25-ാം വയസിലെത്തി നില്‍ക്കുന്ന ജനകീയാസുത്രണത്തിന്റെ ഭാവി.. - Malayalam Today\n1996 ആഗസ്റ്റ് 17. ചിങ്ങം ഒന്നിന് പിറന്ന് രാജ്യത്തിനു മാതൃക കാണിച്ച ജനകീയാസുത്രണത്തിനു വയസ്സു 25 തികയുന്നു. രാജീവ് ഗാന്ധി ഇന്ത്യക്കു നല്‍കിയ മികച്ച സംഭാവനയായിരുന്നു നഗരപാലികാ ബില്ല്. 1994 ഏപ്രില് 23ന് നിലവില് ഇതു നിലവില് വന്നു. ഈ നിയമത്തില് നിന്നും ഊര്‍ജ്ജം ഉള്‍ക്കൊണ്ട ഇ.എം.എസിന്റെ ചിന്തയില് വിരിഞ്ഞ ആശയം. അ താണ് ജനകീയാസൂത്രണം. ഇന്ന് അത് രാജ്യമാകെ പ്രസക്തമാവുന്നു.\nപിറവി കാലത്തെ സംസ്ഥാന ഭരണാധികാരി ഇ.കെ. നയനാരാണ്.. ഇ.എം.എസിന്റെ ചുമലില് ആസുത്രണ ബോര്‍ഡ്.\n‘വോട്ടവകാശമുള്ള ഓരോ പൗരനും നാടിന്റെ വികസനപ്രക്രിയയില് നേരിട്ട് പങ്കാളിത്തം’ അതാണ് നഗരപാലികാ ബില്ല്. ‘ ഗ്രാമസഭ കൂടി പദ്ധതികള് തയ്യാറാക്കി ജനപങ്കാളിത്വത്തോടെ നടപ്പാക്കുക’ ഇതായിരുന്നു ലക്ഷ്യം.\nഅതു വരെ രംഗം വാണിരുന്ന കരാറുകാരും, ഇടനിലക്കാരും മാളത്തിലൊളിച്ചു. കടലാസില് മാത്രം ഒതുങ്ങിയിരുന്ന പദ്ധതികളിലേക്ക് ജന ഹൃദയങ്ങളില് നിന്നും പ്രകാശം വീശിത്തുടങ്ങി. ജനം ഇടപെടാന് തുടങ്ങിയതോടെ ബിനാമികള് ഉള്‍വലിഞ്ഞു. (നേരത്തെ മെമ്പര്‍മാര്‍ക്കും പഞ്ചായത്തു പ്രസിഡണ്ടുമാര്‍ക്കും ബിനാമി കരാറുകാരുണ്ടായിരുന്നു. അവരായിരുന്നു രംഗം വാണിരുന്നത്).\nജനകീയാസു#്രണം വന്നതോടെ ചിലവഴിക്കുന്ന പണം എത്ര ചെറുതായിരുന്നാല്‍പ്പോലും കണക്കുകള് തൊട്ടടുത്ത ഗ്രാമസഭയിലെത്തുന്ന രീതി വന്നു. പൊതുജനങ്ങള്‍ക്ക് അതിലിടപെടാം . അഭിപ്രായം പറയാം. പലരുടേയും മുഖംമൂടി അഴിഞ്ഞു വീഴാന് തുടങ്ങി. പ്രാദേശിക ഭരണ കേന്ദ്രം ശുദ്ധിമാക്കാന് ജനകീയാസുത്രണത്തിനു കഴിഞ്ഞു.\nഅന്ന് ഇ.എം.എസ് ചിന്തയില് എഴുതി. ‘സംസ്ഥാന ഗവണ്‍മെന്റും പ്രാദേശികഭരണകൂടങ്ങളും നിലവിലെ അവസ്ഥ മാറണം. ധൂര്‍ത്ത് ഒഴിഞ്ഞു പോകണം.ബില്ലില് നിഷ്‌ക്കര്‍ഷിച്ചതു പോലെ ഓരോ ബോഡികളും സ്വയം ഭരണ സര്‍ക്കാരുകളാകണം. തിരുവരന്തപുരത്തു കേന്ദ്രീകരിക്കുന്ന ഭരണം താഴേത്തട്ടിലേക്ക് വികേന്ദ്രീകരിക്കണം.\nമര്‍ദ്ദകര്‍ക്കും, ചൂഷകര്‍ക്കുമെതിരെയുള്ള അധ്വാനിക്കുന്നവരുടെ ദൈനംദിന സമരമായി മാറണം ഓരോ വികസന പ്രവര്‍ത്തനങ്ങളുമെന്ന് ഇ.എം.എസ് പറഞ്ഞു.\nഅടുത്ത തെരെഞ്ഞെടുപ്പില് എല്.ഡി.എഫിന് അധികാരം നഷ്ടപ്പെട്ടു. 2001ല് യു.ഡി.എഫ് സര്‍ക്കാര് വന്നതോടെ ജനകീയാസൂത്രണം പേരുമാറി ‘കേരളവികസനം’ എന്നാക്കി. കൊടിയുടെ നിറം നോക്കി ചുമതലക്കാരെയും മാറ്റി. നിറഞ്ഞു കത്തിയിരുന്ന പദ്ധതികളുടെ തിരി കരിഞ്ഞു തുടങ്ങി. ആസുത്രണങ്ങളെല്ലാം താളം തെറ്റി. ജനകീയാസുത്രണം ജനകീയസൂത്രമായി മാറി. മാളത്തിലൊളിച്ച ഞാഞുലുകള് തലപൊക്കിത്തുടങ്ങി.\nപിന്നീട് 2006ലെ ഇടതുമുന്നണി സര്‍ക്കാര് പഴയ പേര് പുന:സ്ഥാപിച്ചെങ്കിലും കൈമോശം വന്നു പോയ പ്രതാപം തിരിച്ചു വന്നില്ല. ഗ്രാമസഭകളുണ്ട്. ആളു പോകുന്നില്ല. തെരെഞ്ഞെടുത്തയച്ച മെമ്പര്‍മാര് വീട്ടില് ചെന്ന് ഒപ്പു ശേഖരിക്കുന്ന സ്ഥിതി വരെ വന്നു പലേടത്തും. വ്യക്തിഗത ആനുകൂല്യങ്ങള് പങ്കുവയ്ക്കപ്പെടുന്നത് പ്രാദേശികമായ രാഷ്ട്രീയ സ്വാധീനങ്ങളുടെ അടിസ്ഥാനത്തിലായി. പതുക്കെപ്പതുക്കെ അഴിമതിയുടേയും സ്വജനപക്ഷപാതത്തിന്റേയും തടവറയിലായി ജനകീയാസൂത്രണം.\nതദ്ദേശഭരണ കേന്ദ്രങ്ങളുടെ ഇടനാഴികള് ഉദ്യോഗസ്ഥരുടെ എജന്റുമാരും, ഛോട്ടാ രാഷ്ട്രീയക്കാരന്റെയും മേല്‍നോട്ടത്തിലായി. ഗ്രാമ സഭകളുടെ ക്വാറം വരെ ഇവരുടെ കസ്റ്റഡിയിലായി. തട്ടിക്കൂട്ടിയ ഗ്രാമസഭകള് അരങ്ങു തകര്‍ത്തു. കൃത്യമായ ഇടവേളകളില് ഗ്രാമസഭ വിളിച്ചുചേര്‍ത്തില്ലെങ്കില് ജനപ്രതിനിധിയെ അയോഗ്യനാക്കാന് പഞ്ചായത്ത് രാജ് നിയമത്തില് വ്യവസ്ഥയുള്ളതിനാല് മാത്രം എല്ലാം ചട്ടപ്പടി നടന്നു പോകുന്ന സ്ഥിതിയിലായി മാറി ആസുത്രണങ്ങള്. ഇപ്പോള് കോവിഡു വന്നതോടെ ആസുത്രണത്തിന്റെ അവസാനത്തെ ആണിക്കല്ലും ഇളകി.\nനിലവില് 20479 ഗ്രാമസഭള് നമുക്കുണ്ടെന്ന് പറയുന്നു, പപ്പന് മാഷ്. കാസര്‍കോട് ജില്ലയിലെ കാഞ്ഞങ്ങാട്ടുകാരനാണ് പപ്പന് കുട്ടമത്ത് എന്ന പപ്പന് മാഷ്. അദ്ധ്യാപക വൃത്തിയില് നിന്നും വിരമിച്ചതിനു ശേഷം തൃശൂരിലെ കിലയില് പ്രവര്‍ത്തിക്കുന്നു. കൂട്ടത്തില് അല്‍പ്പം കലയുമുണ്ട്. സംഗീത നാടക അക്കാദമിയുടെ പ്രതിമാസ നാടക സമിതിയുടെ കാഞ്ഞങ്ങാട്ടെ കണ്‍വീനര് കൂടിയാണ് അദ്ദേഹം. കിലക്കു വേണ്ടി കേരളമൊട്ടാകെ സഞ്ചരിച്ച് ക്ലാസെടുക്കുന്നു. പ്രവര്‍ത്തകര്‍ക്ക് ആത്മവീര്യം പകര്‍ന്നു നല്‍കുന്നു.\nപദ്ധതി രൂപീകരണവും നിര്‍വ്വഹണവും ഉദ്യോഗസ്ഥ കേന്ദ്രീകൃതവും പരസ്പരം വെള്ളം കേറാത്ത അറകളുമായിട്ടാണ് നിലനിന്നിരുന്നതെന്നും ,ഇത്തരം ദുശീലങ്ങളെ വിപ്ലവകരമായി പൊളിച്ചെഴുതുന്നതിനു ജനകീയാസൂത്രണത്തിനു സാധിച്ചുവെന്നും പപ്പന് മാഷ് പറയുന്നു. ഇത് ജനാധിപത്യത്തിന്റെ ഏറ്റവും സുന്ദരമായ അനുഭവമാണ്. ഉദ്യോഗസ്ഥരുടെയും ജനപ്രതിനിധികളുടെയുമെല്ലാം പെരുമാറ്റ രീതിയിലും കാഴ്ചപ്പാടിലും ജനപക്ഷ സമീപനം കൊണ്ടുവരാന് ഈ പ്രസ്ഥാനത്തിനു സാധിച്ചിട്ടുണ്ട്.\nജനകീയാസൂത്രണ പ്രസ്ഥാനം 25-ാം വര്‍ഷത്തിലേക്ക് കടക്കുന്ന ആഗസറ്റില് ഓരോ തദ്ദേശ സ്വയംഭരണ സ്ഥാപനങ്ങളും തങ്ങളാല് കഴിയുന്ന രീതിയില് ആഘോഷിക്കണമെന്നും, അനുസ്മരിക്കണമെന്നും പപ്പന് മാഷ് അഭ്യര്‍ത്ഥിക്കുന്നു.\nOne Reply to “25-ാം വയസിലെത്തി നില്‍ക്കുന്ന ജനകീയാസുത്രണത്തിന്റെ ഭാവി..”\nOne of the best articles on Peoples participation in connection with Decentralization . Thanks to PratibaRajan and Pappanmash…..


അമേരിക്കയിലെ ഈ വർ‍ഷത്തെ തിരഞ്ഞെടുപ്പിൽ റഷ്യൻ ഇടപെടലുണ്ടായേക്കുമെന്ന് ട്രംപ് | 4PM News\nവാഷിംഗ്ടൺ : അമേരിക്കയിൽ ഈ വർ‍ഷം നടക്കാനിരിക്കുന്ന തിരഞ്ഞെടുപ്പുകളിൽ റഷ്യൻ ഇടപെടൽ ഉണ്ടായേക്കുമെന്ന് ഡോണൾ‍ഡ് ട്രംപ്. ഡെമോക്രാറ്റുകൾ‍ക്ക് അനുകൂലമായായിരിക്കും റഷ്യ പ്രവർ‍ത്തിക്കുകയെന്നും ഇക്കാര്യത്തിൽ അമേരിക്കയ്ക്ക് ആശങ്കയുണ്ടെന്നും ട്രംപ് വ്യക്തമാക്കി.\nഹെൽ‍സിങ്കിയിൽ പുടിനുമായി നടത്തിയ ചർ‍ച്ചകൾ‍ക്ക് ശേഷമാണ് വീണ്ടും ആരോപണവുമായി ട്രംപ് രംഗത്തെത്തിയിരിക്കുന്നത്. മുൻ പ്രസിഡണ്ടുമാരേക്കാൾ റഷ്യയുടെ ഭാഗത്ത് നിന്ന് ഏറ്റവും കൂടുതൽ സമ്മർ‍ദവും പ്രയാസവും നേരിടുന്നത് താനാണെന്നും ട്രംപ് ട്വീറ്റ് ചെയ്തു. ഈ വർ‍ഷം നവംബറിൽ നടക്കാനിരിക്കുന്ന തിരഞ്ഞെടുപ്പുകളിലും റഷ്യ ഇടപെട്ടേക്കാമെന്നും ഇത് ഡെമോക്രാറ്റുകൾ‍ക്ക് അനുകൂലമായേക്കാമെന്നും ട്രംപ് പറയുന്നു. തനിക്കെതിരെ പല നീക്കങ്ങളും നടക്കുന്നുണ്ട്. റഷ്യൻ ഇടപെടൽ സംബന്ധിച്ച നാഷണൽ ഇന്‍റലിജൻസ് മേധാവി ടാൻ കോട്സിന്‍റെ നിരീക്ഷണങ്ങളോട് യോജിക്കുന്നതായും ട്രംപ് പറഞ്ഞു. കോട്ട്സിൽ തനിക്ക് വിശ്വാസമുണ്ടെന്നും അദ്ദേഹം പറയുന്നത് ഉൾ‍ക്കൊള്ളുമെന്നും ട്രംപ് പറയുന്നു.\nനേരത്തെ ഹെൽ‍സിങ്കിയിൽ നടന്ന കൂടിക്കാഴ്ചയിൽ പ്രസിഡണ്ട് തിരഞ്ഞെടുപ്പിൽ റഷ്യ ഇടപെട്ടെന്ന ആരോപണം പുടിനും ട്രംപും തള്ളിയിരുന്നു. ഇതുസംബന്ധിച്ച് നടക്കുന്ന അന്വേഷണങ്ങൾ വെറുതെയാണെന്നും ഇരു നേതാക്കളും പറഞ്ഞിരുന്നു. എന്നാൽ ട്രംപിന്‍റെ ഈ പ്രസ്താവനക്കെതിരെ പ്രതിഷേധം ഉയർ‍ന്നതോടെ ട്രംപ് നിലപാട് മാറ്റുകയായിരുന്നു. തനിക്ക് അബദ്ധം സംഭവിച്ചതാണെന്നും റഷ്യൻ ഇടപെടലുണ്ടായെന്ന് തന്നെയാണ് താൻ കരുതുന്നതെന്നും ട്രംപ് പിന്നീട് വ്യക്തമാക്കുകയും ചെയ്തു.


വര്‍ക്കേഴ്സ് ഫോറം: ചെറുകിടമേഖലയും ആഗോളവല്‍ക്കരണ സുനാമിയും\nആഗോളവല്‍ക്കരണം ഒരു സുനാമിയോ?\nഅന്ധമായ, നമുക്ക് നിയന്ത്രിക്കാനാവാത്ത, വഴിയിലുള്ള സര്‍വ്വവിധ ചരാചരങ്ങളെയും ഒഴുക്കികളയുന്ന ഒരു പ്രകൃതിശക്തിയാണ് നമുക്ക് അടുത്ത കാലത്ത് മാത്രം പരിചിതമായ സുനാമി. ഫലത്തില് നമുക്ക് നിയന്ത്രിക്കാനാവാത്ത, അതിന്റെ വഴിയിലുള്ള സര്‍വ്വവിധ സാമൂഹ്യചരാചരങ്ങളെയും ഒഴുക്കികളയുന്ന ഒരു സാമൂഹികശക്തിയായിട്ടാണ് ആഗോളവല്‍ക്കരണം നമുക്ക് അനുഭവപ്പെടുന്നത് എന്നതിനാല് ആഗോളവല്‍ക്കരണവും ഒരു സുനാമി തന്നെ.\nഅന്ധമായ പ്രകൃതിശക്തികളെ പ്രാകൃതമനുഷ്യന് ഭയപ്പെട്ടിരുന്നു. അവയുടെ ബാധയകറ്റാന് അവന് മന്ത്രവാദവും പ്രീണനവും എല്ലാം നടത്തിനോക്കി. എന്നിട്ടും അവ വഴങ്ങിയിട്ടില്ല. എന്നാല് ആധുനിക മനുഷ്യന് ശാസ്ത്രത്തിന്റെ സഹായത്തോടെ പ്രകൃതിശക്തികളെ തോല്പിക്കാനല്ലെങ്കിലും മെരുക്കാന് ശ്രമിക്കുകയാണ്. സുനാമിയുടെ കാര്യത്തില് ഈ ശ്രമങ്ങള് എത്രത്തോളം വിജയിച്ചുവെന്ന് നമുക്ക് കാത്തിരുന്ന് കാണാം. എന്നാലും ശ്രമിക്കേണ്ടത് ആധുനിക മനുഷ്യന്റെ കര്‍ത്തവ്യം തന്നെ . ആഗോളവല്‍ക്കരണത്തിന്റെ കാര്യത്തിലും കാര്യങ്ങള് വ്യത്യസ്തല്ല. സുനാമിയില്‍നിന്ന് ഒളിച്ചോടാന് കഴിയാത്തതുപോലെ ആഗോളവല്‍ക്കരണത്തെ നമുക്ക് അവഗണിക്കാനും കഴിയില്ല. പിന്നെയുള്ളത് അതിന്റെ അകത്തുനിന്നുകൊണ്ടുതന്നെ ശാസ്ത്രീയമായ പദ്ധതികള് ആവിഷ്കരിച്ച് അതിന്റെ രാക്ഷസീയതയെ മറികടക്കുകയെന്നതാണ്. കേരളത്തിലെ ചെറുകിട വ്യവസായങ്ങള് ആഗോളവല്‍ക്കരണ കാലഘട്ടത്തില് നേരിടുന്ന വിവിധ വിഷയങ്ങളെ മറികടക്കുവാന് എന്തെല്ലാം പദ്ധതികളാണ് ആവിഷ്കരിക്കാനാവുക എന്ന് പരിശോധിക്കുകയാണ് ഇവിടെ ചെയ്യുന്നത്.\nആഗോളവല്‍ക്കരണമെന്ന അന്ധമായ, ആസുരമായ സാമൂഹ്യശക്തി എങ്ങിനെ നമ്മുടെ കേരള സമൂഹത്തെ മാറ്റിത്തീര്‍ത്തുകൊണ്ടിരിക്കുന്നു എന്നതിന്റെ പ്രത്യക്ഷ ഉദാഹരണമാണ് കേരള സമൂഹത്തിന്റെ എല്ലാ മേഖലകളിലും അതിവേഗം കടന്നുകയറുന്ന വിവരസാങ്കേതിക വിദ്യ . മൊബൈല് ഫോണ്, മൊബൈല് ക്യാമറ, കമ്പ്യൂട്ടര്, ബ്രൌസിംഗ്, ഇ.മെയില്, ഓര്‍ക്കൂട്ട്, യു-ട്യൂബ്, എന്നിങ്ങനെ വിവിധ രൂപങ്ങളില് അത് പടരുകയാണ്. അമ്പ് കൊള്ളാത്തവരില്ല കുരുക്കളില് എന്ന് പറഞ്ഞപോലെ ഇതൊന്നും ഉപയോഗിക്കാത്തവര് രാഷ്ട്രീയ സാമൂഹ്യപ്രവര്‍ത്തകരുടെ ഇടയില് പേരിന് പോലുമില്ല എന്നതായിരിക്കുന്നു സ്ഥിതി. മുഖ്യധാരാ രാഷ്ട്രീയ സാമൂഹ്യ സംഘടനകള് തൊട്ട് താരതമ്യേന കടുംപിടുത്തക്കാരായി അറിയപ്പെടുന്ന മാവോയിസ്റ്റ് ഗ്രൂപ്പുകളും തൊട്ട് ജമാഅത്തെ ഇസ്ലാമിയും, ആര്.എസ്.എസും വരെയുള്ള സംഘടനകളുടെ സ്ഥിതിപോലും വ്യത്യസ്തമല്ല.\nഇത്രയും ചൂണ്ടികാണിച്ചതിന്റെ ഉദ്ദേശം ഐ.ടി.യുടെ വ്യാപനത്തെ എതിര്‍ക്കുക എന്നതല്ല. വൈദ്യുതിയും, മോട്ടോര്‍കാറും, ടെലഫോണും, മൊബൈലും ഉല്‍പ്പെടെയുള്ള ആധുനിക സാങ്കേതിക വിദ്യകളെ അപ്പാടെ ഒഴിവാക്കിയ ചില ക്രിസ്ത്യന് മതവിഭാഗങ്ങള് അമേരിക്ക പോലുള്ളചില രാജ്യങ്ങളില് പ്രത്യേക പരിരക്ഷയോടെ ജീവിക്കുന്നുണ്ട്. പക്ഷേ അവര്‍ക്ക് മുഖ്യധാരാ സമൂഹവുമായി ബന്ധമേതുമില്ല എന്നുമാത്രം.\nഅതുപോലെയാവാന് നമുക്ക് ആവില്ലല്ലോ.\nഎങ്കിലും വണ്ടി വന്നു വഞ്ചി വേണ്ട എന്ന പാഠം പോലെ ഐ.ടി.വന്നു ഇനി കൃഷിയും വ്യവസായവും ഒന്നും വേണ്ട എന്ന സമൂഹത്തിന്റെ, വിശേഷിച്ച് യുവസമൂഹത്തിന്റെ മനോഭാവം അപകടകരമാണ്. ചെറുകിട വ്യവസായത്തില് അനുഭവപ്പെടുന്ന സാങ്കേതിക വൈദഗ്ദ്യമുള്ള തൊഴിലാളികളുടെയും എഞ്ചിനീയര്‍മാരുടെയും കടുത്ത ദൌര്‍ലഭ്യം ഇതിന്റെ പ്രത്യക്ഷ ഉദാഹരണമാണ്. കമ്പ്യൂട്ടര്, ഐ.ടി.വിഷയക്കാര് മാത്രമല്ല സിവില്, കെമിക്കല്, മെക്കാനിക്കല്, ഇലക്ട്രിക്കല്, ഇലക്ട്രോണിക് തുടങ്ങിയ വിഷയങ്ങള് പഠിക്കുന്നവര് വരെ അവസാനം ഉയര്‍ന്ന ശമ്പളത്തിന്റെ പ്രലോഭനത്തില് ഐ.ടി.യിലേക്ക് തിരിയുന്നതുകൊണ്ട് ഏറ്റവും കൂടുതല് വൈഷമ്യം നേരിടുന്നത് ചെറുകിട ഇടത്തരം വ്യവസായങ്ങളണ്. എന്തിന്, നല്ല ശമ്പളമുള്ള സര്‍ക്കാര് ഡോക്ടര്‍മാര് വരെ ശമ്പളം കൂട്ടിയില്ലെങ്കില് തങ്ങള് ജോലി ഉപേക്ഷിച്ചുപോകും എന്ന് ഭീഷണിപ്പെടുത്തുന്നതും ഐ.ടി.യുടേയും ആഗോളവല്‍ക്കരണത്തിന്റെയും പ്രഭാവം തന്നെ.\nആഗോളവല്‍ക്കരണത്തിന്റെയും ഐ.ടി.വല്‍ക്കരണത്തിന്റെയും പ്രഭാവം സമൂഹത്തില് സൃഷ്ടിക്കുന്ന ആഘാതങ്ങള് ഇനിയുമുണ്ട്. ബാംഗ്ലൂരില് നിന്നുമുള്ള പല അനുഭവകഥകളും പറയുന്നത് ഐ.ടി. വ്യാപകമായതോടെ സര്‍ക്കാര് ആഫീസുകളിലെ കൈക്കൂലി നിരക്കുകള് പലമടങ്ങ് കൂടിയെന്നാണ്. ഇപ്പോള് തന്നെ താരതമ്യേന ഉയര്‍ന്ന കേരളത്തിലെ കൈക്കൂലി നിലവാര പട്ടിക സ്മാര്‍ട്ട് സിറ്റിയും മറ്റും പ്രവര്‍ത്തനം ആരംഭിക്കുന്നതോടെ ഇനിയും ഉയരും. വാടക, മറ്റ് ജീവിതചിലവുകള് എന്നിവയുടെ വര്‍ദ്ധന നിമിത്തം തൊഴിലാളികളുടെ കൂലിയിലും കാര്യമായ വര്‍ദ്ധന നല്‍കേണ്ടിവരുന്നതുമൂലവും ഏറ്റവും കൂടുതല് ബുദ്ധിമുട്ടുന്നത് ചെറുകിടക്കാരാണ്. ഇതിനെല്ലാം പുറമെയാണ് ഐ.ടി. മുതലായ മേഖലകളില് പണിയെടുക്കുന്ന എക്സിക്യുട്ടീവുകള്‍ക്ക് കാറിനും വീടിനുമായി ദശലക്ഷകണക്കിന് രൂപ താരതമ്യേന കുറഞ്ഞ പലിശയില് കടം കൊടുക്കുന്ന ബാങ്കുകള് ചെറുകിടക്കാരന്റെ മൂലധന ആവശ്യങ്ങളോട് സ്വീകരിക്കുന്ന ചിറ്റമ്മ നയം.\nവിപണനത്തിന്റെയും ഗുണമേന്മയുടേയും കാര്യത്തിലും ഐ.ടി.യും, ആഗോളവല്‍ക്കരണവും ചെറുകിടക്കാര്‍ക്ക് പല പുതിയ വെല്ലുവിളികളും ഉയര്‍ത്തുന്നുണ്ട്. ഇന്റര്‍നെറ്റും, വിദേശബന്ധങ്ങളും വ്യാപകമായതോടെ ഉപഭോക്താക്കളുടെ പ്രതീക്ഷകള് വളരെയേറെ വര്‍ദ്ധിച്ചിരിക്കുന്നു. വില ഏറ്റവും കുറവ്, ഗുണം ഏറ്റവും മെച്ചം, നല്ല ഭംഗിയുള്ള നിറങ്ങള് വേണം, പക്ഷേ നിറങ്ങളില് ഉപയോഗിക്കുന്ന പെയിന്റും മറ്റും ഒരുവിധത്തിലും ആരോഗ്യത്തിന് ഹാനികരമാവരുത്, ഭാരം ഏറ്റവും കുറവാകണം, എന്നാല് ബലം ഏറ്റവും കൂടുതല് വേണം, രുചി ഏറ്റവും നന്നായിരിക്കണം, പക്ഷേ ആരോഗ്യത്തെ ബാധിക്കാന് പാടില്ല എന്നിങ്ങനെയുള്ള ആവശ്യങ്ങള് അംഗീകൃതമായി മാറിയിരിക്കുന്നു. ഇവയൊന്നും ഒഴിവാക്കാനാവില്ല.. വിലകുറയ്ക്കണം, സാങ്കേതിക മികവുണ്ടാവണം, ഗുണം മെച്ചമായിരിക്കണം, പരിസ്ഥിതി പ്രശ്നങ്ങള് പാടില്ല, കാണാന് ചന്തമുണ്ടാവണം- ഇതിന്റെയെല്ലാം ആത്യന്തികമായ അര്‍ത്ഥം ചെറുകിട വ്യവസായങ്ങളില് വന്‍തോതിലുള്ള ആധുനികവല്‍ക്കരണം അനിവാര്യമാണ് എന്നാണ്. ഇതിന് അനുബന്ധമായി പൊതുസമൂഹത്തിലും മാറ്റങ്ങള് ഉണ്ടാവണം. പക്ഷേ ഈ മാറ്റം സ്വാഭാവികമായി ഉണ്ടാവില്ല. അതിന് സംഘടിത യത്നം ആവശ്യമാണ്. ഈ ആവശ്യങ്ങള്‍ക്ക് പിന്തുണ നല്‍കാന് ചെറുകിട വ്യവസായികള് മാത്രമല്ല, ഐ.ടി.യോടൊപ്പം കൃഷിയും വ്യവസായവും മറ്റ് മേഖലകളും ഈ നാട്ടില് നിലനില്‍ക്കണം, വളരണം എന്നാഗ്രഹിക്കുന്ന എല്ലാവരും ഉണ്ടാകണം. അപ്രകാരം ഈ ആവശ്യങ്ങള് പൊതുജന പിന്തുണ നേടിയാല്‍മാത്രമേ ഇത് അവഗണിക്കാന് ആവില്ല എന്ന് അധികാരികള്‍ക്ക് ബോധ്യമാവുകയുള്ളു.\nചെറുകിടക്കാരെ തകത്തുകൊണ്ടിരിക്കുന്ന ആഗോളവല്‍ക്കരണത്തെയും അതിന്റെ ഭൌതികരൂപമായ കുത്തകകളെയും വീറോടെ ചെറുക്കുന്നതിനൊപ്പം അവ ഉയര്‍ത്തുന്ന വെല്ലുവിളികള്‍ക്ക് ഫലപ്രദമായ ബദലുകള് കണ്ടെത്തേണ്ടതുണ്ട്. അല്ലെങ്കില് മറ്റൊരു ബദലില്ലാ വാദം ( There is no alternative) വീണ്ടും പിടി മുറുക്കും. അതു കൊണ്ട് അത്തരം ബദലുകളെ ശക്തിപ്പെടുത്താനുള്ള ഏതാനും ചില നിര്‍ദ്ദേശങ്ങളാണ് ഇവിടെ പൊതു ചര്‍ച്ചക്കായി സമര്‍പ്പിക്കുന്നത്.\n1) പരിസരദൂഷണം ഇന്നൊരു വലിയ സാമൂഹ്യപ്രശ്നമാണ് എന്നതില് സംശയമില്ല. എന്നാല് കര്‍ക്കശമായ നിയമങ്ങളുണ്ടാക്കിയിട്ട് മറ്റെല്ലാം കമ്പോളശക്തികള്‍ക്ക് വിടുന്ന പതിവ് സമീപനം ചെറുകിടക്കാരെ ഇല്ലാതാക്കാനും വന്‍കിടക്കാരെ വളര്‍ത്താനും മാത്രമേ സഹായിക്കൂ. പരിസ്ഥിതി പ്രശ്നങ്ങള്‍ക്ക് പരിഹാരമായി ആഗോളമാര്‍ക്കറ്റില് ഇന്നു ലഭ്യമായ സാങ്കേതികവിദ്യകളും, ഇനി വരാന് പോകുന്ന സാങ്കേതികവിദ്യകളും പൊതുവില് കുത്തക ഉല്പന്നങ്ങളാണ്. വളരെയേറെ ചിലവേറിയതായതുകൊണ്ട് ഇന്നാട്ടിലെ വന്‍കിടക്കാര് പോലും ബുദ്ധിമുട്ടായി കാണുന്ന ഇത്തരം പരിഹാരങ്ങള് കര്‍ശനമായി അടിച്ചേല്‍പ്പിച്ചാല് ചെറുകിടക്കാര് പലരും അടച്ചുപൂട്ടി പോവും. അതുകൊണ്ട് ഇത്തരം പ്രശ്നങ്ങള് പൂര്‍ണ്ണമായും കമ്പോളശക്തികള്‍ക്ക് വിടാതെ സാമൂഹ്യ മുന്‍കൈയോടെയുള്ള പരിഹാരമാണ് വേണ്ടത് . മൂന്ന് ഘടകങ്ങള് ഈ മുന്‍കൈയിലുണ്ടാവണം.\nഎ) പൊതുജന ബോധവല്‍ക്കരണത്തിനായി ഒരു ബൃഹത്പദ്ധതി\nചെറുകിടക്കാരുടെയും, തദ്ദേശസ്വയംഭരണസ്ഥാപനങ്ങളുടെയും, വിദ്യാഭ്യാസ്ഥാപനങ്ങളുടെയും, വിവിധ പരിസ്ഥിതി-സാമൂഹ്യസംഘടനാ പ്രവര്‍ത്തകര് എന്നിവരുടെയും സഹായത്തോടെ നടപ്പിലാക്കണം.\nബി) പരിസ്ഥിതി പ്രശ്നങ്ങള്‍ക്ക് കുറഞ്ഞ ചെലവിലുള്ള പരിഹാരങ്ങള് കണ്ടെത്താനുള്ള ഒരു ബൃഹത്പദ്ധതി\nനമ്മുടെ വന് ഗവേഷണശാലകള് മാത്രല്ല, സ്കൂള്, കോളേജ് ലാബുകളും വിദ്യാര്‍ത്ഥി, യുവ ശാസ്ത്രജ്ഞന്മാരും, പരിസ്ഥിതി പ്രവര്‍ത്തകരും വരെ പങ്കെടുക്കുന്ന പൊതുഫണ്ടോടെയുള്ള ഒരു ബൃഹത് പദ്ധതിയാണ് ഉദ്ദേശിക്കുന്നത്. വിശദാംശങ്ങള് ആലോചിക്കണം. ഓരോ പ്രദേശത്തെയും എല്ലാവ്യവസായസ്ഥാപനങ്ങള്‍ക്കുമായുള്ള കേന്ദ്രീകൃത പരിസ്ഥിതി ശുചീകരണ സംവിധാനങ്ങള് നിലവില്‍വരണം.\n2) പരിസരദൂഷണവും അതിന്റെ സാങ്കേതികപരിഹാര സാധ്യതകളും സ്കൂള്, കോളേജ് പാഠ്യ പദ്ധതികളുടെ ഭാഗമാവണം. ഇതിന്റെ വിശദാംശങ്ങളും ചര്‍ച്ച ചെയ്യേണ്ടതുണ്ട്.\n3) ഇന്ന് ഐ.ടി. പ്രൈമറി സ്കൂള് സിലബസില്‍പോലും സ്ഥാനം പിടിച്ചപോലെ, ആധുനിക നിത്യജീവിതത്തില് ആവശ്യമായ ഫര്‍ണീച്ചര് പണി, മെയ്‌സന് വര്‍ക്ക്, ഇലക്ട്രിക്കല് ഉപകരണ റിപ്പയറിംഗ്, ഇലക്ട്രോണിക് റിപ്പയറിംഗ്, പ്ലംബിങ്ങ്, ഇലക്ട്രിക്കല് വയറിംഗ്, മോട്ടോര് മെക്കാനിസം, ലഘുയന്ത്രങ്ങളുടെ സര്‍വീസിംഗ്, ലഘു കാര്‍ഷിക യന്ത്രങ്ങള് തുടങ്ങി എല്ലാം സിലബസില് ഉള്‍പ്പെടുത്തി പഠിപ്പിക്കണം.\n4) തൊഴിലില്ലാത്ത യുവാക്കള്‍ക്ക് വിദഗ്ദപരിശീലനം നല്‍കാനുള്ള പുതിയ ദേശീയ പരിപാടിയെ (നാഷണള് സ്കില്‍ഡ് ഡെവലപ് മെന്റ് മിഷന്) ഫലപ്രദമായി ഉപയോഗിച്ചുകൊണ്ട് കേരളത്തിലെ യുവജനങ്ങളുടെ കര്‍മ്മശേഷിയെ ഉപയോഗപ്പെടുത്താനുള്ള പദ്ധതികള് ആരംഭിക്കണം.\n5) ചെറുകിടക്കാര്‍ക്ക് ലളിതമായ ബാങ്ക് വായ്പകള് ലഭിക്കാനുള്ള സംവിധാനങ്ങള് ഒരുക്കണം. തീര്‍ച്ചയായും പല മേഖലകളിലും വന് മാറ്റങ്ങള് ഇതിന് ആവശ്യമാണ്. ഇത് ചര്‍ച്ച ചെയ്യണം.\n6) സര്‍ക്കാര് സംവിധാനത്തിലെ ചുവപ്പുനാട കുരുക്കുകള് മാറ്റി കാര്യക്ഷമത കൂട്ടാന് ഇ.ഗവേണന്‍സ് ഉള്‍പ്പെടെയുള്ള സംവിധാനങ്ങള് വ്യാപകമാക്കണം.\n7) ഗവേഷണസ്ഥാപനങ്ങള്‍ക്കും യൂണിവേഴ്‌സിറ്റികളിലെ ഗവേഷണ വിഭാഗങ്ങള്‍ക്കും ചെറുകിട വ്യവസായങ്ങളുടെ പ്രതിനിധികളെ കൂടി ഉള്‍പ്പെടുത്തിക്കൊണ്ട് മോണിറ്ററിംഗ് സമിതികള് രൂപീകരിക്കണം.\n8) വന്‍കിട പൊതുമേഖലാ, സ്വകാര്യമേഖല സ്ഥാപനങ്ങളുടെ ബോര്‍ഡില് ചെറുകിട വ്യവസായി സംഘടനാ പ്രതിനിധികള്‍ക്കും പ്രാതിനിധ്യം നല്‍കണം.\n9) ബ്രാന്‍ഡിംഗ് സാദ്ധ്യതകള് വിപുലമായി അന്വേഷിക്കണം.\n10) ചെറുകിട വ്യവസായ ക്ലസ്റ്ററുകള് വ്യാപകമാക്കണം.\n11) ആപേക്ഷികമായി കുറവ് തൊഴില് സാദ്ധ്യതകള് മാത്രമുള്ള വന്‍കിട സ്ഥാപനങ്ങള്‍ക്ക് കുറഞ്ഞനിരക്കില് തടസ്സങ്ങള് ഇല്ലാതെ വൈദ്യുതി നല്‍കുന്ന വൈദ്യുതി ബോര്‍ഡ് കൂടുതല് സാദ്ധ്യതകള് സൃഷ്ടിക്കുന്ന ചെറുകിട സ്ഥാപനങ്ങളോട് ചിറ്റമ്മ നയമാണ് ഇന്ന് അനുവര്‍ത്തിക്കുന്നത്. നിരന്തരം തടസ്സങ്ങളുള്ള, വോള്‍ട്ടേജ് കുറഞ്ഞ വൈദ്യുതിക്ക് പോലും വളരെ ഉയര്‍ന്ന കോമേര്‍സിയല് റേറ്റ് നല്‍കേണ്ടി വരുന്ന ചെറുകിടക്കാര്‍ക്ക് ആശ്വാസമെത്തിക്കേണ്ടതുണ്ട്. ഇതിനു തക്കവണ്ണം വൈദ്യുതി ബോര്‍ഡ് ചെറുകിടക്കാരോടുള്ള നയം തിരുത്തണം.\nഅവസാനമായി ചൂണ്ടിക്കാണിക്കാനുള്ളത് ഇതിനെല്ലാം ഉപയുക്തമായ സംഘടനാ സംവിധാനങ്ങള് എന്തെന്നുള്ള കാര്യങ്ങളും ആലോചിക്കണമെന്നാണ്. ഉല്‍പ്പന്നാധിഷ്ഠിത അടിസ്ഥാനത്തില് ചെറുകിട വ്യവസായങ്ങള് അവരുടെ ആവശ്യങ്ങള്‍ക്കായി സഘടിക്കുന്ന താഴെ നിന്നുള്ള കോര്‍പ്പറേറ്റൈസേഷന് പോലുള്ള സംവിധാനങ്ങളും പരിഗണിക്കണം.\nമേല്‍പറഞ്ഞ പ്രശ്നങ്ങള് പരിഹരിക്കാന് ആവശ്യമായ നിര്‍ദ്ദേശങ്ങള് പൊതു ചര്‍ച്ചയിലൂടെ ഉരുത്തിരിയും എന്നു പ്രതീക്ഷിക്കുന്നു.\n(ലേഖകന്: ശ്രീ. അശോകന് ഞാറക്കല്)\nകൊച്ചിന് സെന്റര് ഫോര് പോളിസി ഇനിഷ്യേറ്റീവ് ചെറുകിട വ്യവസായങ്ങളുടെ ഭാവി എന്ന വിഷയത്തെ അധികരിച്ച് നടത്തിയ സെമിനാറില് അവതരിപ്പിച്ച പ്രബന്ധം\nLabels: ബദലുകള്, വികസനം\nആഗോളവല്‍ക്കരണം അതിന്റെ വഴിയിലുള്ള സര്‍വ്വവിധ സാമൂഹ്യബന്ധങ്ങളേയും ഒഴുക്കികളയുന്ന ഒരു സുനാമിയായിട്ടാണ് നമുക്ക് അനുഭവപ്പെടുന്നത് . ചെറുകിടക്കാരെ തകത്തുകൊണ്ടിരിക്കുന്ന ആഗോളവല്‍ക്കരണത്തെയും അതിന്റെ ഭൌതികരൂപമായ കുത്തകകളെയും വീറോടെ ചെറുക്കുന്നതിനൊപ്പം അവ ഉയര്‍ത്തുന്ന വെല്ലുവിളികള്‍ക്ക് ഫലപ്രദമായ ബദലുകള് കണ്ടെത്തേണ്ടതുണ്ട്. അല്ലെങ്കില് There is no alternative എന്ന വാദം വീണ്ടും പിടി മുറുക്കും. അത്തരം ബദലുകളെ ശക്തിപ്പെടുത്താനുള്ള ഏതാനും ചില നിര്‍ദ്ദേശങ്ങളാണ് ഇവിടെ സമര്‍പ്പിക്കുന്നത്.\nവിവരസാങ്കേതിക വിദ്യയുടെ ഗുണങ്ങളെ പ്രയോജനപ്പെടുത്തേണ്ടതില്ല എന്ന് ലേഖകന് കരുതുമെന്നു തോന്നുന്നില്ല. ആഗോളവല്‍ക്കരണത്തിന്റെ ഫലമായി മാത്രം ഉണ്ടായ തോഴില് സാധ്യതകളെ കണ്ടില്ലെന്നു നടിയ്ക്കും എന്നു തോന്നുന്നുമില്ല.നേരിട്ടുള്ള ഇത്തരം പ്രയോജനങ്ങളെ ഞാന് പരാമര്‍ശിക്കുന്നില്ല, അത് എല്ലാവര്‍ക്കും അറിവുള്ളതായിരിയ്ക്കും. പക്ഷേ ചെടുകിടക്കാരനും സാധാരണക്കാരനും പ്രയോജനം നല്‍കിയ ആഗോളവത്കരണത്തിന്റെ ബൈപ്രോഡക്ടുകളെപറ്റി പറയാം.\nഎത്രയോ ബ്രൌസിംഗ് സെന്ററുകള് ഇന്ത്യയിലാകമാനമുണ്ട്. ഇതെല്ലാം വ്യക്തികളോ വ്യക്തികളുടെ കൂട്ടായ്മയോ ആരംഭിച്ച ചെറുകിട സംരംഭങ്ങളാണ്. എത്രയോ മൊബൈല് ഷോപ്പുകള് റിപ്പയറിംഗ് കടകള് പ്രവര്‍ത്തിയ്ക്കുന്നുണ്ട്. ഇവയെല്ലാം തന്നെ ചെറുകിടയാണ്. അഥവാ വന്‍കിടസ്ഥാപനങ്ങളുടെ Franchisee യാണ്. പലയിടത്തും പറഞ്ഞതാണെങ്കിലും ഒരിയ്ക്കല് കൂടി ആവര്‍ത്തിയ്ക്കുന്നു. ഞാന് താമസിയ്ക്കുന്ന(ബാംഗളൂര്, ഇന്ദിരാനഗര്) സ്ഥലത്തിന് ഒരു കിലോമീറ്റര് പരിധിയില് അഞ്ചോ ആറോ മലയാളീ ഹോട്ടലുകളുണ്ട്. രണ്ടു മൂന്നു മലയാളീ മെസ്സുകളുണ്ട്. ഇവയൊന്നും തന്നെ വന്‍കിടയല്ല. ഇതേപോലെ തന്നെ കന്നട-ആന്ധ്രാ-തമിഴ് റെസ്റ്റോറന്റൂകളും മെസ്സുകളുമുണ്ട്. ഇവയെല്ലാം പ്രയോജനപ്പെടുത്തുന്നത് ഐ.ടി മേഖലയെ തന്നെയാണ്.\nകൂടാതെ വഴിയോരത്ത് തുണി ഇസ്തിരിയിട്ട് കൊടുക്കുന്നവരുണ്ട്. ഇവരും ആഗോള വത്കരണത്തിന്റെ പ്രയോജനം അനുഭവിയ്ക്കുകയാണ് എന്നു പറഞ്ഞാല് അത് 100% സത്യമാണ്. ഇത് ഏതാനും ഉദാഹരണങ്ങള് മാത്രം.\nഐ.ടി മേഖലയിലെ തൊഴില് സാധ്യതകളും മറ്റു മേഖലകളിലെ തൊഴിലാളീ ദാരിദ്ര്യവും\nഒരു മേഖലയില് തൊഴില്‍സധ്യതകൂടുകയും കൂടുതല് വേതനം ലഭിയ്ക്കുകയും ചെയ്യുമ്പോള് അവിടേയ്ക്ക് കൂടുതല് പേര് തിരിയുന്നത് സ്വാഭാവികമാണ്. ഇപ്പോഴും അഭ്യസ്ഥവിദ്യരായ തൊഴില് രഹിതര് സൃഷ്ടിയ്ക്കപ്പെടുന്ന ഭാരതത്തില് അത് തൊഴിലാളീ ദാരിദ്യം സൃഷ്ടിയ്ക്കുന്നു എന്നത് അത്രകണ്ട് ശരിയല്ല. അതേ സമയം അതില് കുറച്ചു ശരിയുണ്ടു താനും .\nതൊഴിലാ‍ളികള്‍ക്ക് എത്രകുറവു വേതനം കൊടുക്കാമോ അത്രയും കുറച്ച് കൊടുക്കുക എന്നതായിരുന്നു മുതലാളിമാരുടെയും തൊഴില്‍ദാദാക്കളുടെയും തന്ത്രം. അതിനേറ്റ തിരിച്ചടിയായി വേണമെങ്കില് ഇതിനെ കാണാം. അതേ സമയം എത്രയോ പുതിയ കണ്‍സ്ട്രക്ഷന് കമ്പനികല് ഇന്ത്യയില് പുതുതായി രൂപപ്പെട്ടു എന്നുകൂടി നോക്കേണ്ടതുണ്ട്. ഇവരൊന്നും സിവില് എഞ്ചിനീയര്‍മാരെ കൂടാതെ ജോലി ചെയ്യുന്നവരാണ് എന്നു തോന്നുന്നില്ല. അതേ സമയം ചില സിവില് എഞ്ചിനീയര്‍മാരാകട്ടെ PWD കോണ്ട്രാക്ടര് മാരായി ജോലി കണ്ടെത്തിയിട്ടൂമുണ്ട്. ഇത് തീര്‍ച്ചയായും ആ മേഖലയില ഗുണനിലമാരം ഉയര്‍ത്താന് സാഹായകമാണ്.\nസര്‍ക്കാര് ഡോക്ടര്‍മാര് കൂടുതല് ശമ്പളം ചോദിയ്ക്കുന്നു എന്നതും അവര് കൂടുതല് ശമ്പളം അര്‍ഹിക്കുന്നു എന്നതും യാഥാത്ഥ്യമാണ്. അപ്രകാരം ശമ്പളം കൂടുതല് ചോദിയ്ക്കേണ്ടി വന്നതും ശമ്പളം കൊടുക്കാനാവാത്ത സാമ്പത്തിക നിലവന്നെങ്കില് അതും സര്‍ക്കാരുകളുടെ പിടിപ്പുകേടിന്റെ ഫലമാണ്.\nഅതേതാലായും വളരെ രസകരമായ കണ്ടെത്തലായിപ്പോയി. കൈക്കൂലി തീര്‍ച്ചയായും അത് കൊടുക്കാന് ആള്‍ക്കാരുണ്ടാവുമ്പോഴാണ് വളരുന്നത് എന്ന അഭിപ്രായക്കാരനാണ് ഞാന്.\nതാങ്കള് പറഞ്ഞ പ്രതിഭാസത്തെ രണ്ടുമൂന്നു രീതിയില് മനസിലാക്കാം.\n1. ശരാശരി കൈക്കൂലി നിരക്ക് ഉയര്‍ന്നു. അഥവാ കൈക്കൂലി കൊടുക്കുന്നവന്റെ സാമ്പത്തിക നിലവാരം ഉയര്‍ന്നു. അത് ആഗോള വത്കരണത്തിന്റെ ഫലമാണെങ്കില് കൂടി സാമ്പത്തിക നിലവാരം ഉയരുന്നത് നല്ലതല്ലേ.\n2. കൈക്കൂലി കൊടുക്കേണ്ട സാഹചര്യം നിലനില്‍ക്കുന്നു. അതായത് സംവിധാനങ്ങള് കാലാനുസൃതമായി പരിഷ്കരിയ്ക്കപ്പെടുന്നില്ല. സംവിധാനങ്ങള് സുതാര്യമാവുന്നില്ല. കാലതാമസം നേരിടുന്നു.\n3. കൈക്കൂലി വാങ്ങിക്കാവുന്ന സാഹചര്യങ്ങള് നിലനിയ്ക്കുന്നു. ഇത് നിയമസംവിധാനങ്ങളുടെ കഴിവുകേടാണ്. നിയമസംവിധാനങ്ങള് പരിഷ്കരിയ്ക്കപ്പെടണം. നിയമനിര്‍വ്വഹണത്തിന് പുതിയ സാങ്കേതിക വിദ്യകളെ ഉപയോഗപ്പെടുത്തണം.\nഞാനൊരു സ്വപ്നം പങ്കുവയ്ക്കാം. ഇത് പുതിയതൊന്നുമല്ല, പല സ്വകാര്യസ്ഥാപനങ്ങളിലും നിലനിയ്ക്കുന്നതാണ്.\nഞാന് ഇന്റര്‍നെറ്റുവഴിയോ തപാല് വഴിയോ എന്റെ ആവശ്യം/പരാതി/അപേക്ഷ അയയ്ക്കുന്നു. അത് കൈപ്പറ്റിക്കൊണ്ടും അതിനെടുക്കുന്ന കാലതാമസം രേഖപ്പെടുത്തിക്കൊണ്ടും എനിയ്ക്ക് മറുപടി ലഭിയ്ക്കുന്നു. ഈ കാലയളവുകൊണ്ട് പ്രശ്നം പരിഹരിയ്ക്കപ്പെടുന്നില്ലെങ്കില് അതിനു മുകളിലുള്ള ലെവലിലേയ്ക്ക് പ്രശ്നം ഉയര്‍ത്തപ്പെടുന്നു. പ്രശ്നം Escalate ചെയ്യല്ലെട്ടതായി എനിയ്ക്ക് അറിയീപ്പു ലഭിയ്ക്കുന്നു. എന്തുകൊണ്ട് എസ്കലേറ്റു ചെയ്യപ്പെട്ടു എന്നതിന് കീഴുദ്യേഗസ്ഥന് മേലുദ്യോഗസ്ഥനെ കാരണം ബോധിപ്പിയ്ക്കാന് ബാധ്യസ്ഥനാണ്. അത് കൃത്യവിലോപമാണെങ്കില് കീഴുദ്യോഗസ്ഥനെതിരെ ശിക്ഷാനടപടികള് സ്വീകരിയ്ക്കുന്നു. രണ്ടാമത്തെ ലെവലിലും പ്രശ്നം പരിഹരിച്ചില്ലെങ്കില് അത് മൂന്നാമത്തെ ലവലിലേയ്ക്ക് ഉയര്‍ത്തപ്പെടുന്നു. അവസാന ലെവലിലും പരിഹരിച്ചില്ലെങ്കില് പരാതി ഉന്നയിച്ചയാള്‍ക്ക് അനുകൂലമായ നടപടികള് എടുക്കുന്നു. നമ്മുടെ സിസ്റ്റം ഇപ്രകാരം മാറിയിരുന്നെങ്കില് എവിടെയാണ് കൈക്കൂലിയുടെ സാധ്യത.\nജോജുവിന്റെ അഭിപ്രായങ്ങള് ലേഖകന്റെ ശ്രദ്ധയില്‍പ്പെടുത്തിയിട്ടുണ്ട്. അദ്ദേഹത്തിന്റെ മറുപടിക്കായി കാത്തിരിക്കുന്നു.


Janmabhumi| പാമ്പുകളുടെ ശല്യം; പുകച്ച് പുറത്തുചാടിക്കാനുള്ള ശ്രമം; ഉടമ കത്തിച്ച് ചാമ്പലാക്കിയത് ഏകദേശം 13 കോടി രൂപയുടെ വീട്\nപാമ്പുകളുടെ ശല്യം; പുകച്ച് പുറത്തുചാടിക്കാനുള്ള ശ്രമം; ഉടമ കത്തിച്ച് ചാമ്പലാക്കിയത് ഏകദേശം 13 കോടി രൂപയുടെ വീട്\nDecember 08, 2021, 06:01 p.m.\nപത്തുലക്ഷം ഡോളറിന്റെ നാശനഷ്ടമുണ്ടായെന്നാണ് കരുതുന്നതെന്ന് മോണ്ട്‌ഗോമറി കൗണ്ടി ഫയര് ആന്‍ഡ് റെസ്‌ക്യൂ സര്‍വീസിന്റെ മുഖ്യവക്താവ് മാധ്യമങ്ങളോടു പറഞ്ഞു. അഗ്‌നിരക്ഷാസേനയുടെ ദീര്‍ഘനേരത്തെ ശ്രമത്തിനൊടുവിലാണ് തീ അണയ്ക്കാന് സാധിച്ചത്. അടുത്ത കാലത്താണ് താമസക്കാരന് 18 ലക്ഷം ഡോളര് മുടക്കി ഈ വീട് സ്വന്തമാക്കിയത്.\nവാഷിങ്ടണ്: അമേരിക്കയിലെ മേരിലാന്‍ഡിലാണ് സംഭവം. വീടിനുള്ളില് കയറിയ പാമ്പുകളെ പുകച്ചു പുറത്തുചാടിക്കാനുള്ള വീട്ടുടമയുടെ ശ്രമം പാളിയപ്പോള് 18 ലക്ഷം യു.എസ്. ഡോളറിന്റെ (ഏകദേശം 13 കോടി രൂപ) വീടാണ് കത്തി ചാമ്പലായത്. പുകയ്ക്കാന് വെച്ച കല്‍ക്കരിയില് നിന്ന് പടര്‍ന്ന തീയാണ് വീട് കത്തി ചാമ്പലാകാന് കാരണം.\nഏകദേശം 10,000 ചതുരശ്ര അടി വലിപ്പമുള്ള വീടിന് ഒന്നിലധികം നിലകളുണ്ട്. വീടിന്റെ ബേസ്‌മെന്റില് നിന്ന് പടര്‍ന്ന തീ, മറ്റു നിലകളിലേക്കും അതിവേഗം വ്യാപിക്കുകയായിരുന്നു. വീടിനുള്ളിലെ പാമ്പുകളുടെ ശല്യമാണ് അവയെ പുകച്ചുപുറത്തുചാടിക്കാനുള്ള ശ്രമം നടത്താന് ഉടമയെ പ്രേരിപ്പിച്ചത്. കത്തിയ കല്‍ക്കരിക്ക് സമീപത്ത് എളുപ്പം തീപിടിക്കുന്ന വസ്തുക്കള് ഉണ്ടായിരുന്നതാണ് തീ ആളിപ്പടരാന് ഇടയാക്കിയത്. തീപിടിച്ച സമയത്ത് വീടിനുള്ളില് ആരും ഉണ്ടായിരുന്നില്ല. പുക ഉയരുന്നത് കണ്ട് അതുവഴി പോയ അയല്‍ക്കാരന് പോലീസില് വിവരം അറിയിക്കുകയായിരുന്നു.\nTwitter tweet: https://twitter.com/mcfrsPIO/status/1463480763765166082\nഭര്‍ത്തൃഗൃഹത്തില് ശുചിമുറിയില്ല നവവധു തൂങ്ങി മരിച്ചു


മെഡിക്കല് പ്രവേശനം ലഭിച്ചില്ല : ഭാര്യയെ ഭര്‍ത്താവ് കൊലപ്പെടുത്തി\nഹൈദരാബാദ്(19-09-17) മെഡിക്കല് പ്രവേശന പരീക്ഷയില് പരാജയപ്പെട്ടതിനെത്തുടര്‍ന്ന് ഭാര്യയെ ഭര്‍ത്താവ് കൊലപ്പെടുത്തി. ഹൈദരാബാദ് നഗോലയിലാണ് ദാരുണ കൊല നടന്നത്. ഹരികയെന്ന 25 കാരിയെ ഭര്‍ത്താവ് റിഷികുമാര് തീകൊളുത്തുകയായിരുന്നു.\nഹരിക മെഡിക്കല് പ്രവേശന പരീക്ഷയില് പരാജയപ്പെട്ടതിനെത്തുടര്‍ന്ന് മനംനോന്ത് ആത്മഹത്യ ചെയ്തതായി വരുത്തിതീര്‍ക്കാനായിരുന്നു റിഷികുമാറിന്റെ ശ്രമം. കുറ്റകൃത്യം മറച്ചുവെയ്ക്കാനായി ആത്മഹത്യ ചെയ്തതാണെന്ന് പൊലീസില് മൊഴിയും നല്‍കി. എന്നാല് പൊലീസ് നടത്തിയ പ്രാഥമിക അന്വേഷണത്തില് മരണത്തില് ദുരൂഹതയുള്ളതായി മനസ്സിലാകുകയായിരുന്നു. സ്ഥല പരിശോധനയില് റിഷികുമാര് പറഞ്ഞ കാര്യങ്ങള് പൂര്‍ണ്ണമായും ശരിയല്ലെന്ന് വ്യക്തമായതായി എ.സി.പി. വേണുഗോപാല റാവു പറഞ്ഞു. ഇതേത്തുടര്‍ന്ന് റിഷികുമാറിന്റെ അറസ്റ്റ് രേഖപ്പെടുത്തി. ഹരികയെ കഴുത്തു ഞെരിച്ച് കൊലപ്പെടുത്തിയതിനു ശേഷം തീ കൊളുത്തിയതാവാമെന്ന് പൊലീസ് സംശയം പ്രകടിപ്പിച്ചു. പോസ്റ്റ്‌മോര്‍ട്ടം റിപ്പോര്‍ട്ട് വരുന്നതോടെ കാര്യങ്ങള്‍ക്ക് കൂടുതല് വ്യക്തത കൈവരും.\nരണ്ട് വര്‍ഷം മുന്‍പായിരുന്നു ഹരികയും റിഷികുമാറും വിവാഹിതരായത്. മുമ്പും മെഡിക്കല് പ്രവേശന പരീക്ഷയില് ഹരിക പരാജയപ്പെട്ടിരുന്നതായും ഇതിനെച്ചൊല്ലി ഇരുവരും തമ്മില് വഴക്കുണ്ടാതായും ഹരികയുടെ സഹോദരി വെളിപ്പെടുത്തി. കൂടുതല് സ്ത്രീധനം ആവശ്യപ്പെട്ട് ഭര്‍തൃവീട്ടുകാര് പീഡിപ്പിച്ചിരുന്നായി ഹരികയുടെ വീട്ടുകാര് നല്കിയ പരാതിയില് പറയുന്നു. യുവതിയടെ രക്ഷിതാക്കളുടെ പരാതിയിന്മേലാണ് ഇപ്പോള് ഭര്‍ത്താവിനെ അറസ്റ്റ് ചെയ്തിരിക്കുന്നത്.


വിനോദ സഞ്ചാരികളെയും വിലക്കും - Oneindia Malayalam\nPublished : July 31, 2018, 11:44\nവിനോദ സഞ്ചാരികളെയും വിലക്കും\nഇടുക്കി ഡാമിലെ ജലനിരപ്പ് ഉയര്‍ന്നതോടെ സുരക്ഷാ നിര്‍ദേശങ്ങള് കര്‍ശനമാക്കി ജില്ലാ ഭരണകൂടം. മീന്‍പിടുത്തം, സെല്‍ഫി തുടങ്ങിയവയ്ക്ക് കര്‍ശന നിയന്ത്രണമാണ് ഏര്‍പ്പെടുത്തിയിരിക്കുന്നത്. ഡാം തുറന്നാല് മറ്റ് ജില്ലകളില് നിന്നുള്ളവര്‍ക്ക് അത്യാവശ്യത്തിനല്ലാതെ ചെറുതോണി മേഖലയില് പ്രവേശനം അനുവദിക്കില്ല. ഡാം തുറന്ന് വിടുമ്ബോള് മീന് പിടിക്കാന് ശ്രമിക്കുന്നവരെ അറസ്റ്റ് ചെയ്യുമെന്ന് ജില്ല കളക്ടര് അറിയിച്ചു. വീണ്ടും ജലനിരപ്പ് ഉയര്‍ന്നതോടെ മുന്നൊരുക്കങ്ങള് ശക്തമാക്കിയിരിക്കുകയാണ്.


priyanka gandhi | തെരഞ്ഞെടുപ്പിന് തൊട്ട് മുമ്പ് ആത്മകഥാംശമുള്ള പുസ്തകം പ്രസിദ്ധീകരിച്ച് നിലപാട് വ്യക്തമാക്കും; രാഹുൽ തളരുന്നിടത്ത് തുണയായി ഇന്ദിരാ ഗാന്ധിയെ ഓർമ്മപ്പെടുത്തി മുമ്പിൽ നിൽക്കും; റായ്ബറേലിയിലും അമേഠിയിലും മാത്രം ഷൈൻ ചെയ്യുന്നത് വിട്ട് വടക്കേ ഇന്ത്യയിൽ എല്ലാം ഓടിയെത്തും; രോഗബാധിതയായ അമ്മയ്ക്ക് പകരം സഹോദരനെ തുണക്കാൻ ഇക്കുറി പ്രിയങ്കാ ഗാന്ധി രംഗത്തിറങ്ങും; ഇന്ദിരയുടെ മുഖച്ഛായയും സ്വഭാവ വിശേഷങ്ങളും ഉള്ള കൊച്ചുമകളെ കാത്ത് കോൺഗ്രസ് പ്രവർത്തകർ - MarunadanMalayalee.com\nDecember 19, 2018 | 10:36 AM IST | Permalink\nന്യൂഡൽഹി: ഹിന്ദി ഹൃദയ ഭൂമിയിൽ ആഞ്ഞെടിക്കുന്നത് രാഹുൽ തരംഗമാണ്. കോൺഗ്രസിനെ വീണ്ടും അധികാരത്തിൽ എത്തിക്കാൻ പോന്ന കരുത്തുള്ള അതിശക്തമായ രാഷ്ട്രീയ കാറ്റ്. ഇതിന്റെ ആവേശം കെട്ടു പോകുന്നില്ലെന്ന് ഉറപ്പിക്കാൻ രാഹുൽ ഗാന്ധിക്ക് തുണയായി പ്രിയങ്കയും ഉണ്ടാകും. രാജ്യത്തുടനീളം കോൺഗ്രസ് പ്രവർത്തകരിൽ ആവേശമെത്തിക്കാൻ പ്രിയങ്കയേയും നിറയ്ക്കാനാണ് രാഹുലിന്റേയും തീരുമാനം.\nഇന്ദിരയെ വിളിക്കൂ രാജ്യത്തെ രക്ഷിക്കൂവെന്ന മുദ്രാവാക്യത്തിലൂടെ രാജ്യത്തുയർന്ന അതേ വികാരം പ്രിയങ്കയും കോൺഗ്രസിൽ നിറയ്ക്കുമെന്നാണ് അണികളുടെ പ്രതീക്ഷ. മുത്തശ്ശിയായ ഇന്ദിരാ ഗാന്ധിയുടെ രൂപ സാദൃശ്യമാണ് പ്രിയങ്കയെ കോൺഗ്രസുകാരുടെ പ്രിയങ്കരിയാക്കുന്നത്. നടത്തത്തിലും ചലനത്തിലും എല്ലാം നമുക്ക് ഇന്ദിരയെ പ്രിയങ്കയിലൂടെ കാണാം. അതുകൊണ്ട് തന്നെ പ്രിയങ്കയിലൂടെ ഇന്ദിരാ ഗാന്ധിയുടെ ഓർമ്മപ്പെടുത്തലുണ്ടാക്കിയെടുത്ത് ഉത്തരേന്ത്യയെ കോൺഗ്രസ് പക്ഷത്ത് നിർത്താനാണ് നീക്കം. ഇതിനൊപ്പം തെക്കേ ഇന്ത്യയിലും വടക്ക് കിഴക്കൻ മേഖലയിലുമെല്ലാം പ്രിയങ്കയ്ക്ക് ചലനമുണ്ടാക്കാനാകുമെന്നാണ് കോൺഗ്രസിന്റെ വിലയിരുത്തൽ. സോണിയാ ഗാന്ധിക്ക് ആരോഗ്യ പ്രശ്‌നങ്ങൾ ഏറെയുണ്ട്. ഈ സാഹചര്യത്തിൽ കൂടിയാണ് പ്രിയങ്കയെ സജീവമാക്കി സോണിയയുടെ കുറവ് പരിഹരിക്കാൻ നീക്കം.\nമോദിയെ നേരിടാൻ ബൂത്ത് തലം തൊട്ടുള്ള പ്രവർത്തനത്തെ ഏകോപിപ്പിക്കുക പ്രിയങ്കയാവും. 2019 കോൺഗ്രസിന്റെ സ്റ്റാർ പ്രചാരക പ്രിയങ്കാ ഗാന്ധിയായിരിക്കും. രാഹുൽ തന്റെ ടീമിൽ പ്രിയങ്കയെ ഉൾപ്പെടുത്തിയിട്ടുണ്ട്. 2014ൽ മോദിയെ ചിലയിടങ്ങളിൽ സമ്മർദ്ദത്തിലാക്കാൻ പ്രിയങ്കയ്ക്ക് സാധിച്ചിരുന്നു. കടുത്ത ഭരണവിരുദ്ധ തരംഗം ഉള്ളപ്പോൾ പ്രിയങ്ക രാഷ്ട്രീയ മൈലേജ് ലഭിക്കുമെന്ന് രാഹുലിന് അറിയാം. അതേസമയം മോദി റായ്ബറേലിയിലും അമേഠിയിലും പ്രചാരണത്തിന് എത്തുന്നുണ്ട്. 2014ൽ ഭർത്താവ് റോബർട്ട് വധേരയുടെ കേസുകൾ പിന്നാലെ ഉള്ളതിനാലാണ് അവർ തൽക്കാലം വിട്ടുനിന്നത്. എന്നാൽ 2019ൽ പ്രചാരണത്തിന്റെ പ്രധാന ശക്തികേന്ദ്രം പ്രിയങ്കയാവും. ഇന്ദിരയുടെ അതേ പ്രസംഗ ശൈലിയാണ് പ്രിയങ്കയ്ക്കുള്ളത്. പ്രിയങ്കയുടെ പ്രസംഗം നടക്കുന്ന വേദികളിൽ വൻ ജനാവലിയും ഉണ്ടാവാറുണ്ട്. ഇത് തിരിച്ചറിഞ്ഞാണ് രാഹുൽ പുതിയ നീക്കങ്ങൾ നടത്തുന്നത്.\nമുത്തശ്ശിയുടെ നിശ്ചയദാർഢ്യവും അമ്മയുടെ പ്രസരിപ്പും ഉൾക്കൊള്ളുന്ന പ്രിയങ്കയ്ക്കു രാഹുൽ ഗാന്ധിയുടെ വലംകയ്യായി നിലയറുപ്പിക്കും. തെരഞ്ഞെടുപ്പ് കാലത്ത് യുപിയിലെ അമേഠിയിലും റായ്ബറേലിയിലും മാത്രം പ്രചാരണം നടത്തുന്ന പതിവു രീതി വിട്ട് കൂടുതൽ മണ്ഡലങ്ങളിൽ പ്രിയങ്കയുടെ സാന്നിധ്യം ഉറപ്പാക്കാൻ പാർട്ടി ശ്രമിക്കും. അനാരോഗ്യം അലട്ടുന്ന സോണിയ ഗാന്ധിയുടെ പകരക്കാരിയായി റായ്ബറേലിയിൽ മൽസരിപ്പിക്കുന്നതും പരിഗണനയിലാണ്. എന്നാൽ ഇക്കാര്യത്തിൽ അന്തിമ തീരുമാനം ഉണ്ടായിട്ടില്ല. പ്രിയങ്ക തന്റെ രാഷ്ട്രീയ വീക്ഷണം വരച്ചു കാട്ടുന്ന പുസ്തകം മാർച്ചോടെ പുറത്തിറങ്ങും. 300 പേജുള്ള പുസ്തകത്തിന് 'എഗെൻസ്റ്റ് ഔട്ട്‌റേജ്' എന്നാണു പേരിട്ടിരിക്കുന്നതെന്നാണ് വിവരം. രാഷ്ട്രീയ പ്രവേശനത്തിന് മുന്നോടിയായാണ് പ്രിയങ്കയുടെ പുസ്തകമെഴുത്തി. മുത്തശ്ശിയെ ഓർമ്മപ്പെടുത്തുന്ന തരത്തിലെ പരാമർശങ്ങൾ പുസ്തകത്തിൽ ഉണ്ടാകും. ഇന്ദിരയെന്ന പേര് നൽകിയ ആവേശം നിറയ്ക്കുന്നതാകും പുസ്തകം. അച്ഛൻ രാഹുൽ ഗാന്ധിയുടെ ഓർമ്മയും മരണമുണ്ടാക്കി ആഘാതവുമെല്ലാം മനസ്സിലുണ്ടാക്കിയ വിങ്ങലും അത് നൽകിയ കരുത്തും വിശദീകരിക്കുന്നതാകും പുസ്തകം.\nരാജസ്ഥാൻ, മധ്യപ്രദേശ്, ഛത്തീസ്‌ഗഡ് എന്നീ സംസ്ഥാനങ്ങളിലെ മുഖ്യമന്ത്രി പദം സംബന്ധിച്ചുയർന്ന തർക്കം പരിഹരിക്കുന്നതിൽ പ്രിയങ്ക നിർണായക പങ്കു വഹിച്ചിരുന്നു. മുഖ്യമന്ത്രി പദം ലഭിക്കാത്തതിൽ പ്രതിഷേധമുയർത്തിയ സച്ചിൻ പൈലറ്റിനെയും ജ്യോതിരാദിത്യ സിന്ധ്യയെയും അനുനയിപ്പിച്ചത് പ്രിയങ്കയാണ്. സച്ചിനും സിന്ധ്യയും ആയി കുട്ടിക്കാലം മുതലുള്ള സൗഹൃദം പ്രശ്‌നപരിഹാരം എളുപ്പമാക്കി. വരും നാളുകളിൽ സഖ്യകക്ഷികളുമായുള്ള ചർച്ചകളിലും പ്രിയങ്കയുടെ സാന്നിധ്യം ഗുണം ചെയ്യുമെന്നാണു വിലയിരുത്തൽ. പ്രധാനമന്ത്രി നരേന്ദ്ര മോദിക്കു കുറിക്കു കൊള്ളുന്ന മറുപടി നൽകിയാവും പ്രിയങ്ക ദേശീയ രാഷ്ട്രീയത്തിൽ നിറയുക. 56ന്റെ നെഞ്ചളവല്ല, വിശാല ഹൃദയമാണു വേണ്ടതെന്നു 2014 ൽ പ്രിയങ്ക പറഞ്ഞത് നേതാക്കൾ ഉദാഹരണമായി ചൂണ്ടിക്കാട്ടുന്നു. ഇത്തരം പഞ്ച് ഡയലോഗുമായി കോൺഗ്രസുകാരിൽ ആവേശം നിറയ്ക്കാൻ പ്രിയങ്ക ഉണ്ടാകും. തന്റെ ഭർത്താവിനെ കേസിൽ കുടുക്കാനുള്ള മോദി സർക്കാരിന്റെ നീക്കം കൂടി തിരിച്ചറിഞ്ഞാണ് പ്രിയങ്ക രാഷ്ട്രീയത്തിൽ സജീവമാകുന്നത്.\nഇന്ദിരയിലെ ശക്തയായ ഭരണാധികാരി പ്രിയങ്കയിലുമുണ്ടെന്ന് ബഹുഭൂരിഭാഗം കോൺഗ്രസുകാരും പറയുന്നു. അതിനാൽ പ്രിയങ്കയെ രാഷ്ട്രീയത്തിൽ സജീവമാക്കണമെന്ന വാദം ശക്തമാണ്. സോണിയ ഗാന്ധിയും സമ്മതം മുളിയാൽ ലോക്സഭാ തെരഞ്ഞെടുപ്പിന്റെ സമയത്തെങ്കിലും പ്രിയങ്ക രാഷ്ട്രീയത്തിലിറങ്ങുമെന്നാണ് പൊതുവേ വിലയിരുത്തൽ. സോണിയയുടെ സിറ്റിങ് സീറ്റായ റായ് ബറേലിയിൽ തന്നെ അവർ സ്ഥാനാർത്ഥിയാകാനുള്ള സാധ്യതയും കൂടുതലാണ്. കഴിഞ്ഞ ലോക്‌സഭാ തെരഞ്ഞെടുപ്പിലും സോണിയയ്ക്ക് വേണ്ടി പ്രചരണത്തിൽ സജീവമായത് പ്രിയങ്കയായിരുന്നു. ബിജെപിയുടെ വെല്ലുവിളികളെ ഏറ്റെടുക്കാനുള്ള കരുത്ത് രാഹുലിനേക്കാൾ പ്രിയങ്കയ്ക്കാണ് കൂടുതലെന്നാണ് കോൺഗ്രസിലെ ഒരു വിഭാഗം വിലയിരുത്തുന്നത്. ഇന്ദിരാഗാന്ധിയുടെ രൂപഭാവങ്ങളും തന്റേടവും ജനക്കൂട്ടവുമായി സംവദിക്കുന്നതിലെ മികവും അവരെ വേറിട്ടു നിർത്തുന്നതായിരുന്നു കാരണം.\nനേരത്തെ ഉത്തർപ്രദേശ് നിയമസഭാ തിരഞ്ഞെടുപ്പിൽ ഭരണകക്ഷിയായ സമാജ്വാദി പാർട്ടിയും കോൺഗ്രസും ഒരുമിച്ചു മൽസരിക്കുമെന്ന നിർണ്ണായക തീരുമാനത്തിലേക്ക് കാര്യങ്ങളെത്തിച്ചത് പ്രിയങ്കാ ഗാന്ധിയുടെ ഇടപടെലായിരുന്നു. അഖിലേഷും പ്രിയങ്കയും നല്ല സുഹൃത്തുക്കളായിരുന്നു. ഇതു തന്നെയായിരുന്നു നിർണ്ണായകമായത്. കോൺഗ്രസ് ജനറൽ സെക്രട്ടറി സ്ഥാനമോ ഉത്തർപ്രദേശ് കോൺഗ്രസ് അധ്യക്ഷ സ്ഥാനമോ പ്രിയങ്കയ്ക്ക് നൽകണമെന്ന ആവശ്യം ദീർഘകാലമായി കോൺഗ്രസിൽ സജീവമാണ്.


Seven tips for safe online banking - Malayalam Goodreturns\n» ഓണ്‍ലൈന് കൊള്ള തടയാന്7കാര്യങ്ങള്\nഓണ്‍ലൈന് കൊള്ള തടയാന്7കാര്യങ്ങള്\nUpdated: Wednesday, August 10, 2016, 13:32 [IST]\nഓണ്‍ലൈന് ബാങ്കിംഗ വ്യാപകമായതോടെ ഓണ്‍ലൈന് കൊള്ളയും വര്‍ധിക്കുകയാണ്.വ്യക്തികളുടെ അക്കൗണ്ടുകളില് നിന്ന് ഹാക്കിംഗിലൂടെ വിവരങ്ങള് ചോര്‍ത്തി പണം തട്ടുന്ന ഒരുപാട് കേസുകളിപ്പോള് വരുന്നുണ്ട്.\nനൂറുശതമാനം സുരക്ഷ അപ്രാപ്യമാണെങ്കിലും വ്യക്തിഗതമായ അക്കൗണ്ടുകളുടെ സുരക്ഷക്ക് കുറച്ച മുന്‍കരുതലുകളെടുക്കാം.\nതാഴെ പറയുന്ന കാര്യങ്ങള് ശ്രദ്ധിച്ചാല് ഒരു പരിധിവരെയെങ്കിലും അക്കൗണ്ട് വിവരങ്ങള് ചോര്‍ത്തുന്നതും പണാപഹരണവും തടയാന് സാധിക്കും.\nഅക്കൗണ്ട് വിവരങ്ങള് സംരക്ഷിക്കാന് എന്തൊക്കെ ശ്രദ്ധിക്കണം?\nബാങ്ക് സ്റ്റേറ്റ്മെന്റുകള് കൃത്യമായി പരിശോധിക്കുക. അവ്യക്തതകളുണ്ടെങ്കില് ബാങ്കുമായി പെട്ടെന്ന് ബന്ധപ്പെട്ട് കൃത്യത ഉറപ്പാക്കുക.\nഎടിഎം,ഡെബിറ്റ് കാര്‍ഡ്,ക്രെഡിറ്റ് കാര്‍ഡ്, പിന് നമ്പറുകള് പാസ്‌വേഡുകള് എന്നിവ ഫോണ്,ചാറ്റ്,മെയില് എന്നിവയിലൂടെ കൈമാറാതിരിക്കുക.\nഇമെയില് അറ്റാച്ച്മെന്റുകള്, സൗജന്യ സോഫ്റ്റ്വേറുകള്, ആപ്ലിക്കേഷനുകള് തുടങ്ങിയവ ശ്രദ്ധയോടെ മാത്രം സ്വീകരിക്കുക.\nപാസ്‌വേഡ്,പിന്‍നമ്പര് എന്നിവ സ്മാര്‍ട്ടഫോണുകളില് രേഖപ്പെടുത്തി സൂക്ഷിക്കരുത്.\nമൊബൈല് ആപ് ഉപയോഗിക്കാം\nകമ്പ്യൂട്ടറുകളെ അപേക്ഷിച്ച് ബാങ്കുകളുടെ മൊബൈല് ആപ്ലിക്കേഷനുകള് ഉപയോഗിക്കുന്നതാണ് കൂടുതല് സുരക്ഷിതം. എന്നല് ആപ്ലിക്കേഷന് ഇന്‍സ്റ്റാള് ചെയ്യുമ്പോള് വ്യാജന്മാരെ സൂക്ഷിക്കണം.\nസുരക്ഷ ഉറപ്പാക്കാന് ശക്തമായ പാസ് വേര്‍ഡുകള് ഉപയോഗിക്കുക.പാസ്‌വേഡുകള് ഇടക്കിടെ മാറ്റുകയും വേണം.\nഓണ്‍ലൈന് ബാങ്കിംഗ് നടത്തുമ്പോള് ചുറ്റുപാടുകള് ശ്രദ്ധിക്കുക. മറ്റാരും അക്കൗണ്ട് വിവരങ്ങള് കാണുന്നില്ല എന്ന് ഉറപ്പുവരുത്തുക.\nMORE ACCOUNT NEWS\nലക്ഷ്മി വിലാസ് ബാങ്കിൽ അക്കൌണ്ടുള്ളവരുടെ ശ്രദ്ധയ്ക്ക്, നിങ്ങൾ ഉടൻ ചെയ്യേണ്ടത് ഇക്കാര്യങ്ങൾ\nനിങ്ങളുടെ ബാങ്ക് സുരക്ഷിതമാണോ? ബാങ്ക് അക്കൗണ്ടുകളിലെ പണത്തിന് എന്തുറപ്പ്? അറിയേണ്ട കാര്യങ്ങൾ\nബാങ്ക് അക്കൗണ്ട് ആധാറുമായി ബന്ധിപ്പിച്ചോ? ഇനി അവസരമില്ല, അവസാന തീയതിയുമായി ധനമന്ത്രി\nസ്വന്തം അക്കൗണ്ടിൽ നിന്ന് പണം പിൻവലിക്കുന്നതിന്, നിങ്ങൾ ബാങ്കുകൾക്ക് കൊടുക്കേണ്ടി വരുന്നത് എത്ര?\nഅവധിക്കാലം ആഘോഷിക്കാൻ പണമില്ലേ? എസ്ബിഐയുടെ ഹോളിഡേ സേവിംഗ്‌സ് അക്കൗണ്ട് പാക്കേജുണ്ട്\nനിങ്ങൾക്ക് പ്രധാനമന്ത്രി ജൻ ധൻ അക്കൌണ്ടുണ്ടോ? അക്കൌണ്ട് ഉടമകളിൽ ഭൂരിഭാഗവും സ്ത്രീകൾ\nസിറ്റി ബാങ്കിൽ സേവിംഗ്സ് അക്കൗണ്ട് തുറക്കണോ? നിങ്ങൾ ചെയ്യേണ്ടത് എന്ത്?\nനിങ്ങളുടെ ബാങ്ക് അക്കൗണ്ടിൽ ഉറവിടമില്ലാത്ത പണമുണ്ടോ? വലിയ വില കൊടുക്കേണ്ടി വരും\nഅക്കൌണ്ടിൽ ബാലൻസില്ലാതെ എടിഎമ്മിൽ കയറിയാൽ, എസ്‌ബി‌ഐ വരിക്കാർ സൂക്ഷിക്കുക\nRead more about: account pin banking അക്കൗണ്ട് പിന്\nSeven tips for safe online banking\nWe are in an online era where most of the banking can be done online such as bill payments, funds transfer or creation ofafixed deposit.


Malayalam news || നടി സബര്‍ണ ചെന്നൈയിലെ വീട്ടില് മരിച്ചനിലയില്\nനടി സബര്‍ണ ചെന്നൈയിലെ വീട്ടില് മരിച്ചനിലയില്\nതമിഴ് സിനിമ, സീരിയല് നടി സബര്‍ണയെ ചെന്നൈ മധുരവയലിലെ വീട്ടില് മരിച്ച നിലയില് കണ്ടെത്തി. അവതാരകകൂടിയായിരുന്നു സബര്‍ണ. വീട്ടില്‍നിന്നു ദുര്‍ഗന്ധം വമിച്ചതിനെ തുടര്‍ന്ന് നാട്ടുകാര് പൊലീസില് വിവരം അറിയിക്കുകയായിരുന്നു. പൊലീസെത്തി വീടു തുറന്നപ്പോഴാണ് മൃതദേഹം കണ്ടത്. അഴുകിയ നിലയിലായിരുന്നു. കാളൈ, പടിക്കാതവന്, പിരിവോം സാന്തിപ്പോം, പൂജൈ തുടങ്ങിയ സിനിമകളില് അഭിനയിച്ചിട്ടുണ്ട്. പാശമലര് എന്ന തമിഴ് സീരിയലിലും സബര്‍ണ ശ്രദ്ധേയമായ വേഷം ചെയ്‌തു. പല ചാനല്‍ഷോകളിലും അവതാരകയായിട്ടുണ്ട്. ആത്മഹത്യയാണെന്നു സംശയിക്കുന്നതായി പൊലീസ് വ്യക്തമാക്കി. അന്വേഷണം ആരംഭിച്ചു.


ജിദ്ദയില് നിന്നും കോഴിക്കോട്ടേക്ക് നേരിട്ട് സര്‍വ്വീസിനൊരുങ്ങി സ്പെെസ് ജെറ്റ്\nഏപ്രില് 20 മുതലാണ് ജിദ്ദ- കോഴിക്കോട് സെക്ടറില് സ്പൈസ് ജെറ്റ് സര്‍വ്വീസുകള് ആരംഭിക്കുന്നത്\n15 Feb, 2019 at 02:04 AM\nസൗദി എയര്‍ലൈന്‍സിന് പിറകെ ജിദ്ദയില് നിന്നും കോഴിക്കോട്ടേക്ക് നേരിട്ട് സര്‍വ്വീസിനൊരുങ്ങി സ്‌പൈസ് ജെറ്റ്. ഏപ്രില് മുതലാരംഭിക്കുന്ന സര്‍വ്വീസിനുള്ള ടിക്കറ്റ് ബുക്കിംഗ് ആരംഭിച്ചു. ജിദ്ദ-കോഴിക്കോട് സെക്ടറില് ഇതാദ്യമായാണ് സ്‌പൈസ് ജെറ്റ് വിമാനസര്‍വ്വീസ് ആരംഭിക്കുന്നത്\nഏപ്രില് 20 മുതലാണ് ജിദ്ദ- കോഴിക്കോട് സെക്ടറില് സ്പൈസ് ജെറ്റ് സര്‍വ്വീസുകള് ആരംഭിക്കുന്നത്. തുടക്കത്തില് ദിനേന ഓരോ സര്‍വ്വീസുകൾ വീതമാണുണ്ടാകുക. കോഴിക്കോട് നിന്ന് പുലര്‍ച്ചെ 5.35ന് പുറപ്പെടുന്ന വിമാനം സൗദി സമയം രാവിലെ 8.35ന് ജിദ്ദയിലെത്തും. രാവിലെ 9.45ന് ജിദ്ദയില് നിന്ന് പുറപ്പെട്ട് വൈകുന്നേരം 6.05ന് കോഴിക്കോട് തിരിച്ചെത്തുന്ന രീതിയിലാണ് യാത്രാസമയം ക്രമീകരിച്ചിരിക്കുന്നത്.\nബോയിംഗ് 737 മാക്‌സ് ശ്രേണിയില്‍പെട്ട വിമാനത്തിന് 8 മണിക്കൂര് പറക്കുന്നതിനാവശ്യമായ ഇന്ധനക്ഷമതയുണ്ട്. 230 പേര്‍ക്ക് യാത്രചെയ്യാവുന്ന വിമാനത്തില് ഭാര നിയന്ത്രണത്തിൻ്റെ ഭാഗമായി 189 പേര്‍ക്ക് യാത്രചെയ്യാനാണ് അനുമതിലഭിച്ചിട്ടുള്ളത്.\nജിദ്ദയില് നിന്ന് കോഴിക്കോട്ടേക്ക് വണ്‍വേക്ക് 645 റിയാല് മുതലാണ് ടിക്കറ്റ് നിരക്ക്. ബാഗേജ് സംബന്ധിച്ച വിവരങ്ങള് ഇപ്പോള് ലഭ്യമായിട്ടില്ല. എയര് ഇന്ത്യയുടെ ജിദ്ദ-കോഴിക്കോട് സര്‍വ്വീസ് പ്രതീക്ഷിച്ചിരിക്കുന്ന പ്രവാസികൾക്കിടയിലേക്കാണ് സ്‌പൈസ് ജെറ്റിന്റെ അപ്രതീക്ഷിത പ്രഖ്യാപനം.\nസ്‌പൈസ് ജെറ്റ് സര്‍വ്വീസ് ആരംഭിക്കുന്നതോടെ ഇതേ സെക്ടറിലെ മറ്റുവിമാനങ്ങളുടെ ടിക്കറ്റ് നിരക്കിലും ഇളവ് വരുമെന്ന പ്രതീക്ഷയിലാണ് ജിദ്ദയിലെ പ്രവാസികള്.\nSpice Jetkarippurcalcut airport


തിരുവനന്തപുരം വിമാനത്താവളം അദാനിക്ക് കൊടുത്തത് പുന:പരിശോധിക്കാമെന്ന് കേന്ദ്രം; ലേലം വേണമെന്ന കേരളത്തിന്റെ ആവശ്യം പരിഗണനയില്\n3 July 2019 3:39 PM GMT\nതിരുവനന്തപുരം അന്താരാഷ്ട്ര വിമാനത്താവളം അദാനി ഗ്രൂപ്പിന് നല്‍കിയ തീരുമാനം പുനരാലോചിക്കാവുന്നതാണ് എന്ന് കേന്ദ്ര സര്‍ക്കാര്. വിമാനത്താവളത്തിനായി ലേലം നടത്തണമെന്ന സംസ്ഥാന സര്‍ക്കാരിന്റെ ആവശ്യം പരിഗണിക്കുമെന്ന് വ്യോമയാന മന്ത്രി ഹര്‍ദീപ് സിംഗ് പുരി രാജ്യസഭയില് അറിയിച്ചു.\nലേലത്തില് പങ്കെടുക്കാമെന്ന് കാണിച്ചുള്ള കേരള സര്‍ക്കാരിന്റെ കത്ത് കിട്ടിയിട്ടുണ്ട്. ഇത് സംബന്ധിച്ച് ഉടന് തീരുമാനമെടുക്കുമെന്നും മന്ത്രി അറിയിച്ചു. അതേസമയം മംഗലാപുരം, അഹമ്മദാബാദ്, ലക്‌നൗ അന്താരാഷ്ട്ര വിമാനത്താവളങ്ങളുടെ നടത്തിപ്പ് 50 വര്‍ഷത്തേയ്ക്ക് അദാനി ഗ്രൂപ്പിന് കൈമാറാനുള്ള തീരുമാനം കേന്ദ്ര മന്ത്രിസഭ അംഗീകരിച്ചു.\nഎയര്‍പോര്‍ട്ട് അതോറിറ്റി ഓഫ് ഇന്ത്യയുടെ ഉടമസ്ഥതയിലുണ്ടായിരുന്ന വിവിധ വിമാനത്താവളങ്ങള് സ്വകാര്യവത്കരിക്കുന്ന കൂട്ടത്തിലാണ് തിരുവനന്തപുരം വിമാനത്താവളം അദാനി ഗ്രൂപ്പിന് കൈമാറിയത്. എന്നാല് തിരുവനന്തപുരം വിമാനത്താവളം സ്വകാര്യവത്കരിക്കുന്നതിന് എതിരെ മുഖ്യമന്ത്രി പിണറായി വിജയന് കേന്ദ്ര സര്‍ക്കാരിനെ ശക്തമായ എതിര്‍പ്പും പ്രതിഷേധവും അറിയിച്ചിരുന്നു. അദാനി ഗ്രൂപ്പിന് വിമാനത്താവള നടത്തിപ്പ് നല്‍കിയാല് സംസ്ഥാന സര്‍ക്കാരിന്റെ സഹകരണമുണ്ടാകില്ലെന്നും മുഖ്യമന്ത്രി മുന്നറിയിപ്പ് നല്‍കിയിരുന്നു. സിയാല് (കൊച്ചിന് ഇന്റര്‍നാഷണല് എയര്‍പോര്‍ട്ട് ലിമിറ്റഡ്) മാതൃകയില് ട്രിയാല് (ട്രിവാന്‍ഡ്രം ഇന്റര്‍നാഷണല് എയര്‍പോര്‍ട്ട് ലിമിറ്റഡ്) എന്നൊരു കമ്പനി സര്‍ക്കാര് രൂപീകരിച്ചിരുന്നു.\nAdani Group auction bidding Thiruvananthapuram International Airport


11 വര്‍ഷം ആദായ നികുതി അടയ്ക്കാതെ ട്രംപ്- ഞെട്ടിപ്പിക്കുന്ന വിവരം പുറത്തുവിട്ട് ന്യൂയോര്‍ക്ക് ടൈംസ് – Chandrika Daily\nBy Test User Monday September 28, 2020 12:06 pm\nനവംബറില് നടക്കുന്ന പ്രസിഡണ്ട് തെരഞ്ഞെടുപ്പില് നിലവിലെ വിവാദങ്ങള് ട്രംപിന് തിരിച്ചടിയാകുമെന്ന് ഉറപ്പാണ്. ജോ ബൈഡനാണ് ട്രംപിന്റെ എതിര് സ്ഥാനാര്‍ത്ഥി.\nന്യൂയോര്‍ക്ക്: തെരഞ്ഞെടുപ്പ് ജയിച്ച 2016 വര്‍ഷത്തില് യുഎസ് പ്രസിഡണ്ട് ഡൊണാള്‍ഡ് ട്രംപ് ആദായ നികുതി അടച്ചത് വെറും 750 ഡോളര്. പ്രസിഡണ്ട് പദത്തിലിരുന്ന ആദ്യവര്‍ഷത്തിലും ട്രംപ് 750 ഡോളര് മാത്രമേ നികുതിയടച്ചുള്ളൂ എന്ന് ന്യൂയോര്‍ക്ക് ടൈംസ് റിപ്പോര്‍ട്ട് ചെയ്യുന്നു. തെരഞ്ഞെടുപ്പ് പ്രചാരണം കൊടുമ്പിരി കൊണ്ടിരിക്കുന്ന വേളയിലാണ് ട്രംപിനെ പ്രതിരോധത്തിലാക്കുന്ന റിപ്പോര്‍ട്ട് പത്രം പുറത്തുവിട്ടത്.\nകഴിഞ്ഞ 15 വര്‍ഷത്തില് പത്തു വര്‍ഷമായി ട്രംപ് നികുതിയടച്ചിട്ടില്ലെന്നും ലോങ് കണ്‍സീല്‍ഡ് റെക്കോര്‍ഡ് ഷോ ട്രംപ്‌സ് ക്രോണിക് ലോസക് ആന്‍ഡ് ഇയേഴ്‌സ് ഓഫ് ടാക്‌സ് അവോയ്ഡന്‍സ് എന്ന തലക്കെട്ടിലുള്ള റിപ്പോര്‍ട്ട് വെളിപ്പെടുത്തുന്നു. 18 വര്‍ഷത്തെ പ്രസിഡണ്ടിന്റെ നികുതി റിട്ടേണുകളാണ് പത്രം പരിശോധിച്ചത്. ഇതില് 11 വര്‍ഷവും ട്രംപ് നികുതി അടച്ചിട്ടില്ല.\nയുഎസ് സര്‍ക്കാറിന്റെ ഇന്റേണല് റവന്യൂ സര്‍വീസിന് മുമ്പില് ട്രംപ് വെളിപ്പെടുത്തിയ വിവരങ്ങളാണ് ന്യൂയോര്‍ക്ക് ടൈംസ് ചോര്‍ത്തിയത്. ഏതെങ്കിലും സ്വതന്ത്ര അന്വേഷണ ഏജന്‍സിയുടെ വിവരങ്ങല്ല ഇതെന്നും പത്രം വ്യക്തമാക്കി. 2018ലെ ഫോബ്‌സിന്റെ ശതകോടീശ്വര പട്ടികയില് 766-ാം സ്ഥാനത്താണ് ട്രംപ്. 3.1 ബില്യണ് ഡോളറാണ് ട്രംപിന്റെ ആസ്തി. യു.എസിലെ കോടീശ്വര പട്ടികയില് 248 ആണ് യുഎസ് പ്രസിഡണ്ടിന്റെ സ്ഥാനം.\nവര്‍ഷങ്ങളായി വ്യാപാരം മോശമായിക്കൊണ്ടിരിക്കുകയാണ് എന്നാണ് നികുതി അടക്കാതിരിക്കാനുള്ള കാരണമായി ട്രംപ് ചൂണ്ടിക്കാട്ടുന്നത്. ലോകത്തുടനീളം ഹോട്ടല് ശൃംഖലകളും ഗോള്‍ഫ് കേന്ദ്രങ്ങളും ട്രംപ് നേതൃത്വം നല്‍കുന്ന ട്രംപ് ഓര്‍ഗനൈസേഷനുണ്ട്.\nഹെയര് സ്‌റ്റൈലിങിനു മാത്രമായി 70000 ഡോളര് ട്രംപ് ചെലവഴിച്ചുവെന്ന രസകരമായ വസ്തുതയും റിപ്പോര്‍ട്ടിലുണ്ട്. ട്രംപ് ഓര്‍ഗനൈസേഷനു വേണ്ടി ജോലി ചെയ്ത മകള് ഇവാന്‍ക ട്രംപിന് വേണ്ടി കണ്‍സള്‍ട്ടിങ് ഫീസായി ഒരിക്കല് നല്‍കിയത് 747,622 ഡോളറാണ്.\nCategories: main stories, News, world Tags: donald d, trump, US, us president election


സ്വയം പഠിക്കാം ഡിജിറ്റല് മാര്‍ക്കറ്റിങ് സ്മാര്‍ട്ടായി, സൗജന്യമായി | Emerging Kerala\nHome Education സ്വയം പഠിക്കാം ഡിജിറ്റല് മാര്‍ക്കറ്റിങ് സ്മാര്‍ട്ടായി, സൗജന്യമായി\nഡിജിറ്റല് മാര്‍ക്കറ്റിങ് ലോകവ്യാപകമായി സൃഷ്ടിച്ച വിപ്ലവം മികവുറ്റ രീതിയിലാണ് മുന്നോട്ടുകുതിക്കുന്നത്. ഇതുകൊണ്ടൊക്കെത്തന്നെയാണ് ഈ മേഖലയെക്കുറിച്ചു കൂടുതല് ശാസ്ത്രീയമായ ഗവേഷണം അതിവേഗം നടന്നുകൊണ്ടിരിക്കുന്നതും. ഡിജിറ്റല് മാര്‍ക്കറ്റിങ് പഠിക്കുവാന് ആഗ്രഹമുള്ള നിരവധിപേര് നമുക്കിടയിലുണ്ട്. എന്നാല് മികച്ച കോഴ്‌സുകള് എവിടെ ലഭിക്കും എന്നത് ഒരു പ്രധാന ചോദ്യമാണ്. ഇവിടെ നാം പരിചയപ്പെടാന് പോകുന്നത് ഏറ്റവും മികച്ചരീതിയില് ഡിജിറ്റല് മാര്‍ക്കറ്റിങ്ങിന്റെ ബേസിക്‌സ് തീര്‍ത്തും സൗജന്യമായി എങ്ങനെ പഠിച്ചെടുക്കാം എന്നതാണ്. ഓണ്‍ലൈന് മേഖലയില് ലോകത്ത് ഇന്ന് പ്രവര്‍ത്തിക്കുന്ന വമ്പന്മാരായ ഗൂഗിള്, ഫേസ്ബുക്ക്, യൂട്യൂബ് പോലുള്ള കമ്പനികളാണ് ഇതിന് നേതൃത്വം കൊടുക്കുന്നത് എന്ന് കേള്‍ക്കുമ്പോള് ഇരട്ടി മധുരമാണ് നമുക്കു ലഭിക്കുന്നത്.\nഗൂഗിള് ഡിജിറ്റല് അണ്‍ലോക്ക്ഡ്\nലോകത്ത് ഇന്നു കാണുന്ന വിജ്ഞാന വിസ്‌ഫോടനത്തിനു ശക്തി പകര്‍ന്ന കരുത്തനാണ് ഗൂഗിള്. ഏതൊരു വിഷയത്തെക്കുറിച്ചും അറിയാനാഗ്രഹിക്കുന്ന ഏതൊരു വ്യക്തിയും ആദ്യം എത്തിച്ചേരുന്നത് ഗൂഗിള് എന്ന അറിവിന്റെ കേന്ദ്രത്തിലേക്കാണ്. ലോകവ്യാപകമായി ഒട്ടേറെ സംരംഭങ്ങള് ഗൂഗിള് ഇപ്പോള് നടത്തിവരുന്നുണ്ട്. ഒരു മനുഷ്യന്റെ ദൈനംദിന ജീവിതത്തില് ഈ സംരംഭം ചെലുത്തുന്ന സ്വാധീനം വളരെ വലുതാണ്. ഇപ്പോള് ഡിജിറ്റല് മാര്‍ക്കറ്റിങ് പഠിപ്പിക്കുന്നതിലും ഒരു മികച്ചപ്ലാറ്റ്‌ഫോമാണ് ഗൂഗിള് നല്‍കിവരുന്നത്. ഡിജിറ്റല് അണ്‍ലോക്ക്ഡ് എന്ന പേരിലറിയപ്പെടുന്ന സൗജന്യ ലേണിങ് പ്ലാറ്റ്‌ഫോം പ്രധാനമായും ലക്ഷ്യം വെക്കുന്നത് സ്വന്തമായി ബിസിനസ് ചെയുന്ന ഒരു വ്യക്തിക്ക് തന്റെ ബിസിനസിനെ ഓണ്‍ലൈന് ടൂള്‍സിന്റെ സഹായത്തോടുകൂടി എങ്ങനെ മികച്ച രീതിയിലേക്ക് കൊണ്ടുപോകാം എന്നതാണ്. ഡിജിറ്റല് മാര്‍ക്കറ്റിങ്ങിന്റെ ആഴത്തിലുള്ള പഠനം ഈ ഓണ്‍ലൈന് കോഴ്‌സില് ലഭ്യമല്ല. എന്നാല് ഈ മേഖലയില് ഒരു തുടക്കക്കാരന് അറിഞ്ഞിരിക്കേണ്ട കാര്യങ്ങളെല്ലാം ഗൂഗിള് ഡിജിറ്റല് അണ്‍ലോക്കിലൂടെ നമുക്ക് ലഭിക്കും. ഇന്ത്യയില്\nഫെഡറേഷന് ഓഫ് ഇന്ത്യന് ചേംബര് ഓഫ് കോമേഴ്‌സ് ആന്‍ഡ് ഇന്‍ഡസ്ട്രീസുമായും ഇന്ത്യന് സ്‌കൂള് ഓഫ് ബിസിനസുമായും സഹകരിച്ചാണ് ഗൂഗിള് ഈ കോഴ്‌സ് നടത്തിവരുന്നത്. 26 വിഷയങ്ങളാണ് കോഴ്‌സില് പഠിപ്പിക്കുന്നത്. ഓണ്‍ലൈന് വീഡീയോസിന്റെ സഹായത്തോടുകൂടി മികച്ച ക്ലാസുകള് നമുക്ക് ലഭിക്കും. ഓരോ വിഷയം കഴിയുമ്പോഴും ഒരു ഓണ്‍ലൈന് പരീക്ഷ ഉണ്ടാകും. അതില് വിജയിക്കുമ്പോള് നമുക്കു ബാഡ്ജുകള് ലഭിക്കും. അങ്ങിനെ കോഴ്‌സ് അവസാനിക്കുമ്പോള് മൊത്തം 26 ബാഡ്ജുകള് നമ്മുടെ പ്രൊഫൈലില് ഉണ്ടാകും. എന്നാല് ഈ ബാഡ്ജുകള് അണ്‍ലോക്ക് ചെയ്യണമെങ്കില് അവസാനം ഒരു പരീക്ഷകൂടി നാം ഓണ്‍ലൈനായി പാസാക്കണം. ആ പരീക്ഷ നാം ക്വാളിഫൈ ചെയ്താല് ഗൂഗിള് സെര്‍ട്ടിഫൈ ചെയ്യുന്ന ഒരു കംപ്ലീഷന് സര്‍ട്ടിഫിക്കറ്റ് നമുക്കു ലഭിക്കും.\nസൗജന്യമായി ഗൂഗിളിന്റെ ഡിജിറ്റല് അണ്‍ലോക്ക്ഡ് കോഴ്‌സ് പഠിക്കാന് ഈ ലിങ്ക് ഉപയോഗിക്കുക htts://learndigital.withgoogle.com/digitalunloc-k-ed\nലോകത്താകമാനം ഏകദേശം 200 കോടി ആളുകള് ഫേസ്ബുക്ക് എന്ന നവമാധ്യമം ഉപയോഗിക്കുന്നുണ്ട്. ലക്ഷക്കണിക്കിനു വരുന്ന ബിസിനസ് സംരം\nഭങ്ങളൊക്കെത്തന്നെ ആക്റ്റീവ് ആയി ഉപയോഗിക്കുന്ന ഒരു പ്ലാറ്റ്‌ഫോംകൂടിയാണ് ഫേസ്ബുക്ക്. ഇതുകൊണ്ടൊക്കെത്തന്നെയാണ് വളരെയേറെ പഠനങ്ങള്‍ക്കുശേഷം ഫേസ്ബുക്ക് സ്വന്തമായിത്തന്നെ ഒരു ഓണ്‍ലൈന് ലേണിങ് കോഴ്‌സ് ആരംഭിച്ചത്. ഫേസ്ബുക് ബ്ലൂപ്രിന്റ് എന്ന പേരിലറിയപ്പെടുന്ന കോഴ്‌സില് ഏകദേശം എണ്‍പതിലധികം വിഷയങ്ങള് പഠിപ്പിക്കുന്നുണ്ട്. ഫേസ്ബുക്കിന്റെ സാധ്യതകള് ഉപയോഗിച്ച് എങ്ങനെ ഒരാള്‍ക്ക് തന്റെ ബിസിനസ് വളര്‍ത്താം എന്നതാണ് കോഴ്‌സ് മോഡ്യൂളില് പ്രധാനമായും ഉള്‍പ്പെടുത്തിയിരിക്കുന്നത്. ഫേസ്ബുക്കിനുപുറമെ ഇന്‍സ്റ്റോഗ്രാമിന്റെയും മെസ്സഞ്ചറിന്റെയും സാധ്യതകള് ബ്ലൂപ്രിന്റ് നമുക്ക് പറഞ്ഞുതരുന്നു. ഓണ്‍ലൈന് മാര്‍ക്കറ്റിംഗില് ഒരു തുടക്കക്കാരന് അറിഞ്ഞിരിക്കേണ്ട അത്യാവശ്യകാര്യങ്ങള് സൗജന്യമായി പഠിക്കുവാനും, ആ വിഷയങ്ങളിലൊക്കെത്തന്നെ സര്‍ട്ടിഫൈഡാകുവാനും ഫേസ് ബുക്ക് ബ്ലൂപ്രിന്റിലൂടെ ഒരാള്‍ക്ക് സാധിക്കും. ഫേസ്ബുക്കിന്റെ അഡ്വാന്‍സ്ഡ് ലേണിങ്ങിന് മറ്റു ചില കോഴ്‌സുകളും ബ്ലൂപ്രിന്റില് ലഭ്യമാണ്. എന്നാല് ഒരു നിശ്ചിത ഫീസ് അടച്ചുമാത്രമെ അവ പഠിക്കുവാന് സാധിക്കുകയുള്ളൂ.\nസൗജന്യമായി ഫേസ്ബുക്ക് ബ്ലൂപ്രിന്റ് കോഴ്‌സ് പഠിക്കാന് ഈ ലിങ്ക് ഉപയോഗിക്കുക.\nയൂട്യൂബ് ക്രീയേറ്റര് അക്കാദമി\nഡിജിറ്റല് മാര്‍ക്കറ്റിങ്ങില് ഏറ്റവും കൂടുതല് ലീഡ് ജനറേറ്റ് ചെയുന്ന ഒന്നാണ് വീഡിയോസ്. ഇന്ന് വിഡിയോ നിര്‍മ്മാണത്തില് സമൂഹമാധ്യമങ്ങളില് ഒന്നാമനായി നില്‍ക്കുന്നത് യൂട്യൂബ് എന്ന വീഡിയോ ഷെയറിങ് കമ്പനിയാണ്. 2016 വരെയുള്ള യൂട്യൂബിന്റെ കണക്കുകളനുസരിച്ചു ഔദ്യോഗികമായി യൂട്യൂബില് മോണിടൈസ് ചെയ്തിട്ടുള്ള ക്രിയേറ്റര്‍സിന് മാത്രം ഏകദേശം 200 കോടി ഡോളര് റെവന്യുവായി നല്‍കിയിട്ടുണ്ട്! യൂട്യൂബ് ഇപ്പോള് ഏറ്റവും കൂടുതല് പ്രാധാന്യം നല്‍കുന്ന ഒരു മേഖലയാണ് വീഡിയോ മേക്കിങ്. ഇതിനായി അണിയിച്ചൊരുക്കിയ സൗജന്യ ലേണിങ് പ്ലാറ്റ്‌ഫോമാണ് യൂട്യൂബ് ക്രീയേറ്റര് അക്കാദമി.\nഒരു മികച്ച വീഡിയോ എങ്ങനെ നിര്‍മിക്കാം, യൂട്യൂബ് ചാനലിന്റെ സബ്‌സ്‌ക്രൈബേഴ്‌സിനെ എങ്ങനെ വര്‍ദ്ധിപ്പിക്കാം, വീഡിയോ മാര്‍ക്കറ്റിങ്ങിലൂടെ ബിസിനസ് എങ്ങനെ വളര്‍ത്താം എന്നിങ്ങനെയുള്ള ഒട്ടേറെ വിഷയങ്ങളാണ് കോഴ്‌സില് പഠിക്കുവാന് സാധിക്കുന്നത്.\nസൗജന്യമായി യൂട്യൂബ് ക്രിയേറ്റര് അക്കാദമി കോഴ്‌സ് പഠിക്കാന് ഈ ലിങ്ക് ഉപയോഗിക്കുക. https://creatoracademy.youtube.com\nഇതുവെര നമ്മള് ചര്‍ച്ചെചയ്ത എല്ലാ േകാഴ്‌സുകളും ഡിജിറ്റല് മാര്‍ക്കറ്റിങ്ങിെന്റ േബസിക് കാര്യങ്ങളാണ് പഠിപ്പിക്കുന്നത്. ആഴത്തിലുള്ള പഠനത്തിന് ഡിപ്ലോമ ഇന് ഡിജിറ്റല് മാര്‍ക്കറ്റിങ് േകാഴ്‌സ്തെന്ന െചയ്യണം. േകരളത്തില് സംസ്ഥാന സര്‍ക്കാരിെന്റ കീഴില് ്രപവര്‍ത്തിക്കുന്ന െകല്‍േ്രടാണ് േനാേളജ് െസന്ററിെന്റ േനതൃത്വത്തില് ഇൗ േമഖലയില് പരിശീലനം നല്‍കുന്നുണ്ട്. േദശീയതലത്തില് ഡിജിറ്റല് വിദ്യ എന്ന സ്ഥാപനം മികവുറ്റ ഡിജിറ്റല് മാര്‍ക്കറ്റിങ് േകാഴ്‌സ്തെന്ന െഡവലപ്പ് െചയ്തിട്ടുണ്ട്. േകാഴ്‌സ് ഇറ, എഡ്എക്‌സ് േപാലുള്ള അന്താരാ്രഷ്ട പ്ലാറ്റ്‌േഫാമുകൡൂെട ഇൗ േമഖലയില് കൂടുതല് ഒാപ്ഷനുകള് നമുക്ക് ലഭിക്കുന്നതാണ്. ഡിജിറ്റല് മാര്‍ക്കറ്റിങ്ങില് ഒരു മാസ്റ്ററാകുവാന് നമുക്ക് േവണ്ടത് ശക്തമായ പഠനമാണ്. അതിന് നെമ്മ സഹായിക്കുന്ന സ്രോതസുകളുമായി നാം അേസ്സാസിേയറ്റ് െചയ്യണെമന്നതാണ് ഏറ്റവും ്രപധാനം.\n(ലേഖകന് എ.പി. പ്രജീഷ് ട്രയിനറും നിര്‍ഭയ ഇന്‍സ്റ്റിറ്റിയൂട്ട് ഓഫ് ഹ്യൂമന് ഡെവലപ്പ്‌മെന്റിന്റെ ചെയര്‍മാനുമാണ്)\nTags: DIGITAL MARKETINGDigital RelationsFACEBOOK BLUEPRINTGOOGLE DIGITAL UNLOCKEDYOUTUBE CREATOR ACADEMY\nസിബിഎസ്.ഇ പത്താംക്ലാസ്: 13 വിദ്യാര്‍ഥികള്‍ക്ക് 500ല് 499


ഇന്ത്യാക്കാരന് കൈലാഷ് സത്യാര്‍ത്ഥിക്കും,മലാലയ്ക്കും സമാധാനത്തിനായുള്ള നോബല് സമ്മാനംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഇന്ത്യാക്കാരന് കൈലാഷ് സത്യാര്‍ത്ഥിക്കും,മലാലയ്ക്കും സമാധാനത്തിനായുള്ള നോബല് സമ്മാനം\nസ്റ്റോക്ക്‌ഹോം: കുട്ടികളുടെ അവകാശ സംരക്ഷണത്തിനായി നിലകൊള്ളുന്ന ഇന്ത്യക്കാരനായ കൈലാഷ് സത്യാര്‍ത്ഥിക്കുംതാലിബാന് തീവ്രവാദികള്‍ക്കെതിരെ പോരാടിയ പാക്കിസ്താന് വിദ്യാര്‍ത്ഥിനി മലാല യൂസഫ് സായ്ക്കും സമാധാനത്തിനുള്ള നൊബേല് സമ്മാനം.\nകുട്ടികളുടെ അവകാശങ്ങള്‍ക്ക് വേണ്ടിയുള്ള പ്രവര്‍ത്തനമാണ് കൈലാഷിനെ നൊബേലിന് അര്‍ഹനാക്കിയിരിക്കുന്നത്. താലിബാനെതിരെ ശക്തമായ നിലപാടെടുക്കുകയും കുട്ടികളെ വിദ്യാഭ്യാസത്തിന് വേണ്ടിയും പ്രവര്‍ത്തിച്ചതിനാണ് മലാലക്ക് നൊബേല് നല്‍കിയിരിക്കുന്നത്.\nഡല്‍ഹി സ്വദേശിയായ കൈലാഷ് സത്യാര്‍ഥി ആഗോള തലത്തില് അംഗീകരിച്ച ബാലാവകാശ പ്രവര്‍ത്തകനാണ്. 1990 മുതല് ബാല വേലയ്‌ക്കെതിരെ പ്രവര്‍ത്തിച്ചു. ബച്പന് ബച്ചാവോ ആന്ദോളന് എന്ന തന്റെ സംഘടന വഴി 80,000ല് അധികം കുട്ടികളെ ബാലവേലയില് നിന്ന് രക്ഷിച്ച് പുനരധിവസിപ്പിച്ചിട്ടുണ്ട്. ഇവര്‍ക്ക് വിദ്യാഭ്യാസം നല്‍കി സമൂഹത്തിലേക്ക് കൊണ്ടുവന്നു. ബാലവേലയില് കുടുങ്ങിപ്പോയ കുട്ടികളുടെ സംരക്ഷണം ഉറപ്പാക്കുന്ന വ്യക്തിയാണ് അദ്ദേഹം.\nബാലവേലയ്‌ക്കെതിരെയുള്ള ആഗോള തലത്തിലെ പ്രവര്‍ത്തനങ്ങളില് അദ്ദേഹം പങ്കെടുക്കുന്നുണ്ട്. സന്നദ്ധ സംഘടനകളുടെ ആഗോള സംഘടനയായ ഇന്റര്‍നാഷനല് സെന്റര് ഓണ് ചൈല്‍ഡ് ലേബര് ആന്‍ഡ് എജ്യുക്കേഷനുമായി (ഐസിസിഎല്‍ഇ) ചേര്‍ന്ന് അദ്ദേഹം പ്രവര്‍ത്തിച്ചിരുന്നു. വിദ്യാഭ്യാസത്തിനു വേണ്ടിയുള്ള ആഗോള പ്രചരണത്തിലും അദ്ദേഹം പങ്കുകൊണ്ടു.


കണ്ണൻ താമരക്കുളത്തിന്റെ " ഉടൂമ്പ് " ന്റെ സെക്കന്റ് ലുക്ക്പോസ്റ്റർ നടൻ സുരേഷ് ഗോപി പുറത്തിറക്കി. - Cinema Prekshaka Koottayma\nകണ്ണൻ താമരക്കുളത്തിന്റെ " ഉടൂമ്പ് " ന്റെ സെക്കന്റ് ലുക്ക്പോസ്റ്റർ നടൻ സുരേഷ് ഗോപി പുറത്തിറക്കി.\nസെന്തിൽ കൃഷ്ണയെ നായകനാക്കി കണ്ണൻ താമരക്കുളം സംവിധാനം ചെയ്യുന്ന പുതിയ ചിത്രമായ 'ഉടുമ്പി'ന്റെ സെക്കൻ്റ് ലുക്ക് പോസ്റ്റർ പുറത്തിറങ്ങി.മലയാളത്തിൻ്റെ പ്രിയതാരം സുരേഷ്ഗോപിയുടെ ഫേസ്ബുക്ക് പേജിലൂടെയാണ് പോസ്റ്റർ റിലീസ് ചെയ്തത്.\nകലാ സംവിധാനം- സഹസ് ബാല, അസോസിയേറ്റ് ഡയറക്ടര്- സുരേഷ് ഇളമ്പല്, പ്രൊഡക്ഷന് കണ്‍ഡ്രോളര്- അഭിലാഷ് അര്‍ജുന്, ഗാനരചന- രാജീവ് ആലുങ്കൽ, മേക്കപ്പ്- പ്രദീപ് രംഗന്, കോസ്റ്റ്യൂം- സുല്‍ത്താന റസാഖ്, പി.ആർ.ഒ- പി. ശിവപ്രസാദ്, സുനിത സുനില്, സ്റ്റില്‍സ്- ശ്രീജിത്ത് ചെട്ടിപ്പടി എന്നിവരാണ് മറ്റ് അണിയറ പ്രവർത്തകർ. ചിത്രം ഏപ്രിൽ റിലീസ്സായിരിക്കും.\nഏറെ ആകാംക്ഷ ഉണർത്തുന്ന ചിത്രത്തിന്റെ ടീസറും ഫസ്റ്റ് ലുക്ക് പോസ്റ്ററും ഇതിനോടകം ഏറെ ജനശ്രദ്ധ പിടിച്ചുപറ്റിയിരുന്നു. ആക്ഷന് പ്രാധാന്യം നൽകി ഒരുക്കിയിരിക്കുന്ന ചിത്രത്തിന്റെ ടീസറിലും സംഘട്ടന രംഗങ്ങളാണ് ഉൾപ്പെടുത്തിയിരിക്കുന്നത്. തികച്ചും വ്യത്യസ്തമായ ഗെറ്റപ്പിലാണ് സെന്തില് കൃഷ്ണ ഈ ചിത്രത്തിൽ എത്തുന്നത്.\nകണ്ണൻ താമരക്കുളത്തിന്റെ " ഉടൂമ്പ് " ന്റെ സെക്കന്റ് ലുക്ക്പോസ്റ്റർ നടൻ സുരേഷ് ഗോപി പുറത്തിറക്കി. Reviewed by CPK on February 24, 2021 Rating: 5


കോവിഡ് ഭീതിയിൽ ഐ പി എൽ; മുംബൈ ടീം വിക്കറ്റ് കീപ്പര് കണ്‍സള്‍ട്ടന്റിനും, സ്റ്റേഡിയം ജീവനക്കാര്‍ക്കും കോവിഡ് \_ Mumbai team wicket-keeper consultant tested positive for corona virus – News18 Malayalam\nകോവിഡ് ഭീതിയിൽ ഐ പി എൽ; മുംബൈ ടീം വിക്കറ്റ് കീപ്പര് കണ്‍സള്‍ട്ടന്റിനും, സ്റ്റേഡിയം ജീവനക്കാര്‍ക്കും കോവിഡ്\nമുംബൈ വാങ്കഡെ സ്റ്റേഡിയത്തിലെ മൂന്ന് ജീവനക്കാര്‍ക്കും ഇന്ന് കോവിഡ് സ്ഥിരീകരിച്ചിട്ടുണ്ട്. രണ്ട് ഗ്രൗണ്ട് സ്റ്റാഫുകള്‍ക്കും ഒരു പ്ലംബര്‍ക്കുമാണ് ഇപ്പോള് രോഗം സ്ഥിരീകരിച്ചിരിക്കുന്നത്.\nLast Updated : April 12, 2021, 13:42 IST\nഐ പി എൽ പതിനാലാം സീസൺ ആരംഭിക്കാൻ വെറും മൂന്ന് ദിവസങ്ങൾ ബാക്കി നിൽക്കെ കോവിഡ് ഭീതി വിടാതെ പിന്തുടരുകയാണ്. ഏറ്റവും ഒടുവിലായി മുംബൈ ഇന്ത്യന്‍സിന്റെ വിക്കറ്റ് കീപ്പര് കണ്‍സള്‍ട്ടന്റ് കിരണ് മോറെക്ക് കൊവിഡ് പോസിറ്റീവായെന്ന് മുംബൈ ടീം ഔദ്യോഗിക പ്രസ്താവനയിലൂടെ അറിയിച്ചു. ബി സി സി ഐ നിര്‍ദേശിച്ച നിയമാവലികള് പിന്തുടര്‍ന്നുകൊണ്ട് അദ്ദേഹം ഐസൊലേഷനിൽ പ്രവേശിച്ചിരിക്കുകയാണ്. മുംബൈ വാങ്കഡെ സ്റ്റേഡിയത്തിലെ മൂന്ന് ജീവനക്കാര്‍ക്കും ഇന്ന് കോവിഡ് സ്ഥിരീകരിച്ചിട്ടുണ്ട്. രണ്ട് ഗ്രൗണ്ട് സ്റ്റാഫുകള്‍ക്കും ഒരു പ്ലംബര്‍ക്കുമാണ് ഇപ്പോള് രോഗം സ്ഥിരീകരിച്ചിരിക്കുന്നത്.\nനേരത്തെ ഡല്‍ഹി ക്യാപിറ്റല്‍സ് ഓൾ റൗണ്ടർ അക്‌സര് പട്ടേലിനും റോയല് ചലഞ്ചേഴ്സ് ഓപ്പണര് ദേവ്ദത്ത് പടിക്കലും കൊവിഡ് സ്ഥിരീകരിച്ചിരുന്നു. എന്നാൽ ദേവ്ദത്തിന് ഇന്നത്തെ പരിശോധനയിൽ ഫലം നെഗറ്റീവ് ആയിട്ടുണ്ട്. ഒരു തവണ കൂടി താരത്തിന് ടെസ്റ്റിന് വിധേയമാകേണ്ടി വരും. അതിനു ശേഷം മാത്രമേ താരത്തിന് ടീമിനൊപ്പം ബയോ ബബിളിൽ ചേരാൻ കഴിയുകയുള്ളൂ.\nഎന്നാൽ ഐ പി എല് മത്സരങ്ങള് മുന്നേ നിശ്ചയിച്ച പ്രകരം തന്നെ നടക്കുമെന്ന് ബി സി സി ഐ പ്രസിഡന്റ് സൗരവ് ഗാംഗുലി എ എൻ ഐയോട് വ്യക്തമാക്കിയിരുന്നു. കോവിഡ് കേസുകള് രൂക്ഷമായതിനെ തുടര്‍ന്ന് കഴിഞ്ഞ ദിവസം മഹാരാഷ്ടയില് നൈറ്റ് കർഫ്യൂവും, വീക്ക് എന്റ് ലോക്ക്‌ഡൗണും ഏര്‍പ്പെടുത്താന് സർക്കാർ തീരുമാനിച്ചിരുന്നു. ഇത് മുംബൈ വേദിയായ ഐ പി എല്ലിനെയും ബാധിക്കുമെന്ന് ആശങ്കകൾ ഉയര്‍ത്തിയിരുന്നു. ഇതിനെ തുടര്‍ന്നാണ് ഗാംഗുലി ഇക്കാര്യത്തില് ഉറപ്പ് നല്‍കിയത്.\nAlso Read- IPL 2021 | പന്ത് കടമകൾ ഇഷ്ടപ്പെടുന്ന വ്യക്തി, പൃഥ്വി ഷാ റൺസ് നേടിയില്ലെങ്കിൽ പരിശീലനത്തിനെത്തില്ല, വെളിപ്പെടുത്തലുകളുമായി റിക്കി പോണ്ടിങ്\nരാത്രി കാല കര്‍ഫ്യൂ ഉള്‍പ്പെടെയുള്ള നിയന്ത്രണങ്ങള് ഐ പി എല്ലിന് ബാധകമല്ലെന്ന് മഹാരാഷ്ട്ര സര്‍ക്കാര് വ്യക്തമാക്കിയിരുന്നു. രാത്രി എട്ട് മണി കഴിഞ്ഞും പരിശീലനം നടത്താന് ഫ്രാഞ്ചൈസികള്‍ക്ക് അനുവാദം നല്‍കിയിട്ടുണ്ട്. കോവിഡ് നിയന്ത്രണങ്ങള് പാലിച്ച് വേണം പരിശീലനം. മത്സര സമയപ്രകാരം, രണ്ട് പ്രാക്ടീസ് സെഷനുകളിലായാണ് എം സി എയിലെ കളിക്കാരുടെ പരിശീലനം. വൈകുന്നേരം നാല് മണി മുതല് 6.30 വരെയും, 7.30 മുതല് 10 മണി വരെയുമാണ് പരിശീലനം. നിയന്ത്രണങ്ങള് പ്രഖ്യാപിച്ചതോടെ എട്ട് മണിക്ക് ശേഷം പരിശീലനം നടത്താന് അനുവദിക്കണം എന്ന് ഫ്രാഞ്ചൈസികള് ആവശ്യപ്പെട്ടിരുന്നു. ഇതനുസരിച്ചാണ് മഹാരാഷ്ട്ര സര്‍ക്കാരിന്റെ പുതിയ നടപടി.\nNews summary: Former India wicketkeeper and Mumbai Indians’ scout Kiran More tests positive for Covid-19.\nFirst published: April 06, 2021, 23:37 IST\nCovid 19 India CricketIPL 2021mumbai indiansNews18 news


Monday 20-Sep-2021 07:24:37am\nപെണ്‍കുഞ്ഞുണ്ടായ സന്തോഷത്തില് കടയിലെത്തിയ എല്ലാവര്‍ക്കും സൗജന്യമായി പാനീ പൂരി നല്‍കി തെരുവോര കച്ചവടക്കാരന്. മധ്യപ്രദേശിലെ ഭോപ്പാലിലാണ് സംഭവം. സ്ട്രീറ്റ് ഫുഡ് സ്റ്റാള് നടത്തുന്ന അഞ്ചല് ഗുപ്ത എന്ന യുവാവാണ് വാര്‍ത്തകളില് ഇടംപിടിച്ചത്. കഴിഞ്ഞാഴ്ച്ചയാണ് ഗുപ്തയ്ക്ക് ഒരു പെണ്‍കുഞ്ഞ് ജനിച്ചത്.\n'ഒരു പെണ്‍കുട്ടിയുടെ ജനനം എന്നെ സംബന്ധിച്ചിടത്തോളം ഒരു സ്വപ്നമാണ്. രണ്ട് വര്‍ഷം മുമ്പ് എനിക്കൊരു മകന് ഉണ്ടായി. ഇപ്പോള് ഒരു പെണ്‍കുഞ്ഞും...' - ഗുപ്ത പറഞ്ഞു. എന്റെ ഈ സന്തോഷത്തിന് കടയില് വന്ന എല്ലാ ഉപഭോക്താക്കള്‍ക്കും പാനിപൂരി സൗജന്യമായി നല്‍കാന് തീരുമാനിച്ചുവെന്നും അദ്ദേഹം പറഞ്ഞു.\nധാരാളം ആളുകള് പാനിപൂരി കഴിക്കാന് എത്തിയിരുന്നുവെന്നും അതില് വളരെയധികം സന്തോഷമുണ്ടെന്നും ഗുപ്ത പറഞ്ഞു. മകളുടെ ജനനത്തിനും എല്ലാവരോടും സന്തോഷം പങ്കിടാനുള്ള തീരുമാനത്തിനും ഗുപ്തയെ നിരവധി പേര് അഭിനന്ദിച്ചു.


പകപോക്കി മിഷണറീസ് ഓഫ് ജീസസ്; കന്യാസ്ത്രീയുടെ ചിത്രങ്ങള് പുറത്തുവിട്ടു - Missionaries of Jesus reveals the identity of rape survived nun\nMissionaries Of Jesus Reveals The Identity Of Rape Survived Nun\n'ചിത്രം പുറത്തുവിട്ടത് കന്യാസ്ത്രീയെ അപമാനിക്കാന്'; മിഷനറീസ് ഓഫ് ജീസസിനെതിരെ കന്യാസ്ത്രീകള്\nപീഡിപ്പിച്ചെന്ന് ആരോപിക്കപ്പെടുന്ന വ്യക്തിക്കൊപ്പം സന്തോഷത്തോടെ ചിരിച്ചുല്ലസിച്ച് പിതാവിന്റെ അടുത്ത് ഇരിക്കുന്ന ഫോട്ടോ താഴെ ചേര്‍ക്കുന്നുവെന്ന് മിഷനറീസ് ഓഫ് ജീസസ്\nSeptember 14, 2018 10:01:57 pm\nകോട്ടയം: ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരെ പരാതി നല്‍കിയ കന്യാസ്ത്രീയുടെ ചിത്രങ്ങള് പുറത്തുവിട്ട് മിഷനറീസ് ഓഫ് ജീസസ്. 2015 മെയ് 23ന് കന്യാസ്ത്രീയും ബിഷപ്പും പങ്കെടുത്ത സ്വകാര്യ പരിപാടിയുടെ ചിത്രമാണ് പുറത്തുവിട്ടിരിക്കുന്നത്. അന്വേഷണ റിപ്പോർട്ടിന് ഒപ്പമാണ് ചിത്രങ്ങളും പുറത്ത് വിട്ടിരിക്കുന്നത്. ഈ ചിത്രം ആരെങ്കിലും പരസ്യപ്പെടുത്തിയാല് തങ്ങള് ഉത്തരവാദികള് ആയിരിക്കില്ലെന്ന് പറഞ്ഞ് കൈകഴുകുന്നുമുണ്ട് ഇവര്. അതേസമയം കന്യാസ്ത്രീയെ അപമാനിക്കാനാണ് ചിത്രം പുറത്തുവിട്ടതെന്ന് സമരം നടത്തുന്ന കന്യാസ്ത്രീകള് പറഞ്ഞു. പരാതിക്കാരിയുടെ കുടുംബത്തോട് ചര്‍ച്ച ചെയ്ത് മിഷനറീസ് ഓഫ് ജീസസിനെതിരെ നിയമനടപടി സ്വീകരിക്കുമെന്നും സിസ്റ്റര് അനുപമ വ്യക്തമാക്കി.\nകന്യാസ്ത്രീയുടെ വെളിപ്പെടുത്തലുകളില് വൈരുദ്ധ്യമുണ്ടെന്നും പ്രതിഷേധിക്കുന്ന കന്യാസ്ത്രീകള്‍ക്ക് പിന്നില് ഗൂഢാലോചനയുണ്ടെന്നും ആരോപിച്ചുകൊണ്ടുള്ള വാര്‍ത്താക്കുറിപ്പിനൊപ്പമാണ് ചിത്രം പുറത്തുവിട്ടിരിക്കുന്നത്. 2015 മെയ് 23 ന് ഫ്രാങ്കോ പങ്കെടുത്ത ഒരു ചടങ്ങില് പരാതിക്കാരിയായ കന്യാസ്ത്രീയും പങ്കെടുത്തിരുന്നുവെന്നാണ് ചിത്രം നല്‍കികൊണ്ട് മിഷനറീസ് ഓഫ് ജീസസ് പറയുന്നത്. ഇരുവരും ഒരുമിച്ച് ഒരു വീട് വെഞ്ചരിപ്പ് ചടങ്ങില് പങ്കെടുക്കുന്ന ചിത്രമാണ് ഇത്. ഇരുവരും വീട് വെഞ്ചരിപ്പിന് ഒരുമിച്ചിരിക്കുന്നത് ആരോപണം തെറ്റാണെന്നതിന്റെ തെളിവാണ്. ലൈംഗിമായി പീഡിപ്പിക്കപ്പെട്ട സ്ത്രീ, പീഡിപ്പിച്ച ആള്‍ക്കൊപ്പം സ്വന്തം താത്പര്യപ്രകാരം പങ്കെടുക്കില്ലെന്നുമാണ് മിഷനറീസിന്റെ വാദം.\n‘2014 മുതല് 2016 വരെ പീഡിപ്പിക്കപ്പെട്ടിരുന്നുവെന്നാണ് കന്യാസ്ത്രീ പരാതി നല്‍കിയിരിക്കുന്നത്. എന്നാല് തന്നെ പീഡിപ്പിച്ചുവെന്ന് പറയുന്ന ബിഷപ്പിനൊപ്പം കന്യാസ്ത്രീ വളരെ ആവേശത്തോടെയാണ് 2015 ല് നടന്ന ഈ ചടങ്ങില് പങ്കെടുത്തത്. കന്യാസ്ത്രീ അധികാരികളോട് സ്വയം അനുവാദം വാങ്ങി ചടങ്ങില് പങ്കെടുക്കുകയായിരുന്നു. പീഡിപ്പിച്ചെന്ന് ആരോപിക്കപ്പെടുന്ന വ്യക്തിക്കൊപ്പം സന്തോഷത്തോടെ ചിരിച്ചുല്ലസിച്ച് പിതാവിന്റെ അടുത്ത് ഇരിക്കുന്ന ഫോട്ടോ താഴെ ചേര്‍ക്കുന്നു. അതിനാല് അരോപണം അടിസ്ഥാന രഹിതമാണെന്നും ഗൂഢാലോചനയുടെ ഭാഗമാണെന്നും അവര് ആരോപിച്ചു.\nബിഷപ്പിനെതിരെ കന്യാസ്ത്രീകള് ഗൂഢാലോചന നടത്തിയെന്നും മിഷനറീസ് ഓഫ് ജീസസിന്‍റെ അന്വേഷണ കമ്മീഷൻ ആരോപിക്കുന്നുണ്ട്. യുക്തിവാദികളുടെ പിന്തുണയോടെയാണ് കന്യാസ്ത്രീകള് നീക്കം നടത്തുന്നത്. പീഡിപ്പിച്ച ദിവസം ബിഷപ്പ് കന്യാസ്ത്രീ മഠത്തില് ഉണ്ടായിരുന്നില്ല എന്നതിന് തെളിവുകളുണ്ട്. ഈ തെളിവുകള് അന്വേഷണ സംഘത്തിന് കമ്മീഷന് കൈമാറുമെന്നും കമ്മീഷന് പറഞ്ഞു.


സാനിയ മിര്‍സയെ ബ്രാന്‍ഡ് അംബാസഡറാക്കിയ തെലങ്കാന സരക്കാരിനെതിരെ സൈനയും – Truevision News\nസാനിയ മിര്‍സയെ ബ്രാന്‍ഡ് അംബാസഡറാക്കിയ തെലങ്കാന സരക്കാരിനെതിരെ സൈനയും\nന്യൂഡല്‍ഹി: സാനിയാ മിര്‍സയ്ക്ക് ബ്രാന്‍ഡ് അംബാസഡറായി പ്രഖ്യാപിച്ച തെലങ്കാന സര്‍ക്കാറിന്റെ നടപടിക്കെതിരെ പ്രതിഷേധമുയര്‍ത്തി ബാഡ്മിന്റണ്‍താരം സൈന നെഹ്വാളും. ടെന്നീസ് താരമായ സാനിയയെ ബ്രാന്‍ഡ് അംബാസഡറാക്കിയെന്നറിഞ്ഞതില് സന്തോഷമുണ്ടെന്നും എന്നാല് തെലങ്കാന രാഷ്ട്രസമിതി സര്‍ക്കാറിന്റെ നടപടി തന്നെ വേദനിപ്പിച്ചതായും സൈന ട്വിറ്ററില് എഴുതി. സര്‍ക്കാര് നടപടിയില് പ്രതിഷേധിച്ച് 2012 ലണ്ടന് ഒളിമ്പിക്‌സില് വെങ്കലം നേടിയതിന് സര്‍ക്കാര് പ്രഖ്യാപിച്ച കാഷ് അവാര്‍ഡ് താന് സ്വീകരിക്കില്ലെന്നും സൈന ട്വീറ്റ് ചെയ്തു. തെലങ്കാന രാഷ്ട്രസമിതി സര്‍ക്കാര് ബുധനാഴ്ചയാണ് സാനിയാ മിര്‍സയെ ബ്രാന്‍ഡ് അംബാസഡറായി പ്രഖ്യാപിച്ചത്. സാനിയയ്ക്ക് ഒരു കോടി രൂപയുടെ ഗ്രാന്‍റും ചടങ്ങില് മുഖ്യമന്ത്രി കെ. ചന്ദ്രശേഖര റാവു നല്‍കി.\nസാനിയയും സൈനയും ഹൈദരാബാദിന്റെ താരങ്ങളായാണ് അറിയപ്പെടുന്നത്. മുന് സര്‍ക്കാറിന്റെ കാലത്ത് ഇരുവര്‍ക്കും ഒരേ പദവിയാണ് കായികവേദികളിലും മറ്റും നല്‍കിയിരുന്നത്. പുതിയ തെലങ്കാന സംസ്ഥാനം രൂപവത്കരിച്ചപ്പോഴും സീമാന്ത്രയുടെയും തെലങ്കാനയുടെയും തലസ്ഥാനം ഹൈദരാബാദ്തന്നെയാണ്. എന്നാല് സാനിയയ്ക്ക് ബ്രാന്‍ഡ് അംബാസഡര് പദവി നല്‍കിയ തെലങ്കാന സര്‍ക്കാര് കായികവേദിയിലും വിവേചനം കൊണ്ടുവരാനുള്ള ശ്രമമാണ് നടത്തിയതെന്ന് ആരോപണമുണ്ട്.\nപാകിസ്താന് ക്രിക്കറ്റ്താരം ഷൊയ്ബ് മാലിക്കിനെ കല്യാണം കഴിച്ച സാനിയ പാകിസ്താന്റെ മരുമകളാണെന്ന് ആരോപിച്ച് തെലങ്കാന ബി.ജെ.പി. പ്രസിഡന്റ് സര്‍ക്കാര്‍നടപടിക്കെതിരെ ആദ്യ പ്രതിഷേധമുയര്‍ത്തിയിരുന്നു. എന്നാല് ഇതിന് പ്രതികരണമായി താന് ജീവിതാവസാനം വരെ ഇന്ത്യക്കാരിയായിരിക്കുമെന്ന പ്രസ്താവനയുമായി സാനിയയും രംഗത്തെത്തിയിരുന്നു.


നായ്ക്കളും ചീറ്റയുടെ ഓട്ടത്തിന്‍റെ ഈ ചിത്രം യഥാര്‍ത്ഥ്യമാണോ? - FactCrescendo | The leading fact-checking website in India\nJuly 28, 2020 January 10, 2022 Mukundan K\n‘നമ്മുടെ കഴിവ് കാണിക്കേണ്ടിടത്ത് മാത്രമേ കാണിക്കാവൂ എപ്പോഴും നമ്മുടെ കഴിവ് തെളിയിക്കേണ്ടതിന്‍റെ ആവശ്യമില്ല’ എന്നൊരു പാഠത്തിനോടൊപ്പം നായ്ക്കളുടെ ഓട്ടത്തിന്‍റെ ഒരു ചിത്രം കൊല്ലങ്ങളായി സാമുഹ്യ മാധ്യമങ്ങളില് നമ്മള് കണ്ടിട്ടുണ്ടാകും. ഈ ചിത്രത്തില് ഓട്ടത്തില് മത്സരിക്കുന്ന നായ്‌ക്കളുടെ മത്സരിക്കാന് താല്‍പര്യം കാണിക്കാത്ത ഒരു ചീറ്റയെ നമുക്ക് കാണാം. ഈ ചിത്രം പലരും ഒരു ജീവിതത്തിലെ ഒരു പാഠം പഠിപ്പിക്കാന് ഉപയോഗിക്കുന്നു എന്നാല് ഈ ചിത്രം യഥാര്‍ത്ഥ്യം ആണോ? ഞങ്ങള് ഈ കാര്യം അറിയാന് ചിത്രത്തിനെ കുറിച്ച് അന്വേഷണം നടത്തി. അന്വേഷണത്തില് ഈ ചിത്രം വെറുമൊരു പരസ്യത്തിന് വേണ്ടി സൃഷ്ടിച്ച ഒരു ചിത്രമാണ് എന്ന് മനസിലായി. എന്താണ് ചിത്രത്തിന്‍റെ യഥാര്‍ത്ഥ്യം നമുക്ക് അറിയാം.\nഫെസ്ബൂക്കില് പ്രചരിക്കുന്ന ഒരു പോസ്റ്റ്-\nപോസ്റ്റിന്‍റെ അടികുറിപ്പില് നല്‍കിയ ഒരു സാങ്കല്പികമായ ബോധയുക്തമായ കഥ ഇപ്രകാരമാണ്: “നായ്ക്കളുടെ ഓട്ട മത്സരം നടത്തുന്ന ഒരു മനുഷ്യൻ, ഒരിക്കൽ ഒരു രസത്തിനു ചീറ്റ യെ പോരാട്ടത്തിൽ ഉൾപ്പെടുത്തി\nനിങ്ങളോടൊപ്പം ഓടിയാൽ ഞാൻ ജയ്ക്കും എന്ന്, എനിക്കും,നിങ്ങൾക്കും,ആ ഉടമയ്ക്കും,ഇത് കാണുന്നവർക്കും അറിയാം,അത് എനിക്ക് പ്രകൃതി നൽകിയ കഴിവാണ് ,എന്നിട്ടും ഞാൻ നിങ്ങളോടു ഒപ്പം പങ്കെടുത്താൽ ചിലപ്പോൾ സ്വയം മികച്ചതാണെന്ന് തെളിയിക്കുന്നത് അപമാനകരമാണ്. എല്ലായിടത്തും സ്വയം തെളിയിക്കേണ്ട ആവശ്യമില്ല. പരുന്ത് ഒരിക്കലും പ്രാവുകളുമായി പറക്കില്ല\nനമ്മുടെ കഴിവുകൾ പ്രേകടിപ്പിക്കേണ്ട സ്ഥലത്തു മാത്രം പ്രകടിപ്പിക്കുക, അല്ലെങ്കിൽ ചിലപ്പോൾ മികച്ച ഉത്തരം മിണ്ടാതിരിക്കുക എന്നതാണ്.”\nഞങ്ങള് ഈ പോസ്റ്റില് വെറും ഈ ചിത്രത്തിന്‍റെ യാഥാര്‍ത്ഥ്യമാണ് കണ്ടെത്താന് ശ്രമിക്കുന്നത്. ചിത്രത്തിന്‍റെ ഒപ്പമുള്ളത് വെറും ഒരു ബോധത്തിനായിയുള്ള കഥയാണ്. ചിത്രത്തിനെ ഗൂഗിളില് റിവേഴ്സ് ഇമേജ് അന്വേഷണം നടത്തിയപ്പോള് ഞങ്ങള്‍ക്ക് ആടുകളുടെ ആര്‍ക്കൈവ് വെബ്സൈറ്റ് ആയ കലോറിബസില് ഈ ചിത്രം ലഭിച്ചു.\nColoribus Archived Link\nഈ ചിത്രം ഓടി എസ്4ക്വാട്ട്രോയുടെ ഒരു പരസ്യത്തിനായി സൃഷ്ടിച്ച ഒരു ചിത്രമാണ്. ബി.ബി.എച്ച്. എന്ന ലണ്ടനിലെ ആട് കമ്പനിയാണ് ഈ പരസ്യം സൃഷ്ടിച്ചത് എന്നും വെബ്‌സൈറ്റില് നിന്ന് മനസിലാക്കാന് കഴിയുന്നു. ഈ പരസ്യത്തിന്‍റെ ശീര്‍ഷകം നഥി൦ഗ് ടു പ്രൂവ് അതായത് ഒന്നും തെളിയിക്കാനില്ല എന്നാണ്.\nനായ്‌ക്കളും പട്ടികളും തമ്മിലുണ്ടായ പല മത്സരങ്ങളുടെ വിവരങ്ങള് ഇന്റര്‍നെറ്റില് ലഭ്യമാണ്. ഇതില് ഏറ്റവും പഴയതാണ് ബ്രിട്ടനില് 1930കളില് റാംഫോഡ് എന്ന ട്രാക്കില് നടന്ന മത്സരങ്ങള്.\nHarringay Online Archived Link\nഈ മത്സരം സംഘടിപ്പിച്ചത് കെ.സി. ഗാന്ദര് ഡോവര് എന്നൊരു വ്യക്തിയായിരുന്നു. ആഫ്രിക്കയില് നിന്ന് കൊണ്ട് വന്ന ചീറ്റകളെ നായകള്‍ക്കൊപ്പം മത്സരിപ്പിക്കുകയാണ് ഇദ്ദേഹം ചെയ്തിരുന്നത്.\nഈ ചിത്രത്തിനെ കുറിച്ച് ഇതിനെ മുമ്പേ Snopes.com എന്ന വസ്തുത അന്വേഷണ വെബ്സൈറ്റ് അന്വേഷണം നടത്തിയിട്ടുണ്ട്.\nപോസ്റ്റില് പ്രചരിക്കുന്ന ചിത്രം ഓടിയുടെ ഒരു പരസ്യത്തിനായി സൃഷ്ടിച്ചതാണ്. ഈ ചിത്രം യഥാര്‍ത്ഥ്യമല്ല എന്നാണ് അന്വേഷണത്തില് നിന്ന് മനസിലാക്കാന് കഴിഞ്ഞത്.\nTitle:നായ്ക്കളും ചീറ്റയുടെ ഓട്ടത്തിന്‍റെ ഈ ചിത്രം യഥാര്‍ത്ഥ്യമാണോ?\nTagged Audi S4Cheetahhoundsrace


എന്റെ ഭാര്യ കഴിഞ്ഞ രാത്രിയില് ഉറങ്ങിയില്ല, കാരണം അനുഷ്‌ക ഷെട്ടിയാണെന്ന് സൂപ്പര്‍സ്റ്റാര്!! | Anushka Shetty troubled Ram Charan wife Upasana’s Last Night sleep - Malayalam Filmibeat\nഎന്റെ ഭാര്യ കഴിഞ്ഞ രാത്രിയില് ഉറങ്ങിയില്ല, കാരണം അനുഷ്‌ക ഷെട്ടിയാണെന്ന് സൂപ്പര്‍സ്റ്റാര്!!\nതെന്നിന്ത്യന് സിനിമാ ലോകത്ത് നായകന്മാര്‍ക്കൊപ്പം വളര്‍ന്നിരിയ്ക്കുകയാണ് അനുഷ്‌ക ഷെട്ടി. സൂപ്പര്‍താരങ്ങളായ നായകന്മാര്‍ക്ക് കിട്ടുന്ന അതേ സ്വീകരണം അനുഷ്‌കയ്ക്കും അനുഷ്‌കയുടെ ചിത്രങ്ങള്‍ക്കും ലഭിയ്ക്കുന്നു. ഏറ്റവുമൊടുവില് തിയേറ്ററിലെത്തിയ ബാഗമതിയും തകര്‍ത്തു മുന്നേറുകയാണ്.\nഹേയ് ജൂഡ് പ്രേക്ഷകാഭിപ്രായം; നിവിന് ശരിക്കും തകര്‍ത്തു.. ത്രിഷ ഇന്‍സ്പിരേഷന് തന്നെ!!\nബാഗമതി കണ്ട് തെലുങ്ക് സൂപ്പര് താരം രാം ചരണ് അനുഷ്‌കയെ പ്രശംസിച്ചു. ബാഗമതി കണ്ട തന്റെ ഭാര്യ ഉപാസന കഴിഞ്ഞ രാത്രി ഉറങ്ങിയിട്ടില്ല എന്ന് രാം ചരണ് പറയുന്നു. ഫേസ്ബുക്കിലൂടെയാണ് നടന്റെ പ്രതികരണം. തുടര്‍ന്ന് വായിക്കാം ചിത്രങ്ങളിലൂടെ...\nകഴിഞ്ഞ രാത്രി ബാഗമതി കണ്ടു. അതിശയിപ്പിക്കുന്ന പ്രകടനമാണ് അനുഷ്‌കയുടേത്. സാങ്കേതികപരമായും മികച്ചു നില്‍ക്കുന്നു. ബാഗമതി സിനിമയുടെ മുഴുവന് ടീം അംഗങ്ങള്‍ക്കും അഭിനന്ദനം - രാം ഫേസ്ബുക്കിലെഴുതി.\nആകെ ആശയക്കുഴപ്പത്തിലായിരുന്നു കഴിഞ്ഞ രാത്രി എന്റെ ഭാര്യ ഉപാസന. ഉറങ്ങിയതേയില്ല. ബാഗമതിയ്ക്ക് നന്ദി എന്നും രാം ചരണ് പറയുന്നു. രാം ചരണിന്റെ പോസ്റ്റ് റീ പോസ്റ്റ് ചെയ്ത് - ആ പറഞ്ഞത് സത്യമാണെന്ന് ഉപാസനയും സമ്മതിച്ചു.\nജി അശോകാണ് അനുഷ്‌ക ഷെട്ടിയെ കേന്ദ്ര കഥാപാത്രമാക്കി ബാഗമതി എന്ന ചിത്രമൊരുക്കിയത്. ഉണ്ണി മുകുന്ദന്, ജയറാം, ആശ ശരത്ത് തുടങ്ങിയവരും ചിത്രത്തിലെ കേന്ദ്ര കഥാപാത്രങ്ങളായി എത്തിയ ചിത്രത്തിന് മികച്ച പ്രേക്ഷകാഭിപ്രായമാണ് ലഭിയ്ക്കുന്നത്.\nബാഹുബലി ചിത്രത്തിന് ശേഷം അനുഷ്‌കയുടെ കരിയര് ഗ്രാഫ് ഉയര്‍ന്നുയര്‍ന്ന് പോകുകയാണ്. വീര ചരിത്ര നായികമാരുടെ കഥ പറയുന്ന ചിത്രങ്ങളില് കൂടുതല് ശ്രദ്ധ ചെലുത്തിയ അനുഷ്‌ക ബിഗ് ബജറ്റ് ചിത്രങ്ങലുടെ ഭാഗമാകുകയും താരമൂല്യം വര്‍ധിക്കുകയുമായിരുന്നു.\nസൂപ്പര് എന്ന തെലുങ്ക് ചിത്രത്തിലൂടെ 2005 ലാണ് അനുഷ്‌ക ഷെട്ടിയുടെ ബിഗ് സ്‌ക്രീന് അരങ്ങേറ്റം. സുന്ദര് സി സംവിധാനം ചെയ്ത രെണ്ടു എന്ന ചിത്രത്തിലൂടെ തമിഴകത്ത് എത്തി. എന്നാല് പ്രേക്ഷക ശ്രദ്ധ നേടിയതും കൈയ്യടി ലഭിച്ചതും സിംഗം എന്ന സൂര്യ ചിത്ത്രതിലെ കഥാപാത്രത്തിനാണ്. ബാഹുബലി ചിത്രം അനുഷ്‌കയുടെ തലവര തന്നെ മാറ്റി മറിച്ചു.\nRead more about: anushka shetty ram charan അനുഷ്‌ക ഷെട്ടി ബാഗമതി\nAnushka Shetty troubled Ram Charan wife Upasana’s Last Night sleep


സൗജന്യ വൈദ്യുതി വോട്ടാക്കാനൊരുങ്ങി എ.എ.പി | Free Electricity Kejriwal Govt\nസൗജന്യ വൈദ്യുതി വോട്ടാക്കാനൊരുങ്ങി എ.എ.പി\nഡല്‍ഹിയില് 200 യൂണിറ്റ് വൈദ്യൂതി വരെ സൗജന്യമാക്കുന്ന പദ്ധതി വാര്‍ത്താ സമ്മേളനത്തില് പ്രഖ്യാപിക്കുന്ന മുഖ്യമന്ത്രി അരവിന്ദ് കെജ്‌രിവാള്.\nന്യൂഡൽഹി: അടുത്തവർഷമാദ്യം ഡൽഹിയിൽ നിയമസഭാ തിരഞ്ഞെടുപ്പ് നടക്കാനിരിക്കേ ജനപ്രിയ പദ്ധതികൾ പ്രഖ്യാപിക്കൽ തുടർക്കഥയാക്കി എ.എ.പി. സർക്കാർ.\n2013-ൽ ആദ്യമായി അധികാരത്തിലെത്തിയത് മുതൽ ആരംഭിച്ച ഈ രീതി ഇപ്പോഴും മാറ്റമില്ലാതെ തുടരുകയാണ് കെജ്‌രിവാൾ. ഏറ്റവുമൊടുവിൽ വ്യാഴാഴ്ച 200 യൂണിറ്റ് വരെയുള്ള വൈദ്യുതി സൗജന്യമാക്കിയതോടെ സാധാരണ ജനങ്ങളുടെ ഇടയിൽ സ്വാധീനം ശക്തമായി ഉറപ്പിക്കാൻ സാധിക്കുമെന്നാണ് എ.എ.പി.യുടെ പ്രതീക്ഷ. 2014 ജനുവരി ഒന്നുമുതൽ വീടുകളിൽ പ്രതിമാസം 20,000 ലിറ്റർ വെള്ളം സൗജന്യമാക്കിക്കൊണ്ടായിരുന്നു എ.എ.പി.യുടെ തുടക്കം. ഇതുപ്രകാരം പ്രതിദിനം 700 ലിറ്റർ വെള്ളം ഓരോ വീടുകളിലും ലഭിച്ചിരുന്നു. ആദ്യതവണത്തെ തിരഞ്ഞെടുപ്പ് വാഗ്ദാനങ്ങളിലൊന്നായിരുന്നു അത്.\n2015-ൽ വീണ്ടും അധികാരത്തിലെത്തിയവേളയിൽ വൈദ്യുതിയുടെ നിരക്കിൽ 50 ശതമാനം ഇളവ് വരുത്തിയിരുന്നു. പ്രതിമാസം 400 യൂണിറ്റ് വരെ ഉപയോഗിക്കുന്നവർക്കായിരുന്നു ഇളവ് നൽകിയത്. തിരഞ്ഞെടുപ്പ് വാഗ്ദാനത്തിൽപ്പെടുന്നതായിരുന്നു ഇതും. ഷീലാ ദീക്ഷിതിന്റെ ഭരണവേളയിൽ 2013-ൽ കൂടിയ വൈദ്യുതനിരക്കിനെതിരേ കെജ്‌രിവാളിന്റെ നേതൃത്വത്തിൽ എ.എ.പി. സമരം നടത്തിയിരുന്നു.\nപ്രധാനമായും നാലു പ്രശ്നങ്ങളാണ് എ.എ.പി. സർക്കാർ അധികാരത്തിൽ വരുമ്പോൾ ഡൽഹിയിൽ ഉണ്ടായിരുന്നത്. എല്ലാവർഷവും വർധിക്കുന്ന വൈദ്യുതിനിരക്ക്, പാപ്പരത്തത്തിന്റെ വക്കിലെത്തിയ വൈദ്യുതിബോർഡ്, കാലപ്പഴക്കം കാരണം തകരാർ പതിവായ ട്രാൻസ്ഫോർമറുകളും കേബിളുകളും, നിരന്തരമായ വൈദ്യുതിമുടക്കം എന്നിവയായിരുന്നു അവ. എന്നാൽ, കഴിഞ്ഞ നാലരവർഷത്തെ ഭരണത്തിൽ ഇതിനൊക്കെ ഏറക്കുറെ പരിഹാരം കാണാൻ സാധിച്ചെന്ന് എ.എ.പി. അവകാശപ്പെടുന്നു. വരുന്ന നിയമസഭാ തിരഞ്ഞെടുപ്പിൽ അധികാരം നിലനിർത്താൻ വൈദ്യുതി സൗജന്യമാക്കിയ പദ്ധതി സഹായിക്കുമെന്നാണ് എ.എ.പി. കരുതുന്നത്. തിരഞ്ഞെടുപ്പിന് ഇനിയും മാസങ്ങൾ ശേഷിക്കുന്നതിനാൽ സമാനമായ ജനപ്രിയ പ്രഖ്യാപനങ്ങൾ കെജ്‌രിവാളിൽനിന്ന് ഉണ്ടാവുമെന്നാണ് രാഷ്ട്രീയവൃത്തങ്ങളുടെ വിലയിരുത്തൽ.\nഅതേസമയം, സൗജന്യ വൈദ്യുതി പദ്ധതി എ.എ.പി.യും ബി.ജെ.പി.യും തമ്മിലുള്ള രാഷ്ട്രീയപോരിന് വഴിയൊരുക്കിയിട്ടുണ്ട്. പ്രഖ്യാപനം തിരഞ്ഞെടുപ്പ് തന്ത്രമാണെന്ന് ബി.ജെ.പി. ഡൽഹി അധ്യക്ഷൻ മനോജ് തിവാരി ആരോപിച്ചു. തീരുമാനത്തെ സ്വാഗതം ചെയ്യുന്നെന്നും എന്നാൽ നിയമസഭാ തിരഞ്ഞെടുപ്പിൽ നേട്ടമുണ്ടാക്കുകയെന്നതാണ് ഈ പ്രഖ്യാപനത്തിലൂടെ എ.എ.പി.യുടെ ലക്ഷ്യമെന്നുമായിരുന്നു തിവാരിയുടെ പ്രസ്താവന. സത്യസന്ധനും ഐ.ഐ.ടി. ബിരുദധാരിയുമായ മുഖ്യമന്ത്രിയുള്ളതുകൊണ്ടാണ് ഇത്തരത്തിൽ വൈദ്യുതി നൽകാൻ സാധിക്കുന്നതെന്നായിരുന്നു ബി.ജെ.പി.യുടെ ആരോപണത്തിന് എ.എ.പി. വക്താവ് അതിഷിയുടെ മറുപടി. സൗജന്യ വൈദ്യുതിയെ തിവാരി എതിർക്കുന്നുണ്ടെങ്കിൽ എം.പി.യെ നിലയിൽ പണമടയ്ക്കാതെ വൈദ്യുതി ലഭിക്കുന്നത് അദ്ദേഹം വേണ്ടെന്ന് വെയ്ക്കണമെന്നും അതിഷി ആവശ്യപ്പെട്ടു.\nContent Highlights: Free Electricity Kejriwal Govt


ചെറുകഥ: കുഷ്ഠരോഗി | ഷൈലജ ശ്രീജിത്ത് – KE™\nOn Jun 12, 2021 497\nഅയാൾ പലവിധ ചിന്തകളിൽ നിമഗ്നനായി രാത്രിയിൽ ആകാശത്തിന്റെ അനന്തതയിലേക്ക് നോക്കി കിടക്കുമ്പോൾ ഉള്ളിൽ തിങ്ങി നിറഞ്ഞ സങ്കടം കണ്ണുകളുടെ പെയ്തിറങ്ങി. എത്ര ദിനരാത്രങ്ങൾ കഴിഞ്ഞു. കുഷ്ഠരോഗത്തിൻ്റെ ഭീകരമായ അവസ്ഥ അയാളെ ഭയപ്പെടുത്തുന്നുണ്ടായിരുന്നു. തൻ്റെ പ്രിയപ്പെട്ടവരെ ഇനിയും കാണുവാൻ കഴിയുമോ? ഈ രോഗത്തിന് സൗഖ്യം വരുമോ? തൻ്റെ ആഗ്രഹങ്ങളും, സ്വപ്നങ്ങളും ഈ പാളയത്തിനു പുറത്ത് ഈ മണ്ണിൽ തീരുമോ? ഉത്തരം കിട്ടാത്ത നിരവധി ചോദ്യങ്ങൾ അയാളുടെ ഹൃദയത്തിലൂടെ കടന്നുപോയി.\nകുഷ്ഠം എന്ന രോഗം തൻറെ ശരീരത്തിൽ കഠിനമായി കൊണ്ടിരിക്കുന്നു. ഓരോ ദിവസവും കഴിയുന്തോറും തൻറെ അവയവങ്ങളുടെ മനോഹാരിത നഷ്ടപ്പെട്ടുകൊണ്ടിരിക്കുന്നു. ആരും തിരിച്ചറിയാൻ പറ്റാത്ത വിധം താൻ വിരൂപമായി മാറി കൊണ്ടിരിക്കുന്നു എന്ന സത്യം അയാളെ തകർത്തു. ആർക്കും വേണ്ടാത്തവനായി, ആരു കണ്ടാലും അറയ്ക്കുന്ന ഒരു പാഴ്ജന്മം ആയി തീരാൻ പോകുന്നു. ഇരുട്ടിൻ്റെ പിടിയിൽ അമരാൻ പോകുന്ന തൻ്റെ ജീവിതത്തിലേക്ക് ഇനിയും ഒരിക്കലെങ്കിലും ഒരുതരി വെളിച്ചം പകരപ്പെടുമോ? അയാളുടെ കണ്ണുകൾ നിറഞ്ഞു ഒഴുകി.\nവിദൂരതയിലെവിടെയോ രാപ്പാടികളുടെ ശബ്ദം. കുറുനരികളുടെ കൂവലും, ചീവീടുകളുടെ ശബ്ദവും, അയാളെ ഭയപ്പെടുത്തുന്നുണ്ടായിരുന്നു. ഉറക്കം അയാളെ വിട്ടുപോയിരിക്കുന്നു. കഠിനമായ വേദനയും, ഏകാന്തജീവിതവും അയാളെ വല്ലാതെ തളർത്തിയിരിന്നു. പ്രഭാതത്തിൽ സൂര്യൻ കിഴക്കേ ചക്രവാളത്തിൽ ഉദിച്ചുയർന്നിരിക്കുന്നു. വെളിച്ചം കണ്ണുകളിലേക്കടിച്ചപ്പോൾ വല്ലായ്മ തോന്നി. ഉറക്കം നഷ്ടപ്പെട്ട കൺപോളകൾ തടിച്ചുവീർത്തിരിക്കുന്നു. രോഗവും വിശപ്പും ദാഹവും എല്ലാം അയാളെ വളരെ ക്ഷീണിതനാക്കിയിരിക്കുന്നു.\nതൻറെ അശുഭമായ ചിന്തകളിൽനിന്നുള്ള മോചനം ആഗ്രഹിച്ചായിരിക്കാം അയാൾ പതുക്കെ എഴുന്നേറ്റു തൻ്റെ പുതപ്പെടുത്ത് ശരീരം മൂടി നടക്കാനിറങ്ങിയത്. ഒരു തെരുവിൽ എത്തിയപ്പോൾ ഒരാരവം അയാൾ കേട്ടു. അയാൾ ശ്രദ്ധിച്ചു അത് ഒരാൾക്കൂട്ടത്തിൻ്റെതാണ്. ആരെങ്കിലും കണ്ടാലോ എന്ന് ഭയന്ന് ഒന്നുകൂടി പുതപ്പ് ശരീരത്തിലേക്ക് വലിച്ചിട്ടു. വസ്ത്രം വളരെ മുഷിഞ്ഞിരിക്കുന്നു വ്രണത്തിൽ നിന്ന് ഒഴുകുന്ന രക്തവും വെള്ളവും കൊണ്ട് അത് ശരീരത്തോട് ഒട്ടി പിടിച്ചിരിക്കുന്നു. മനം മടിപ്പിക്കുന്ന രൂക്ഷ ഗന്ധം എങ്കിലും അയാൾ അവിടെ കൂടി നിന്നവർ പറയുന്നത് ശ്രദ്ധിച്ചു. ആവരുന്നത് യേശുവാണെന്നും, അൽഭുതം ചെയ്യുന്നവനാണെന്നും കേട്ടു. ആ വാക്കുകൾ അയാൾക്ക് പ്രത്യാശ നൽകുന്നതായിരുന്നു. എങ്ങനെയെങ്കിലും യേശുവിൻ്റടുത്തെത്താൻ അയാൾ ആഗ്രഹിച്ചു. ആ ആരവം തൻ്റെ അടുക്കൽ വന്നു കഴിഞ്ഞു. അവരുടെ നടുവിലായി നടന്നുവരുന്ന യുവകോമളനായ ഒരു മനുഷ്യൻ. ആ മനുഷ്യൻ മറ്റുള്ളവരിൽ നിന്നും വ്യത്യസ്തനായിരുന്നതുകൊണ്ടും അവരുടെ നടുവിൽ വരുന്നത് യേശുക്രിസ്തു എന്ന് അയാൾക്ക് മനസ്സിലായി. താൻ അശുദ്ധനാണെന്നുള്ളകാര്യം പോലും മറന്ന് അയാൾ സർവ്വശക്തിയുമെടുത്ത് അദ്ദേഹത്തിൻറെ അരികിലേക്ക് നടന്നു ചെന്നു, കുനിഞ്ഞ് യേശുവിൻറെ കാൽ തൊട്ടു നമസ്കരിച്ചു. “നിനക്ക് മനസ്സുണ്ടെങ്കിൽ എന്നെ ശുദ്ധമാക്കുവാൻ കഴിയും” തകർന്നു പോയവൻറെ ഉള്ളിൽനിന്ന്, സർവ്വ പ്രതീക്ഷകളും അറ്റുപോയവൻറെ അവശേഷിക്കുന്ന ആഗ്രഹത്തിൻ്റെ വാക്കുകൾ. ആശയറ്റവൻ്റെ കണ്ണുകളിൽ പ്രതീക്ഷയുടെ തിളക്കം.\nആരും അടുക്കാൻ മടിക്കുന്ന, ദുർഗന്ധം വമിക്കുന്ന, തൊടാൻ അറയ്ക്കുന്ന അവൻറെ ശരീരത്തെ ചേർത്തുപിടിച്ചുകൊണ്ട് യേശു പറഞ്ഞു “എനിക്ക് മനസ്സുണ്ട് നീ ശുദ്ധനാക “എന്നു പറഞ്ഞു ആ നിമിഷം തന്നെ അയാളുടെ കുഷ്ഠരോഗം മാറി. താൻ ശുദ്ധനായത് അയാളുടെ ശരീരത്തിലറിഞ്ഞു. തന്നെ ചേർത്തുപിടിക്കാൻ മനസ്സ് കാണിച്ച സ്നേഹത്തിന്റെ പൂർണ്ണതയുടെ പ്രതീകമായ ക്രിസ്തുവിൻ്റെ മുഖത്തേക്ക് അയാൾ നോക്കി. അയാളുടെ കണ്ണുകളിൽ സന്തോഷത്തിന്റെ അശ്രു നിറഞ്ഞു. നഷ്ടപ്പെട്ടു പോയി എന്ന് ഞാൻ കരുതിയ എൻറെ ജീവിതം ക്രിസ്തു മടക്കി തന്നിരിക്കുന്നു. എൻറെ ഇരുളും മൂടിയ ജീവിതത്തിൽ യേശു വെളിച്ചം പകർന്നു. അയാൾ അയാളെ തന്നെ ശ്രദ്ധിച്ചു, നോക്കി വ്രണത്തിന്റെ പാടുകളില്ല, മനം മടുപ്പിക്കുന്ന ഗന്ധംഇല്ല, വിരൂപമായ് മാറിയ അവയവങ്ങളുടെ സ്ഥാനത്ത് പുതിയതൊന്ന് സൃഷ്ടിക്കപ്പെട്ടിരിക്കുന്നു.\nകൈവിട്ടുപോയ ജീവിതം മടക്കി തന്ന ദൈവത്തോട് നന്ദി പറഞ്ഞുകൊണ്ട് പ്രിയപ്പെട്ടവരുടെ അരികിലേക്ക് സന്തോഷത്തോടെ സമാധാനത്തോടെ അയാൾ നടന്നു മറഞ്ഞു.\nനിങ്ങളുടെ തകർന്നുടയപ്പെട്ട ജീവിതത്തെ പണിയാൻ യേശു കർത്താവിന് കഴിയും. ഏൽപ്പിച്ചു കൊടുത്താൽ, യേശുവിനെ സ്വീകരിച്ചാൽ, യേശു നിങ്ങളുടെ ഏതു വിഷയത്തിനും പരിഹാരം വരുത്തുവാൻ മതിയായവനാണ്. ആമേൻ!\n(വായന ഭാഗം: മത്തായി 8: 1-4)\nഇന്നത്തെ ചിന്ത : മഹത്വം ദൈവത്തിന് | ജെ. പി വെണ്ണിക്കുളം


റായ് ലക്ഷ്മി ജീവചരിത്രം | Raai Lakshmi Biography in Malayalam - Filmibeat Malayalam\n05 May 1989 (29 വയസ്സ് )\nതെന്നിന്ത്യന് ചലച്ചിത്രതാരവും പരസ്യമോഡലുമാണ് ലക്ഷ്മി റായ്. 1989 മെയ് 5ന് കര്‍ണ്ണാടകയിലെ ബംഗാമയില് ജനിച്ചു. പരസ്യചിത്രങ്ങളിലൂടെയാണ് ലക്ഷ്മി റായ് ചലച്ചിത്രലോകത്തേക്ക് എത്തുന്നത്. കർക കസദര എന്ന തമിഴ് ചിത്രത്തിലൂടെയാണ് അഭിനയ രംഗത്ത് അരങ്ങേറ്റം കുറിച്ചത്. പിന്നീട് ധർമപുരി, നെഞ്ചൈ തൊടു തുടങ്ങിയ ചിത്രങ്ങളിലും അഭിനയിച്ചു. 2008-ൽ പുറത്തിറങ്ങിയ അണ്ണൻ തമ്പി, 2009-ൽ പുറത്തിറങ്ങിയ ടു ഹരിഹർ നഗർ, ചട്ടമ്പിനാട്, ഇവിടം സ്വർഗ്ഗമാണ് എന്നീ ചിത്രങ്ങളിലൂടെ മലയാള ചലച്ചിത്രരംഗത്തെ ഒന്നാംനിര നായികയായി ചുവടുറപ്പിച്ചു. അണ്ണൻതമ്പി, ചട്ടമ്പിനാട് തുടങ്ങിയ ചിത്രങ്ങളിൽ മമ്മൂട്ടിയോടൊപ്പം അഭിനയിച്ച ലക്ഷ്മി മോഹൻലാലിനൊപ്പം റോക്ക് ആൻഡ് റോൾ, ക്രിസ്‌ത്യൻബ്രദേഴ്‌സ്, കാസനോവ എന്നീ ചിത്രങ്ങളിൽ അഭിനയിച്ചു. 2014-ൽ പേര് റായ് ലക്ഷ്മി എന്നാക്കി മാറ്റി. രാജാതിരാജയാണ് അവസാനം പുറത്തിറങ്ങിയ ചിത്രം.\n2019 ൽ ലേശം ഹോട്ടായി റായ് ലക്ഷ്മി! നടി ഇതെന്ത്..\nപലരും എന്നെ വഞ്ചിച്ചു! അവര്‍ക്ക് എന്റെ ശരീരത്തോടായിരുന്നു..\nവിനീത് ശ്രീനിവാസന്റെ ആലാപനത്തില് മറ്റൊരു ഹിറ്റ് ഗാനം..\nജുലി 2വിന് ശേഷം സിന്‍ഡ്രല്ലയാകാനൊരുങ്ങി റായ് ലക്ഷ്മി! ഇത്..


പ്രതിസന്ധിയിലായ സഹകരണം | Malayalam News\n2021-11-30 16:30:00 സി. വിനോദ് ചന്ദ്രൻ\nകേരളത്തിലെ സാമ്പത്തിക മേഖലയിൽ നിർണായക പങ്കുവഹിക്കുന്ന സഹകരണ ബാങ്കുകൾ വലിയ പ്രതിസന്ധിയെയാണ് ഇപ്പോൾ നേരിട്ടുകൊണ്ടിരിക്കുന്നത്. സഹകരണ ബാങ്കുകളുടെ പ്രവർത്തനങ്ങൾക്കെതിരെ കർശന നിർദേശവുമായി റിസർവ് ബാങ്ക് രംഗത്തെത്തിയതോടെ പ്രവർത്തന രീതിയാകെ മാറ്റേണ്ട അവസ്ഥ വന്നിരിക്കുന്നു.\nകേരളത്തിലെ സഹകരണ പ്രസ്ഥാനങ്ങൾ കൈയടക്കി വെച്ചിരിക്കുന്ന രാഷ്ട്രീയ കക്ഷികൾക്കും വലിയ തിരിച്ചടിയാണ് റിസർവ് ബാങ്കിന്റെ തീരുമാനം സൃഷ്ടിക്കുന്നത്. കേരളത്തിലെ സഹകരണ പ്രസ്ഥാനങ്ങളിൽ 70 ശതമാനവും സി.പി.എമ്മിന്റെ നിയന്ത്രണത്തിലാണ്. അതുകൊണ്ട് തന്നെ റിസർവ് ബാങ്കിന്റെ നിയന്ത്രണങ്ങളെ മറികടക്കാൻ സുപ്രീം കോടതിയെ സമീപിക്കാനാണ് സംസ്ഥാന സർക്കാരിന്റെ തീരുമാനം.\nസഹകരണ സംഘങ്ങൾ യാതൊരു കാരണവശാലും ബാങ്ക്, ബാങ്കിംഗ്, ബാങ്കർ എന്നീ പദങ്ങൾ ഉപയോഗിക്കാൻ പാടില്ലെന്നും വോട്ടവകാശമുള്ള അംഗങ്ങളിൽ നിന്ന് മാത്രമേ നിക്ഷേപം സ്വീകരിക്കാൻ പാടുള്ളൂവെന്നും അംഗങ്ങൾക്കിടയിൽ മാത്രമേ വായ്പയടക്കമുള്ള പണമിടപാടുകൾ നടത്താൻ പാടുള്ളൂവെന്നുമാണ് റിസർവ് ബാങ്കിന്റെ തീരുമാനം. അല്ലാതെ പ്രവർത്തിക്കുന്ന സഹകരണ സംഘങ്ങൾക്കെതിരെ ബാങ്കിംഗ് നിയന്ത്രണ ആക്ട് പ്രകാരം നടപടികൾ സ്വീകരിക്കാൻ റിസർവ് ബാങ്കിന് അധികാരമുണ്ട്.\nകഴിഞ്ഞ വർഷം സെപ്റ്റംബറിൽ തന്നെ ഇത് സംബന്ധിച്ച് റിസർവ് ബാങ്ക് ഉത്തരവിറക്കിയിരുന്നു. എന്നാൽ കേരളത്തിലെ സഹകരണ ബാങ്കുകൾ ഈ ഉത്തരവിനെ പാടെ അവഗണിക്കുകയാണ് ചെയ്തത്. ഇതേത്തുടർന്ന് താക്കീതിന്റെ രൂപത്തിൽ റിസർവ് ബാങ്ക് വീണ്ടും ഇത് സംബന്ധിച്ച് കഴിഞ്ഞ ദിവസം ഉത്തരവ് പുറപ്പെടുവിച്ചിരിക്കുകയാണ്.\nറിസർവ് ബാങ്കിന്റെ ഉത്തരവ് കേരളത്തിലെ സഹകരണ മേഖലയെ വളരെയധികം പ്രതികൂലമായി ബാധിക്കുമെന്ന കാര്യം ഉറപ്പാണ്. ദേശസാൽക്കൃത ബാങ്കുകളോടും വൻകിട സ്വകാര്യ ബാങ്കുകളോടും കിടപിടിക്കുന്ന രീതിയിലാണ് കേരളത്തിൽ സഹകരണ ബാങ്കുകളുടെ പ്രവർത്തനം.\nകേരളത്തിൽ 1625 സഹകരണ ബാങ്കുകളാണുള്ളത്. അതിൽ വലിയൊരു ശതമാനവും വലിയ തോതിലുള്ള നിക്ഷേപം അടിസ്ഥാനമാക്കി ആധുനിക ബാങ്കിംഗ് രീതിയിലുള്ള പ്രവർത്തനങ്ങളുമായി മുന്നോട്ട് പോകുന്നവയാണ്. ഇതിനു പുറമെ 15,000 ത്തിൽ അധികം വരുന്ന സഹകരണ സംഘങ്ങളിൽ ബാങ്കിംഗ് പ്രവർത്തനം നടത്തുന്ന നിരവധി സംഘങ്ങളുണ്ട്. ഇതിന്റെയെല്ലാം പ്രവർത്തനങ്ങളെ റിസർവ് ബാങ്കിന്റെ ഉത്തരവ് ബാധിക്കും.\nകേരളത്തിലെ സഹകരണ നിയമം അനുസരിച്ച് മാത്രമാണ് സഹകരണ ബാങ്കുകൾ ഇവിടെ പ്രവർത്തിക്കുന്നത്. സഹകരണ നിയമം അനുസരിച്ച് സഹകരണ സംഘത്തിലെ അംഗങ്ങൾ തമ്മിൽ മാത്രമേ പണമിടപാടുകൾ പാടുള്ളൂ. എന്നാൽ ദേശസാൽക്കൃത ബാങ്കുകളുടേതിന് സമാനമായ പ്രവർത്തനങ്ങളാണ് സഹകരണ ബാങ്കുകൾ നടത്തുന്നത്. അതിന് റിസർവ് ബാങ്കിന്റെ അനുമതി വേണമെന്ന് നിയമത്തിൽ പറയുന്നുണ്ട്.\nസഹകരണ ബാങ്കുകളിലും സഹകരണ സംഘങ്ങളിലും അമിതമായ രാഷ്ട്രീയ താൽപര്യം ഉടലെടുക്കുന്നതാണ് പലപ്പോഴും ബാങ്കിംഗ് നിയമം നോക്കുകുത്തിയാകുന്നതിന് കാരണം. രാഷ്ട്രീയമായ അധികാരം നഷ്ടപ്പെടാതിരിക്കുന്നതിനായി ഒരു വിഭാഗം അംഗങ്ങളെ മാത്രം വോട്ടവകാശമുള്ള അംഗങ്ങളാക്കി മാറ്റുകയും മറ്റുള്ളവരെയെല്ലാം വോട്ടവകാശമില്ലാത്ത അംഗങ്ങളാക്കി മാറ്റി പണമിടപാടുകൾ നടത്തുകയുമാണ് ചെയ്യുന്നത്. ഇതിലൂടെ ബാങ്ക് രൂപീകരിക്കാൻ നേതൃത്വം നൽകിയ രാഷ്ട്രീയ കക്ഷികൾക്ക് ആജീവനാന്തം അതിന്റെ ഭരണാധികരം കൈയാളാൻ സാധിക്കുന്ന സ്ഥിതിയുണ്ട്. ഇത് പറ്റില്ലെന്നാണ് റിസർവ് ബാങ്ക് ഇപ്പോൾ പറയുന്നത്. നിക്ഷേപം നടത്തുന്ന മുഴുവൻ അംഗങ്ങൾക്കും വോട്ടവകാശത്തോട് കൂടിയുള്ള അംഗത്വം നൽകണമെന്നാണ് റിസർവ് ബാങ്ക് വ്യവസ്ഥ ചെയ്യുന്നത്. അങ്ങനെ വന്നാൽ സ്ഥിരമായി ഭരണാധികാരം നിലനിർത്താൻ കഴിയാത്ത സ്ഥതി വരും. ഇതാണ് രാഷ്ടീയ കക്ഷികളെ വെട്ടിലാക്കുന്നത്.\nസഹകരണ സംഘങ്ങളിലെ നോമിനൽ, അസോസിയേറ്റ് അംഗങ്ങളിൽനിന്ന് നിക്ഷേപം സ്വീകരിക്കരുതെന്നും വോട്ടവകാശമുള്ളവരെ മാത്രമേ അംഗങ്ങളായി കണക്കാക്കാനാകൂവെന്നുമാണ് റിസർവ് ബാങ്കിന്റെ വാദം. സംസ്ഥാനത്തെ സഹകരണ ബാങ്കുകളിലും സംഘങ്ങളിലും ഭൂരിപക്ഷം അംഗങ്ങളും നോമിനൽ, അസോസിയേറ്റ് അംഗങ്ങളാണ്. വലിയ നിക്ഷേപമുള്ള പ്രാഥമിക സഹകരണ ബാങ്കുകളിലടക്കം ആയിരത്തിൽ താഴെ അംഗങ്ങൾക്കേ വോട്ടവകാശമുള്ളൂ.\nകേരളത്തിലെ സഹകരണ നിയമം അനുസരിച്ച് നോമിനൽ, അസോസിയേറ്റ് അംഗങ്ങളെയും സംഘത്തിലെ അംഗങ്ങളായി തന്നെയാണ് നിർവചിച്ചിട്ടുള്ളത്. ഇവർക്ക് വോട്ടവകാശം നൽകാത്തത് സഹകരണ സംഘങ്ങളുടെ നടത്തിപ്പുമായി ബന്ധപ്പെട്ട നടപടി ക്രമങ്ങൾ എളുപ്പമാക്കാനാണെന്നാണ് സർക്കാർ പറയുന്നത്.\nബാങ്കിംഗ്, ബാങ്കർ എന്നീ പദങ്ങൾ ഉപയോഗിക്കാൻ പാടില്ലെന്ന് വരുന്നതോടെ സഹകരണ ബാങ്കുകളുടെ സ്റ്റാറ്റസിന് ഇടിച്ചിൽ തട്ടുമെന്നതാണ് മറ്റൊരു പ്രശ്‌നം. ഗ്രാമീണ മേഖലകളിൽ വലിയ തോതിലുള്ള ബാങ്കിംഗ് പ്രവർത്തനങ്ങളാണ് സഹകരണ ബാങ്കുകൾ നടത്തിവരുന്നത്. ഗ്രാമീണ മേഖലയിൽ രാഷ്ട്രീയ വളർച്ചക്കുള്ള ആയുധമാക്കി സഹകരണ ബാങ്കുകളുടെ പ്രവർത്തനത്തെ രാഷ്ട്രീയ കക്ഷികൾ മാറ്റിയെടുക്കാറുണ്ട്. റിസർവ് ബാങ്കിന്റെ നിബന്ധനകൾ ഇതിന് തിരിച്ചടിയാകും.\nസഹകരണ ബാങ്കുകളെ യാതൊരു നിയന്ത്രണവുമില്ലാതെ കയറൂരി വിടുന്നത് ബാങ്കിംഗ് മേഖലയ്ക്ക് കടുത്ത വെല്ലുവിളിയാകുമെന്നാണ് റിസർവ് ബാങ്കിന്റെ കണക്കുകൂട്ടൽ. അതിന്റെ ഭാഗമായാണ് കടുത്ത നിയന്ത്രണങ്ങൾ സഹകരണ മേഖലയിൽ കൊണ്ടുവരുന്നത്.\nസംസ്ഥാന സർക്കാരിനെ സംബന്ധിച്ചിടത്തോളം സഹകരണ ബാങ്കുകൾക്ക് ഇപ്പോൾ ലഭിച്ചുകൊണ്ടിരിക്കുന്ന പദവി നിലനിർത്തേണ്ടത് അത്യാവശ്യമാണ്. എന്നാൽ മാത്രമേ സഹകരണ മേഖലയിൽ ആധിപത്യം നിലനിർത്താനാകുകയുള്ളൂ. അതിന് വേണ്ടിയാണ് റിസർവ് ബാങ്കിന്റെ നടപടികൾക്കെതിരെ അടിയന്തരമായി സുപ്രീം കോടതിയെ സമീപിക്കാനൊരുങ്ങുന്നത്. റിസർവ് ബാങ്കിന്റെ നടപടി കേരളത്തിലെ സഹകരണ മേഖലയെ ആകെ തകർക്കുന്നതാണെന്നാണ് സംസ്ഥാന സർക്കാരിന്റെ ആരോപണം.\nഓരോ സംസ്ഥാനത്തിനും സഹകരണ രംഗത്ത് സ്വന്തമായ നിയമങ്ങളും നിയന്ത്രണങ്ങളും കൊണ്ടുവരാൻ അവകാശമുണ്ടെന്നായിരിക്കും സർക്കാർ സുപ്രീം കോടതിയിൽ വാദിക്കുക. അംഗങ്ങൾ തമ്മിൽ പണമിടപാടുകൾ നടത്തുന്നതിനാൽ ബാങ്ക് എന്ന പദം ഉപയോഗിക്കുന്നതിൽ തെറ്റില്ലെന്ന വാദവും കേരളം കോടതിയിൽ ഉന്നയിക്കും. റിസർവ് ബാങ്കിന്റെ നിബന്ധനകൾക്കെതിരെ സുപ്രീം കോടതിയിൽ കേസ് നൽകുന്നതിനുള്ള നടപടിക്രമങ്ങൾ എത്രയും പെട്ടെന്ന് മുന്നോട്ട് കൊണ്ടുപോകുന്നതിനായി ധനകാര്യ മന്ത്രി കെ.എൻ. ബാലഗോപാലിനെയും സഹകരണ മന്ത്രി വി.എൻ. വാസവനെയും മന്ത്രിസഭാ യോഗം ചുമതലപ്പെടുത്തിയിട്ടുണ്ട്. വളരെ ഗൗരവത്തോട് കൂടിയാണ് സർക്കാർ ഈ പ്രശ്‌നത്തെ അഭിമുഖീകരിക്കുന്നതെന്നതിന്റെ തെളിവാണിത്.\nറിസർവ് ബാങ്ക് എർപ്പെടുത്തിയ നിയന്ത്രണങ്ങൾ പ്രധാനമായും കേരളത്തെ മാത്രമാണ് ബാധിക്കുക. അതുകൊണ്ട് തന്നെ മറ്റു സംസ്ഥാനങ്ങൾ ഈ വിഷയത്തിൽ വലിയ തോതിലുള്ള ഇടപെടലുകൾ നടത്തില്ലെന്ന ബോധ്യം കേരളത്തിനുണ്ട്. കേരളത്തിലെ സഹകരണ മേഖലയിലെ പ്രവർത്തനങ്ങൾ റിസർവ് ബാങ്കിനെ ബോധ്യപ്പെടുത്താനുള്ള നടപടികളും സംസ്ഥാന സർക്കാർ കൈക്കൊള്ളുന്നുണ്ട്. മാത്രമല്ല, റിസർവ് ബാങ്ക് കൊണ്ടുവന്ന നിയന്ത്രണങ്ങൾ കേരളത്തിന്റെ സഹകരണ മേഖലയെ തകർക്കുമെന്നും അതിനാൽ ഇക്കാര്യത്തിൽ ഫലപ്രദമായ ഇടപെടൽ നടത്തണമെന്നും ആവശ്യപ്പെട്ട് കേന്ദ്രത്തിലേക്ക് പ്രതിനിധി സംഘത്തെ അയക്കാനും സംസ്ഥാന സർക്കാർ തീരുമാനിച്ചിട്ടുണ്ട്.\nഎളുപ്പത്തിൽ പരിഹരിക്കാവുന്ന പ്രശ്‌നമല്ല റിസർവ് ബാങ്കിന്റെ നിയന്ത്രണങ്ങളിലൂടെ ഉണ്ടായിട്ടുള്ളത്. എന്നാലും വലിയ ആത്മവിശ്വാസമാണ് സംസ്ഥാന സർക്കാർ പുലർത്തുന്നത്.


ഫിലാഡൽഫിയയിൽ പട്ടാപ്പകൽ യുവതിയെ ട്രെയിനിൽ പീഡിപ്പിച്ചു; നോക്കുക്കുത്തിയായി നിന്ന് യാത്രക്കാർ | Sathyam Online\nഫിലാഡൽഫിയയിൽ പട്ടാപ്പകൽ യുവതിയെ ട്രെയിനിൽ പീഡിപ്പിച്ചു; നോക്കുക്കുത്തിയായി നിന്ന് യാത്രക്കാർ\nവാഷിംഗ്ടൺ: പട്ടാപ്പകൽ ട്രെയിനിൽ വെച്ച് യുവതി പീഡനത്തിനിരയായി. ഫിലാഡൽഫിയയിലെ സൗത്ത്ഈസ്‌റ്റേർൺ പെൻസിൽവേനിയ ട്രാൻസ്‌പോർട്ട് അതോറിറ്റിയുടെ(സെപ്റ്റ) ട്രെയിനിൽ വെച്ചാണ് സംഭവം. ആളുകൾ നോക്കി നിൽക്കേ യുവതി പീഡനത്തിനിരയായിട്ടും മറ്റ് യാത്രക്കാർ പ്രതികരിച്ചില്ലെന്ന് പോലീസ് അറിയിച്ചു.\nസംഭവത്തിൽ ഫിസ്റ്റൺ എൻഗോയ് എന്നയാളെ പോലീസ് അറസ്റ്റ് ചെയ്തു. ഇയാളും യുവതിയും ഒരേ സ്ഥലത്തുനിന്നാണ് ട്രെയിനിൽ കയറിയത്. തുടർന്ന് പ്രതി പല തവണ യുവതിയെ ശല്യം ചെയ്തു. ഇതിന് എതിർത്ത യുവതിയെ പീഡിപ്പിക്കുകയായിരുന്നു.\n‘പത്തോളം യാത്രക്കാർ യുവതി ആക്രമിക്കപ്പെടുന്നത് കണ്ടു എന്നാൽ ആരും തന്നെ പ്രതികരിച്ചില്ല. ആളുകൾ പ്രതികരിക്കില്ലെന്ന് കണ്ട അക്രമി ഏകദേശം നാൽപ്പത് മിനിറ്റ് നേരം യുവതിയെ പീഡിപ്പിച്ചു. ഒരുപക്ഷേ യാത്രക്കാർ 911 എന്ന് എമർജൻസി നമ്പറിൽ വിളിച്ചിരുന്നുയെങ്കിൽ ഈ അനിഷ്ടസംഭവം തടയാമായിരുന്നു’ സെപ്റ്റ ട്രാൻസിറ്റ് പോലീസ് ചീഫ് തോമസ് നെസ്റ്റൽ പറഞ്ഞു.\n‘സിസിടിവി ദൃശ്യങ്ങൾ പരിശോധിച്ചപ്പോൾ ആളുകൾ പ്രതികരിക്കന്നുണ്ടോ എന്ന് ഞങ്ങൾ നിരീക്ഷിച്ചു. എന്നാൽ ആരും തന്നെ പ്രതികരിച്ചില്ല, മറിച്ച് എല്ലാവരും ഫോണിൽ ദൃശ്യങ്ങൾ പകർത്തുകയും സംഭവം ശ്രദ്ധിക്കാതെ ഇരിക്കുകയും ചെയ്തു.\nയുവതിയെ ആദ്യം അക്രമി ശല്യം ചെയ്യുകയും പിന്നീട് പീഡിപ്പിക്കുകയും ചെയ്തു. ഇതിനെ എതിർക്കാൻ യുവതി ശ്രമിക്കുന്നതും ട്രെയിനിലെ സിസിടിവി ദൃശ്യങ്ങൾ കാണിക്കുന്നു. സെപ്റ്റയിലെ ഒരു ഉദ്യോഗസ്ഥനാണ് ഈ വിവരം പോലീസിനെ അറിയിച്ചത്. ഉടൻ തന്നെ പോലീസ് സ്ഥലത്തെത്തി പ്രതിയെ അറസ്റ്റ് ചെയ്തു.


സംസ്ഥാനത്ത് 11,079 പേര്‍ക്ക് കോവിഡ് ; ടി പി ആര് 12.31% ; മരണം 123 – Kasaragod.com\nതിരുവനന്തപുരം : കേരളത്തില് ഇന്ന് 11,079 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 1794, കോഴിക്കോട് 1155, തിരുവനന്തപുരം 1125, തൃശൂര് 1111, കോട്ടയം 925, കൊല്ലം 767, ഇടുക്കി 729, മലപ്പുറം 699, കണ്ണൂര് 554, പത്തനംതിട്ട 547, പാലക്കാട് 530, ആലപ്പുഴ 506, വയനാട് 387, കാസര്‍കോട് 250 എന്നിങ്ങനെയാണ് ജില്ലകളില് ഇന്ന് രോഗബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 89,995 സാമ്പിളുകളാണ് പരിശോധിച്ചത്. പ്രതിവാര ഇൻഫെക്ഷൻ പോപ്പുലേഷൻ റേഷ്യോ (WIPR) പത്തിന് മുകളിലുള്ള 158 തദ്ദേശ സ്വയംഭരണ പ്രദേശങ്ങളിലായി 211 വാർഡുകളാണുള്ളത്. ഇവിടെ കർശന നിയന്ത്രണമുണ്ടാകും. ഇന്ന് ടിപിആർ 12.31% ആണ്.\nPrevious പോലീസ് പരാതി പരിഹാര അതോറിറ്റി സിറ്റിങില് 11 പരാതികള് തീര്‍പ്പാക്കി\nNext ജില്ലയില് 250 പേര്‍ക്ക് കൂടി കോവിഡ്, 181 പേര്‍ക്ക് രോഗമുക്തി


വെർട്ടിക്കൽ ഗാർഡൻ നിർമിക്കാൻ പഠിക്കാം; വീടിനകത്തും പുറത്തും പച്ചപ്പുനിറയ്ക്കാം | vertical garden | self setting | interior | exterior | plants | gardening | greenary\nThursday 26 August 2021 12:07 PM IST\nവീടിനകത്തും പുറത്തും എന്തിന്, അടുക്കളയിലും ടോയ്‌ലറ്റിലും വരെ ഇപ്പോൾ വെർട്ടിക്കൽ ഗാർഡൻ കാണാം. സ്വന്തമായി വെർട്ടിക്കൽ ഗാർഡൻ നിർമിക്കാൻ ഉദ്ദേശിക്കുന്നവർക്ക് ഇതാ ഒരു മാർഗരേഖ.\nചുമര്– ചെടികൾക്ക് നന്നായി സൂര്യപ്രകാശം ലഭിക്കുന്ന അനുയോജ്യമായ ഇടം തിരഞ്ഞെടുക്കണം.\nഫ്രെയിം – പലതരത്തിലും ആകൃതിയിലുമുള്ള ഫ്രെയിമുകൾ പലതരം സാമഗ്രികൾ കൊണ്ടു നിർമിക്കാം. മെറ്റൽ ഫ്രെയിം ആണെങ്കിൽ വെർട്ടിക്കൽ പോട്ടുകൾ എളുപ്പത്തിൽ ഘടിപ്പിക്കാം. പ്ലാസ്റ്റിക് കൊണ്ടുള്ള ഫ്രെയിംആണെങ്കിൽ പ്ലാസ്റ്റിക് ഷീറ്റ് ഘടിപ്പിക്കണം. പോട്ടുകൾക്കു പകരം ഷീറ്റിലുള്ള ഫാബ്രിക് പോക്കറ്റിൽ ചെടി വയ്ക്കാം.\nപോട്ടുകൾ– പ്ലാസ്റ്റിക് പോട്ടുകൾ, വുഡൻ ബോക്സ്, ഫാബ്രിക് പൗച്ച്, സെറാമിക് പോട്ട്, പ്ലാസ്റ്റിക് ബാഗ് തുടങ്ങിയവ.\nപോട്ടിങ് മിക്സ്ചർ– മണ്ണ്, കൊക്കോപീറ്റ് അല്ലെങ്കിൽ ചകിരിച്ചോർ, വെർമിക്കുലൈറ്റ്, കംപോസ്റ്റ്, പെർലൈറ്റ്...\nനനയ്ക്കാൻ– ചെറിയ രീതിയിലുള്ളവയ്ക്ക് ഹാൻഡ് സ്പ്രേയറും വലിയ തോതിലുള്ളവയ്ക്ക് ഡ്രിപ് ഇറിഗേഷനും ചെയ്യാം. ഡ്രിപ് സിസ്റ്റം വഴി വളവും നൽകാം.\nചെടികൾ– ചെടികളുടെ തിരഞ്ഞെടുപ്പിലും ശ്രദ്ധ വേണം. കാരണം, സൂര്യപ്രകാശം അധികം ആവശ്യമുള്ളതും ഇല്ലാത്തതുമായ െചടികളുണ്ട്.\nഎവിടെ സെറ്റ് ചെയ്യാം?\nഔട്ട്ഡോർ ആയും ഇൻഡോർ ആയും വെർട്ടിക്കൽ ഗാർഡൻ നൽകാം. ചെടികളുടെ വളർച്ചയ്ക്കു വേണ്ടി നല്ലതുപോലെ സൂര്യപ്രകാശം ലഭിക്കണമെന്നേയുള്ളൂ. മതിൽ, അകത്തെ ചുമരുകൾ, നടുമുറ്റം തുടങ്ങി പലയിടത്തും വെർട്ടിക്കൽ ഗാർഡൻ സെറ്റ് ചെയ്യാം. അനുയോജ്യമായ ഇടവും കാലാവസ്ഥയുമാണ് പ്രധാനം.\nഎങ്ങനെ സെറ്റ് ചെയ്യാം?\n∙ ആദ്യം അനുയോജ്യമായ ചുമര് തിരഞ്ഞെടുക്കുക.\n∙ അതിനു ശേഷം ഫ്രെയിം ഉണ്ടാക്കണം.\n∙ ഫ്രെയിമിനു പിറകിൽ വയർമെഷ് പിടിപ്പിക്കുക.\n∙ അതിലേക്ക് പോട്ടുകൾ ഘടിപ്പിക്കുക.\n∙ മണ്ണ്, കൊക്കോപീറ്റ് അല്ലെങ്കിൽ ചകിരിച്ചോർ, വെർമിക്കുലൈറ്റ്, കംപോസ്റ്റ്, പെർലൈറ്റ് എന്നിവയടങ്ങുന്ന മിശ്രിതം പോട്ടിൽ നിറയ്ക്കുക. വെർമിക്കുലൈറ്റ് വെള്ളം വാർന്നു പോകാനും പെർലൈറ്റ് വെള്ളം തങ്ങിനിൽക്കാനുമാണ് ഉപയോഗിക്കുന്നത്. ആവശ്യാനുസരണം ഉപയോഗിക്കുക.\n∙ ചെടി നടുക.\n∙ അത് പോട്ടിൽ നിറച്ചതിനു ശേഷം ഫ്രെയിമിൽ ഘടിപ്പിക്കുക.\n∙ നന്നായി നനയ്ക്കുക.\nവാണിജ്യ സ്ഥാപനങ്ങളിൽ പോട്ടുകൾക്കു പകരം ഡ്രിപ് ഇറിഗേഷൻ സംവിധാനം ഏർപ്പെടുത്തിയ പ്ലാസ്റ്റിക് പോക്കറ്റുകളാണ് നല്ലത്. ഇത് കൈകാര്യം ചെയ്യാൻ എളുപ്പമായിരിക്കും.\nഒരു നല്ല വെർട്ടിക്കൽ ഗാർഡൻ സ്വന്തമാക്കാൻ എന്തൊക്കെ ചെയ്യണമെന്ന് നോക്കാം. വീടുകളിലുള്ള ചെറിയ വെർട്ടിക്കൽ ഗാർഡന്റെ പരിചരണം വളരെ എളുപ്പമാണ്. എന്നാൽ വലിയ തോതിലുള്ളവയുടെ പരിചരണം പ്രയാസമാണ്. അതിന് ജോലിക്കാരുടെ സേവനം ആവശ്യമായി വരും. ഡ്രിപ്പിങ് സിസ്റ്റത്തിലൂടെ നനയ്ക്കാനും വളമേകാനും കഴിയുമെങ്കിലും പ്രൂണിങ്ങും ഉണങ്ങിയതും ആവശ്യമില്ലാത്തതുമായ ഇലകള് നീക്കുന്നതും ബുദ്ധിമുട്ടാണ്.\nനല്ല വെർട്ടിക്കൽ ഗാർഡന് അവശ്യം വേണ്ടത് ആവശ്യത്തിനു വളവും കൃത്യസമയങ്ങളിലുള്ള നനയുമാണ്. അങ്ങനെയെങ്കിൽ ആരോഗ്യമുള്ള ചെടി ലഭിക്കും. പ്രൂണിങ്ങും യഥാസമയം ചെയ്യണം. ഉണങ്ങിയ ഇലകൾ, കളകൾ എന്നിവ നീക്കം ചെയ്യുക. വെള്ളം ശരിയായി വാർന്നു പോകാനുള്ള സംവിധാനവും വേണം. സൂര്യപ്രകാശം വേണമെന്നത് എടുത്തു പറയേണ്ട കാര്യമില്ലല്ലോ. ആറ്– എട്ട് മാസങ്ങൾക്കു ശേഷം റീപോട്ടിങ് ചെയ്യണം. അപ്പോൾ വളത്തിനായി ഗാർഡൻ മിക്സ്ചർ ചേർക്കുകയുമാകാം.\nവെള്ളം കൂടിയാൽ വേര് ചീയാൻ സാധ്യതയുണ്ട്. വെള്ളം കുറഞ്ഞാലും പ്രശ്നമാണ്; ഇലകൾ ഉണങ്ങിപ്പോവും. പോട്ടിൽ വെള്ളം നിറഞ്ഞിരുന്നാലും ചെടികൾ നശിക്കും.\nവെർട്ടിക്കൽ ഗാർഡൻ പരിചരിക്കാൻ പ്രയാസമാണെന്ന് ആദ്യകാലത്ത് പൊതുവേ പരാതിയുണ്ടായിരുന്നു. എന്നാൽ പരിചരണം വലിയ ബുദ്ധിമുട്ടില്ല എന്നാണ് അനുഭവസ്ഥർ പറയുന്നത്. വെർട്ടിക്കൽ ഗാർഡനോട് വർധിച്ചു വരുന്ന താൽപര്യവും ഇതുതന്നെയാണ് സൂചിപ്പിക്കുന്നത്. ചെറിയ തോതിലുള്ള വെർട്ടിക്കൽ ഗാർഡൻ സുഖമായി പരിപാലിക്കാവുന്നതേയുള്ളൂ. ജോലിക്കു പോകുന്നവർക്കും വീടുകളിൽ വെർട്ടിക്കൽ ഗാർഡൻ നൽകാം. ദിവസത്തിലൊരിക്കൽ വെള്ളമൊഴിച്ചാൽ മതി. അവധി ദിവസങ്ങളിൽ വളമിടാനും പരിചരണത്തിനുമായി കുറച്ചു സമയം മാറ്റി വച്ചാൽ മതിയാകും. പച്ചക്കറി വേസ്റ്റ് മൂന്നു ദിവസം വച്ചിരുന്ന് അതിൽ നിന്ന് ഊറിവരുന്ന വെള്ളത്തിൽ നാലിരട്ടി വെള്ളം ചേർത്ത് ഒഴിക്കുന്നത് നല്ല വളമാണ്.\nവെർട്ടിക്കൽ ആയുള്ള പ്രതലത്തിൽ ചെടികൾ ക്രമീകരിക്കുന്നതിനെ വെർട്ടിക്കൽ ഗാർഡൻ എന്നു വിളിക്കാം. മണ്ണിലോ പോട്ടുകളിലോ ചെടികൾ നട്ട് ഇവ നിർമിക്കാം. ഇത് പോട്ടുകളിൽ മാത്രം ഒതുങ്ങി നിൽക്കുന്നില്ല. ചുമരുകളിലും ബാൽക്കണികളിലും ഇവ തൂക്കിയിടാം. ഡെക്കിലും പാഷ്യോയിലും ഇവ ഒരുക്കാം. ഇങ്ങനെ പലതരം വെർട്ടിക്കൽ ഗാർഡൻ ഉള്ളവയിൽ പ്രധാനപ്പെട്ടവ താഴെ പറയുന്നതാണ്.\nഗ്രീൻ വോൾ അഥവാ ലിവിങ് വോൾ– ചുമരിൽ പോട്ടുകളിൽ ചെടികൾ വയ്ക്കുന്നതോ മോഡുലർ ഗ്രീൻ പാനലുകൾ (നിശ്ചിത അളവിലുള്ള പാനലുകളിൽ ഫ്രെയിമും പോട്ടും ഘടിപ്പിച്ചിരിക്കും. അവ വാങ്ങിക്കൊണ്ടു പോയി ചുമരിലേക്ക് ഗ്രിൽ ചെയ്തു പിടിപ്പിച്ചാൽ മതി) നൽകുന്നതോ ആണ് ഗ്രീൻ വോൾ. കുറ്റിച്ചെടികൾ പോലെയുള്ളവയോ ചെറിയ മരങ്ങളോ ഔഷധ സസ്യങ്ങളോ ആണ് ഇതിൽ പിടിപ്പിക്കാൻ അനുയോജ്യം.\nഗ്രീൻ ഫസാഡ്– പടർന്നു കയറുന്ന വള്ളിച്ചെടികൾ കൊണ്ടാണ് ഗ്രീൻ ഫസാഡ് നിർമിക്കുന്നത്. ട്രെല്ലിസ് പോലെയുള്ളവയിൽ ഇവ മുകളിലേക്കോ കുറുകെയോ പടർത്താം.\nഫ്രീ സ്റ്റാൻഡിങ് വെർട്ടിക്കൽ ഗാർഡൻ– ചെടികൾ മുകളിലേക്കു പടർത്തുകയും അതിനായി ഫ്രെയിമുകൾ നൽകുകയും ചെയ്യുന്ന ഈ രീതിയാണ് പൊതുവേ കണ്ടുവരുന്നത്. ഇതു കൂടാതെ, പർഗോളയുടെ പ്രതീതി ഉണർത്തുന്ന രീതിയിൽ, തല ഉയർത്തി നോക്കുമ്പോൾ കാണുന്ന വിധം ചെടികൾ പടർത്തുകയും ചെയ്യാറുണ്ട്.\nവിവരങ്ങൾക്കു കടപ്പാട്: വന്ദന വിശ്വനാഥ്, ആർക്കിടെക്ട്\nഅക്ബർ ഷാ, എൻജിനീയർ ഗ്രീൻസ്കേപ്സ്, കൊച്ചി


CPM against CBI enquiry on allegations against Life Mission project | ലൈഫ് മിഷൻ സിബിഐ അന്വേഷണത്തിനെതിരെ സിപിഎം, അസാധാരണവും രാഷ്ട്രീയ പ്രേരിതവുമെന്ന് - Malayalam Oneindia\nUpdated: Fri, Sep 25, 2020, 23:19 [IST]\nതിരുവനന്തപുരം: ലൈഫ് മിഷൻ ക്രമക്കേടിലെ സിബിഐ അന്വേഷണത്തിനെതിരെ സിപിഎം. സിബിഐ നടപടി അസാധാരണവും രാഷ്ട്രീയ പ്രേരിതവും ആണെന്ന് സിപിഎം സംസ്ഥാന സെക്രട്ടേറിയറ്റ് പുറപ്പെടുവിച്ച പ്രസ്‌താവനയിൽ ആരോപിച്ചു.\nസിപിഎം പ്രസ്താവന ഇങ്ങനെ: ലൈഫ്‌മിഷനെ സംബന്ധിച്ച് കോണ്‍ഗ്രസ് എം.എല്.എയുടെ പരാതിയില് കേസെടുത്ത സി.ബി.ഐ നടപടി അസാധാരണവും രാഷ്ട്രീയ പ്രേരിതവുമാണ്. ലൈഫ്‌മിഷനുമായി ബന്ധപ്പെട്ട് സി.ബി.ഐ അന്വേഷിക്കുമെന്ന ബി.ജെ.പി സംസ്ഥാന പ്രസിഡന്റിന്റെ പരസ്യ പ്രസ്‌താവന നടപ്പിലാക്കിയമട്ടിലാണ് സി.ബി.ഐ പ്രവര്‍ത്തിച്ചത്. ഈ നടപടി അന്വേഷണ ഏജന്‍സികളെ ദുരുപയോഗപ്പെടുത്താനുള്ള ശ്രമമാണെന്ന് സംശയിക്കേണ്ടിയിരിക്കുന്നു.\nകൂടുതൽ കേരള സര്‍ക്കാര് വാർത്തകൾ\nകേരള സര്‍ക്കാര് സിപിഎം cpm cbi സിബിഐ politics\nCPM against CBI enquiry on allegations against Life Mission project


Najma passes SSLC examination: സൂപ്പറാണ് നജ്മ... 53-ാമത്തെ വയസിൽ എസ്എസ്എൽസി, ഇനി പ്ളസ് ടു, ലക്ഷ്യങ്ങള് അവിടെയും തീരില്ല!! - najma passes sslc examination at the age of 53 dreams to study more | Samayam Malayalam\nnajma passes sslc examination at the age of 53 dreams to study more\nSamayam Desk | Lipi | Updated: 27 Jan 2021, 01:28:00 PM\nനല്ലൊരു തയ്യൽക്കാരിയായി മാറിയ നജ്മ മികച്ചൊരു തയ്യൽ അധ്യാപിക കൂടിയാണ്.സാധാരണ പെൺകുട്ടികളെപ്പോലെ പത്തൊമ്പതാമത്തെ വയസ്സിലായിരുന്നു ഉളിയിൽ സ്വദേശിയും മദ്റസാ അധ്യാപകനുമായ പിപികെ അലിയുമായുള്ള വിവാഹം. പിന്നീടങ്ങോട്ട് കഷ്ടപ്പാടുകളോട് പടപൊരുതി.\nകഷ്ടപ്പാടുകളോട് പൊരുതി അമ്പത്തിമൂന്നാം വയസിലും എസ്എസ്എല്‍സി പാസായി നജ്മ.\nനല്ലൊരു തയ്യൽക്കാരിയായി മാറിയ നജ്മ മികച്ചൊരു തയ്യൽ അധ്യാപിക കൂടിയാണ്.\nഎസ്എസ്എൽസി തുല്യത പരീക്ഷയുടെ വാർത്ത ഒരു ദിവസം പത്രത്തിൽ കണ്ടതോടെയാണ് തൻ്റെ വീണ്ടും പഠിക്കാനുള്ള ആഗ്രഹം പൊടി തട്ടിയെടുത്തത്.\nകണ്ണൂർ: അൻപത്തിമൂന്നാമത്തെ വയസിൽ എസ്എസ്എൽസി തുല്യതാ പരീക്ഷ മിടുമിടുക്കിയായി പാസായ നജ്മയ്ക്ക് ചേരണം ഇനി പ്ളസടൂ വിന്. പഠിക്കണമെന്ന ദാഹമുണ്ടെങ്കിൽ സാഹചര്യവും പ്രായവും പ്രശ്നമാകില്ലെന്ന് സ്വന്തം ജീവിതത്തിലൂടെ തെളിയിച്ചിരിക്കുകയാണ് കണ്ണൂർ ഇരിക്കൂർ സ്വദേശിനിയായ നജ്മ കൂരാരി. സാമ്പത്തിക ശേഷി നന്നേ കുറഞ്ഞ കുടുംബത്തിലായിരുന്നു നജ്മ ജനിച്ചത്. ഇരിക്കൂർ കൂരാരിയിലെ പരേതനായ മമ്മൂട്ടിയുടെ ആറു മക്കളിൽ രണ്ടാമത്തെയാളായിരുന്നു. ജീവിത സാഹചര്യത്താൽ ഏഴാം ക്ളാസിൽ വെച്ച് പഠനം നിർത്തേണ്ടി വന്നു. എന്നാൽ എന്തെങ്കിലും കൈത്തൊഴിൽ പഠിക്കണമെന്നത് പിതാവിനും നിർബന്ധമായിരുന്നു. ഇതോടെ പിതാവിൻ്റെ പ്രേരണയിൽ തയ്യൽ പരിശീലന കേന്ദ്രത്തിൽ ചേർന്നു.\nസാധാരണ പെൺകുട്ടികളെപ്പോലെ പത്തൊമ്പതാമത്തെ വയസ്സിലായിരുന്നു ഉളിയിൽ സ്വദേശിയും മദ്റസാ അധ്യാപകനുമായ പിപികെ അലിയുമായുള്ള വിവാഹം. പിന്നീടങ്ങോട്ട് കഷ്ടപ്പാടുകളോട് പടപൊരുതി. അഞ്ച് ആൺമക്കളെയും പഠിപ്പിക്കാനുള്ള തത്രപ്പാടിലായിരുന്നു. എന്നാൽ മക്കളെല്ലാം പഠിച്ചു വളർന്ന് നാടിൻ്റെ അഭിമാനങ്ങളായി. മുത്തമകൻ ഡോ.മിസ് ഹബ് ഡൽഹി ജവഹർലാൽ നെഹ്രു യുനിവേഴ്സിറ്റിയിൽ നിന്ന് ഡോക്ടറേറ്റ് നേടി. രണ്ടാമത്തെ മകൻ മുഹ്സിൻ മദ്രാസ് സർവകലാശാലയിൽ നിന്ന് എംഫിൽ ബിരുദമെടുത്ത് ഇപ്പോൾ അധ്യാപകനും അറിയപ്പെടുന്ന ട്രെയിനറുമാണ്. മുന്നാമത്തെ മകൻ റഹ്മാൻ തിരുവനന്തപുരം ലോ കോളേജിൽ നിന്നും അഡ്വക്കേറ്റായി ഇപ്പോൾ ബാംഗ്ളൂർ ക്രൈസ്റ്റ് യുനിവേഴ്സിറ്റിയിൽ പഠനം തുടരുന്നു. നാലാമത്തെ മകൻ മുബഷീർ ബിപിഎഡ് ബിരുദം നേടി. അഞ്ചാമത്തെ മകൻ മുനവ്വിർ ഡിഗ്രിപുർത്തിയാക്കി പഠനം തുടരുന്നു.\nAlso Read: രണ്ട് ദിവസത്തെ മണ്ഡലസന്ദർശനത്തിനായി രാഹുൽ ഗാന്ധി ഇന്നെത്തും\nഇതിനിടെ ജീവിത ഭാരങ്ങൾക്കിടെയിലും ഭർത്താവിനോടൊപ്പം സാമുഹ്യ സേവന രംഗത്ത് സജീവമായി പ്രവർത്തിക്കുന്ന വനിതാ സംഘടനയുടെ പ്രവർത്തക കുടിയാണ് നജ്മ. തിരക്കിട്ട ജീവിതയാത്രയിലുടനീളം ചെറിയ പ്രായത്തിൽ തന്നെ മുറിഞ്ഞുപോയ പഠിക്കാനുള്ള തൻ്റെ മോഹം മനസിൽ കെടാതെ സൂക്ഷിക്കുകയായിരുന്നു നജ്മ. എസ്എസ്എൽസി തുല്യത പരീക്ഷയുടെ വാർത്ത ഒരു ദിവസം പത്ര\nത്തിൽ കണ്ടതോടെയാണ് തൻ്റെ വീണ്ടും പഠിക്കാനുള്ള ആഗ്രഹം പൊടി തട്ടിയെടുത്തത്. പിന്നെ സ്വന്തം നിലയ്ക്ക് തന്നെ അപേക്ഷ നൽകുകയായിരുന്നു.\nഎല്ലാ ഞായറാഴ്ച്ചയും മുടങ്ങാതെ ക്ളാസിൽ ഹാജരായി. മക്കളുടെ വിവാഹങ്ങൾ നിശ്ചയിക്കുമ്പോൾ പോലും നജ്മയ്ക്ക് ഒറ്റ നിർബന്ധം മാത്രമേയുണ്ടായിരുന്നുള്ളു. ഞായറാഴ്ച്ച മാത്രം പറ്റില്ല. തളിപ്പറമ്പിൽ ഒറ്റയ്ക്ക് പോയാണ് പരീക്ഷയെഴുതിയത്. ഒടുവിൽ കഷ്ടപ്പാടിന് ഫലംകണ്ടു. നജ്മ എസ്എസ്എൽസി ക്കാരിയായി. അടുത്തത് പ്ളസ് ടു വാണ് ലക്ഷ്യം. അതു കഴിഞ്ഞ് ഡിഗ്രി. നജ്മയുടെ മോഹങ്ങൾ വളരുകയാണ്. ഈ വയസാൻ കാലത്ത് വേറെ പണിയൊന്നുമില്ലേയെന്ന് ചോദിക്കുന്നവരുടെ പരിഹാസങ്ങൾക്കു മുൻപിൽ തളരാതെ.\nസുധാകരൻ കെപിസിസി പ്രസിഡൻ്റാകുമെന്ന പ്രചാരണം തള്ളി കെ.സി വേണുഗോപാൽ ആര്‍ട്ടിക്കിള് ഷോ\nനജ്മ കണ്ണൂര് വാര്‍ത്തകള് കണ്ണൂര് Najma passes SSLC examination at the age of 53 Najma passes SSLC examination Najma Kannur news kannur\nWeb Title : najma passes sslc examination at the age of 53 dreams to study more


സൂര്യയുടെ കണ്ണുകളിൽ മാത്രം എന്താണീ മാജിക്? തകർപ്പൻ വരവെന്ന് ആരാധകർ| Suriya's Ngk Thandalkaaran Lyric Video\nസൂര്യയുടെ കണ്ണുകളിൽ മാത്രം എന്താണീ മാജിക്? തകർപ്പൻ വരവെന്ന് ആരാധകർ\nമനോരമ ലേഖകൻ April 13, 2019 10:10 AM IST\nതെന്നിന്ത്യയാകെ ആരാധകരുള്ള താരമാണ് സൂര്യ. അതുകൊണ്ടുതന്നെ താരത്തിന്റെ ഓരോ ചിത്രത്തിന്റെ വരവും ആരാധകർ ആഘോഷമാക്കാറുണ്ട്. ഏറ്റവും ഒടുവിൽ പുറത്തുവന്ന എൻജികെയിലെ ഗാനവും ആരാധകർ ഏറ്റെടുത്തു. യുവന് ശങ്കർ രാജയുടെ തകർപ്പൻ സംഗീതം ഗാനത്തെ വ്യത്യസ്തമാക്കുന്നു. തണ്ടൽക്കാരൻ എന്ന ഗാനത്തിന്റെ വരികൾ എഴുതിയിരിക്കുന്നത് കബിലൻ ആണ്. കെ.ജി. രഞ്ജിത്താണ് ആലാപനം.\nരാഷ്ട്രീയക്കാരന്റെ വേഷത്തിലാണു സൂര്യ എത്തുന്നത്. സായ് പല്ലവിയാണു ചിത്രത്തിലെ നായിക. മികച്ച പ്രതികരണം നേടി മുന്നേറുകയാണു ഗാനം. ‘സൂര്യക്കു മാത്രം എന്തുകൊണ്ടാണു പ്രായമാകാത്തത്. എന്താണ് സൂര്യയുടെ കണ്ണുകളിൽ മാത്രം ഈ മാജിക്?’ എന്നിങ്ങനെയാണ് ആരാധകരുടെ ചോദ്യങ്ങൾ.\nമികച്ച പൊളിറ്റിക്കൽ ഗാനം എന്നു വിശേഷിപ്പിക്കുന്നവരും ഉണ്ട്. സംഗീതത്തിൽ യുവന്റെ മാജിക് ഈ ഗാനത്തിലൂടെ പ്രകടമാണെന്ന അഭിപ്രായവും ആസ്വാദകർക്കുണ്ട്. ഗാനത്തിന്റെ ലിറിക് വിഡിയോയാണ് ഇപ്പോൾ എത്തിയിരിക്കുന്നത്. റിലീസ് ചെയ്തു മണിക്കൂറുകള്‍ക്കകം എട്ടുലക്ഷത്തിലധികം ആളുകൾ കണ്ട ഗാനം നിലവിൽ യൂട്യൂബ് ട്രന്റിങ്ങിൽ ആറാമതാണ്.\nപൊളിറ്റിക്കൽ എന്റർടെയ്നറായാണ് ചിത്രം എത്തുന്നത്. സെൽവ രാഘവനാണ് സംവിധാനം. മെയ് 31ന് ചിത്രം തീയറ്ററുകളിലെത്തും


‘ആ രാഷ്ട്രീയ തീരുമാനത്തിലെത്താന് വേണ്ടിയാണ് ഇന്നത്തെ ചര്‍ച്ച’; ജോസിന്റെ പ്രവേശനം ഇന്നുണ്ടായേക്കുമെന്ന് എല്‍ഡിഎഫ് കണ്‍വീനര്\n‘ആ രാഷ്ട്രീയ തീരുമാനത്തിലെത്താന് വേണ്ടിയാണ് ഇന്നത്തെ ചര്‍ച്ച’; ജോസിന്റെ പ്രവേശനം ഇന്നുണ്ടായേക്കുമെന്ന് എല്‍ഡിഎഫ് കണ്‍വീനര്\n‘ആ രാഷ്ട്രീയ തീരുമാനത്തിലേക്ക് എത്താന് വേണ്ടിയാണ് ഇന്നത്തെ ചര്‍ച്ച. ‘\n21 Oct 2020 11:22 PM GMT\nകേരള കോണ്‍ഗ്രസ് ജോസ് കെ മാണി വിഭാഗത്തിന്റെ ഇടതുമുന്നണി പ്രവേശനം ഇന്നുണ്ടാകുമെന്ന സൂചന നല്‍കി എല്‍ഡിഎഫ് കണ്‍വീനര് എ വിജയരാഘവന്. ഇന്ന് ചേരുന്ന എല്‍ഡിഎഫ് യോഗത്തിന് പതിവിലേറെ പ്രാധാന്യമുണ്ടെന്ന് വിജയരാഘവന് പറഞ്ഞു. ജോസ് കെ മാണി വിഭാഗത്തിന്റെ കാര്യത്തില് ഇന്ന് തീര്‍ച്ചയായും തീരുമാനമുണ്ടാകും. സുപ്രധാനമായ കാര്യമാണത്. കേരളത്തിന്റെ ഭാവിയിലും ഇന്ത്യയിലാകെ ഉണര്‍ന്നുവരേണ്ട ബഹു രാഷ്ട്രീയത്തിന്റേയും തീവ്രവര്‍ഗീയ വാദ വിരുദ്ധ നിലപാടിന്റേയും ഭാഗമായ അതിസുപ്രധാനമായ ഒരു രാഷ്ട്രീയ തീരുമാനമാണെന്നും വിജയരാഘവന് ചൂണ്ടിക്കാട്ടി. മോണിങ്ങ് റിപ്പോര്‍ട്ടര് പരിപാടിക്കിടെയായിരുന്നു എല്‍ഡിഎഫ് കണ്‍വീനറുടെ പ്രതികരണം.\nആ രാഷ്ട്രീയ തീരുമാനത്തിലേക്ക് എത്താന് വേണ്ടിയാണ് ഇന്നത്തെ ചര്‍ച്ച. തീര്‍ച്ചയായും ഗുണപര പരിവര്‍ത്തനമുണ്ടാക്കുന്ന തീരുമാനമെടുക്കാന് കഴിയും.\nജോസ് കെ മാണി വിഭാഗം സന്നദ്ധത പ്രകടിപ്പിച്ചത് എല്ലാവരും സ്വാഗതം ചെയ്തതാണ്. യുഡിഎഫിന്റെ തകര്‍ച്ചയുടെ വേഗത വര്‍ധിപ്പിക്കുകയും രാഷ്ട്രീയ പ്രതിസന്ധിയിലെത്തിക്കുകയും ചെയ്യുന്ന അവസ്ഥ രൂപപ്പെട്ടിരിക്കുകയാണ്. കേരള കോണ്‍ഗ്രസ് തീരുമാനത്തിന് ശേഷമുള്ള യുഡിഎഫ് പെരുമാറ്റം നോക്കിയാല് തന്നെ അത് കാണാന് കഴിയും. അവരുടെ നേതാക്കന്‍മാര് തീവ്രവാദ കക്ഷികളുടെ അടുക്കല് വരെ പോകുന്ന കാഴ്ച്ച നമ്മള് കണ്ടുകൊണ്ടിരിക്കുന്നു. പൊതുവെ ഇടതുപക്ഷത്തിന് അനുകൂലമായ നിലപാടാണ് കേരള കോണ്‍ഗ്രസ് എടുത്തിട്ടുള്ളത്. അതെല്ലാം പരിഗണിച്ചുകൊണ്ടുള്ള ഒരു തീരുമാനമുണ്ടാകും.\nരാഷ്ട്രീയം എന്ന് പറയുന്നത് രൂപപ്പെട്ടുവരുന്ന സാഹചര്യങ്ങളോടുള്ള പ്രതികരണം കൂടി അടങ്ങിയതാണ്. അതിദീര്‍ഘകാലത്തേക്ക് എല്‍ഡിഎഫിനെ അധികാരത്തില് നിന്ന് മാറ്റിനിര്‍ത്താനും താല്‍ക്കാലികവും അവസരവാദപരവുമായ രാഷ്ട്രീയ സഖ്യങ്ങളുണ്ടാക്കി ഒരു പിടി അതിസമ്പന്നരായ മത ജാതി വര്‍ഗീയ രാഷ്ട്രീയക്കാര്‍ക്ക് മേധാവിത്വം സ്ഥാപിച്ചെടുക്കാന് വേണ്ടിയുള്ള ഒരു രാഷ്ട്രീയം കേരളത്തില് നടപ്പിലാക്കി പോകുന്നതാണ്. അത്തരം രാഷ്ട്രീയം ദുര്‍ബലപ്പെടണം എന്ന് ആഗ്രഹിക്കുന്നവര് കേരള കോണ്‍ഗ്രസ് തീരുമാനത്തെ പിന്തുണയ്ക്കുന്നുണ്ട്. ഇടതുപക്ഷത്തിന്റെ പുറത്തുനില്‍ക്കുന്നവരും ആ നിലയില് ചിന്തിക്കുന്നുണ്ട്. മുന്നണിയില് ഔപചാരികമായ ചര്‍ച്ചകളും പൊതുവായ ആശയവിനിമയവും അത്യാവശ്യമാണ്. തദ്ദേശ തെരഞ്ഞെടുപ്പില് ഇതിനകം തന്നെ നിലപാട് വ്യക്തമാക്കിയിട്ടുണ്ട്. പ്രദേശികമായി ധാരണകള് രൂപീകരിച്ചുകൊണ്ടിരിക്കുകയാണെന്നും വിജയരാഘവന് കൂട്ടിച്ചേര്‍ത്തു.


മദ്യശാലകള് പൂട്ടിയാല് നമുക്കെന്ത്, അറിയുമോ ? - വരുമാനത്തില് 5000 കോടി നഷ്ടം, ടൂറിസം, ആരോഗ്യ മേഖലകള്‍ക്ക് തിരിച്ചടി, പുതിയ ലഹരി വഴികള് തേടും... | From the Net | Deshabhimani | Monday Apr 3, 2017\nഗോപകുമാര് മുകുന്ദന്Updated: Monday Apr 3, 2017\nതിരുവനന്തപുരം > രാജ്യത്ത് ദേശീയ, സംസ്ഥാന പാതയോരത്തെ മദ്യശാലകള് അടച്ചുപൂട്ടാനുള്ള സുപ്രീം കോടതി വിധി കേരളത്തിന് നികത്താനാകാത്ത സാമ്പത്തിക നഷ്ടം ഉണ്ടാകുമെന്നും ടൂറിസം മേഖലയിലും പ്ളാന്റേഷന് മേഖലയിലും പ്രവാസി മേഖലയിലും വന് തിരിച്ചടികളുണ്ടാകുമെന്നും ഫേസ്ബുക്ക് പോസ്റ്റ്.\nഗോപകുമാര് മുകുന്ദന്റെ ഫേസ്ബുക്ക് പോസ്റ്റാണ് ശ്രദ്ധ നേടുന്നത്. പോസ്റ്റിന്റെ പൂര്‍ണ്ണരൂപം വായിക്കാം.\n1. സംസ്ഥാന സര്‍ക്കാരിന്റെ വരുമാനത്തില് കുറഞ്ഞത്\n5000 കോടി രൂപയുടെയെങ്കിലും ഇടിവു വരും. 100200 കോടി നഷ്ടം വരുന്നതു പോലെയല്ല. ഇത് നികത്താനാവില്ല. ഇത് പോകട്ടെ എന്നാണ് നാം ഒരു സമൂഹമെന്ന നിലയില് തീരുമാനിക്കുന്നതെങ്കില് അതിന്റെ നഷ്ടവും നാം സഹിക്കാന് തയ്യാറാകണം. സര്‍ക്കാര് ചെലവില് ആനുപാതികമായ കുറവു വരുത്തുകയല്ലാതെ മറ്റു മാര്‍ഗം ഉണ്ടാകില്ല എന്നു തോന്നുന്നു.\n2. നഷ്ടം സഹിച്ച് മദ്യ ലഭ്യത ഈ നിലയ്ക്ക് താത്തിയാല് ഇന്നലെ വരെ മദ്യപിച്ചിരുന്നവര് ഇന്ന് കാലത്ത് മുതല് ജീരകം വറുത്തു വെന്ത വെള്ളം കുടിച്ച് കഴിയുമെന്ന് കരുതരുത്. മദ്യലഭ്യതയ്ക്കായി സ്വന്തം വഴി നോക്കും. അതിന്റെ ഗുണനിലവാരവും സുരക്ഷിതത്വവും ഒന്നും ഉറപ്പാക്കാന് ആര്‍ക്കും കഴിയില്ല എന്നതും ഓര്‍ക്കണം. കേരളം വിദ്യാഭ്യാസത്തിലും ഗതാഗതത്തിലും ആരോഗ്യത്തിലുമെല്ലാം സമീപകാലത്ത് സ്വീകരിച്ച രീതിയുണ്ട്. വ്യക്തികള് തങ്ങളുടെ താല്പര്യങ്ങള്‍ക്കനുസരിച്ച് പ്രവര്‍ത്തിക്കുക. സാമൂഹൃ അജണ്ടയൊന്നുമുണ്ടാകില്ല. മുന്തിയ വ്യക്തി താല്പര്യങ്ങള്‍ക്കനുസരിച്ച് ചില സംവിധാനങ്ങള് ഉരുത്തിരിഞ്ഞു വരും. ഒരു തരം മാര്‍ക്കറ്റ് മെക്കാനിസം. വ്യക്തി താല്പര്യങ്ങളുടെ സംഘാതമായിരിക്കില്ല ദീര്‍ഘകാല സാമൂഹൃ താല്പര്യം. അപ്പോള് സംഘര്‍ഷങ്ങള് ഉടലെടുക്കും. ഒരു ബ്രേക്ക് ഡൗണിലേയ്ക്ക് കാര്യങ്ങള് എത്തും. അപ്പോള് നമുക്ക് ഉണര്‍ന്നു പ്രവര്‍ത്തിക്കാം. സ്വാശ്രയ കോളേജുകളിലും മറ്റുമെന്ന പോലെ. പക്ഷെ വില ജീവനായിരിക്കും എന്നോര്‍ക്കുന്നത് നമുക്ക് നന്ന്\n3. നിയന്ത്രണങ്ങളുടെ കണ്ണുവെട്ടിച്ച് ലഭ്യമാക്കാന് ബുദ്ധിമുട്ടു കൂടുതലുള്ള ലഹരിയാണ് മദ്യം. അപ്പോള് എളുപ്പമുള്ള വഴി മറ്റു ലഹരി വഴികള് തേടുക എന്നതാകും. നമ്മുടെ മെഡിക്കല് സ്റ്റോറുകളും മറ്റും ലഹരി ആവശ്യത്തെ തൃപ്തിപ്പെടുത്തുന്ന എളുപ്പ വഴികളായി തീരുകയാകും ഫലം.\n4. സ്റ്റാറില് ബാറില്ലാതായാല് കുറച്ച് മാന്യന്മാരുടെ കുടി മുട്ടുമെന്നല്ലേയുള്ളൂ.. ആര്‍ക്കു ചേതം? അത്ര ലളിതമല്ല ബാര്/ ബിയര് പാര്‍ലര് പ്രശ്നം. ലേ മെറിഡിയനില് പ്രൊഫഷണല് കോണ്‍ഫ്രന്‍സ് നടക്കുന്ന ദിവസം ഒന്നു വീക്ഷിക്കുക. എത്ര ടൂറിസ്റ്റ് ടാക്സികളാണ് ഓടുക? നൂറുകണക്കിന് എണ്ണം. നെടുമ്പാശ്ശേരിയുടെ വളര്‍ച്ചയില് പോലും ഈ കോണ്‍ഫറന്‍സ് ടൂറിസത്തിന് ഗണ്യമായ റോളുണ്ട്. പ്രൊഫഷണല് കോണ്‍ഫറന്‍സുകള്‍ക്ക് വരുന്നവര് മദ്യപിക്കാനാണോ വരുന്നതെന്ന ചോദ്യം ഒരു തരം മുട്ടാതര്‍ക്കം മാത്രമാണ്. അതിനുള്ള സൗകര്യം ഒരു ആവശ്യമാണ്. അത് കൂടി ലഭ്യമായ മറ്റ് സ്ഥലങ്ങള് തേടും അത്ര തന്നെ.\n5. പ്ലാന്റേഷന് മേഖലയുടെ ഗതിയെന്താകും എന്ന് ആര്‍ക്കെങ്കിലും എന്തെങ്കിലും പിടിയുണ്ടോ? പ്രവാസത്തൊഴിലിന്റെ കാര്യമോ? പോട്ടെ പരമ്പരാഗത മേഖലയില്, പഠിച്ച പുതു തലമുറയ്ക്ക് പണിയെടുക്കാന് വിടുക നടക്കുമോ? പിന്നെന്തു ചെയ്യും? നമ്മുടെ ഇക്കോണമി യുടെ 1013 ശതമാനമുള്ള ഒരു പുതു തലമുറ തൊഴില് തുറയാണ് ടൂറിസം. അതിനെ സ്ഥായിയായി വികസിപ്പിക്കാന് വഴിയുമുണ്ട്. അപ്പോഴും മുട്ടാതര്‍ക്കം ഉന്നയിക്കാം. കുടിക്കാനാണോ കേരളത്തില് വരുന്നത്? അത് ഒരു, ഒരു ചെറിയ ,ഘടകമാണെന്നെങ്കിലും അംഗീകരിക്കുമോ? എങ്കില് അതിനും കൂടി സൗകര്യമുള്ള കേരളത്തിന് സമാനമായ മറ്റ് സ്ഥലങ്ങളുണ്ട്. യാത്രികര് അത് തേടിപ്പോകും. അതില് വിലപിച്ചിട്ട് കാര്യമില്ല.\n6. ധനപരവും സാമ്പത്തികവും സാമൂഹികവും സുരക്ഷാ ബന്ധിതവു മൊക്കെയായ വിപുല മാനങ്ങളുള്ള ഒരു വിഷയത്തെ കേവലം സദാചാര നിലപാടുകള്‍ക്കകത്ത് നിര്‍ത്തി പരിശോധിക്കുന്ന ദുര്യോഗമാണ് നാം നേരിടുന്നത്. മതത്തിനും പൗരോഹിത്യത്തിനുമൊക്കെ അതിനപ്പുറം കാഴ്ച പോകേണ്ടതില്ല. രാഷ്ട്രീയത്തിന് അതു പോര. എത്ര വേഗം നമുക്ക് അത് തിരിയുന്നുവോ അത്രയും നന്ന്. അല്ലെങ്കില് നമുക്ക് ഒരു ബ്രേക്ക് ഡൗണിനായി കാത്തിരിക്കാം.\nബിവറേജസ് കോർപറേഷനിൽ ജനറൽ മാനേജർ


സിവില് സര്‍വീസസ് പ്രിലിമിനറി അപേക്ഷ 24 വരെ - കണ്ണൂരാൻ വാർത്ത\nHome Unlabelled സിവില് സര്‍വീസസ് പ്രിലിമിനറി അപേക്ഷ 24 വരെ\nസിവില് സര്‍വീസസ് പ്രിലിമിനറി അപേക്ഷ 24 വരെ\nസിവില് സര്‍വീസസ് പ്രിലിമിനറി പരീക്ഷയ്ക്ക് ഇപ്പോള് അപേക്ഷിക്കാം. ഓണ്‍ലൈനായി അപേക്ഷ സമര്‍പ്പിക്കേണ്ട അവസാന തീയതി മാര്‍ച്ച് 24 വൈകിട്ട്6വരെ. പരീക്ഷ ജൂണ് 27 ന് നടക്കും. കേരളത്തില് തിരുവനന്തപുരം, കൊച്ചി, കോഴിക്കോട് എന്നിവിടങ്ങളില് പരീക്ഷാ സെന്ററുകളുണ്ട്. കോയമ്ബത്തുര്, പുതുച്ചേരി, ചെന്നെ തുടങ്ങിയവയും സെന്ററുകളാണ്.\nബിരുദമാണ് യോഗ്യത. പ്രായപരിധി: 2021 ആഗസ്ത് ഒന്നിന് 21–-31 . സംവരണ വിഭാഗങ്ങള്‍ക്ക് ഇളവുണ്ട്. ആറ് തവണ പരീക്ഷ എഴുതാം. ഇന്ത്യന് ഫോറസ്റ്റ് സര്‍വീസിനും ഇതിനൊപ്പം അപേക്ഷ ക്ഷണിച്ചിട്ടുണ്ട്. വിശദവിവരങ്ങള്‍ക്ക്:


3 Hours 47 Minutes7Seconds Ago\nറിട്ട. അധ്യാപകന് കേശവന് മാസ്റ്റര്‍ക്കും ഭാര്യ പത്മാവതിക്കുമാണ് വെട്ടേറ്റത്. ആദ്യം കേശവന് മാസ്റ്ററും പിന്നാലെ പത്മാവതിയും മരിച്ചു.\nപനമരത്ത് അജ്ഞാത സംഘത്തിന്റെ ആക്രമണത്തില് വയോധിക ദമ്പതിമാര് കൊല്ലപ്പെട്ടു. വ്യാഴാഴ്ച രാത്രിയാണ് പനമരത്തിനടുത്ത നെല്ലിയമ്പടമെന്ന ഗ്രാമത്തില് കൊലപാതകം നടന്നത്. റിട്ട. അധ്യാപകന് കേശവന് മാസ്റ്റര്‍ക്കും ഭാര്യ പത്മാവതിക്കുമാണ് വെട്ടേറ്റത്. ആദ്യം കേശവന് മാസ്റ്ററും പിന്നാലെ പത്മാവതിയും മരിച്ചു.\nമുഖംമൂടി അണിഞ്ഞെത്തിയ രണ്ടുപേര് വീട്ടില് അതിക്രമിച്ച് കയറി കേശവനെ അക്രമിക്കുകയായിരുന്നു. ഉദരഭാഗത്താണ് കേശവന് ഗുരുതരമായി പരിക്കേറ്റത്. പത്മാവതിക്ക് കഴുത്തിനും. മാനന്തവാടി മെഡിക്കല് കോളേജ് ആശുപത്രിയില് പ്രവേശിപ്പിച്ച ഇവരെ ശസ്ത്രക്രിയയ്ക്ക് വിധേയമാക്കിയെങ്കിലും ജീവന് രക്ഷിക്കാന് കഴിഞ്ഞില്ല.\nറോഡില്‍നിന്ന് അല്പം മാറി ആളൊഴിഞ്ഞ ഭാഗത്താണ് ഇവരുടെ വീട്. ഇരുനില വീടിന്റെ മുകള് ഭാഗത്ത് കൂടെയാണ് അക്രമികള് വീടിനുള്ളിലേക്ക് കയറിയതെന്നാണ് പ്രാഥമിക നിഗമനം. പത്മാവതിയുടെ അലര്‍ച്ച കേട്ട് നാട്ടുകാര് ഓടിയെത്തുമ്പോഴേക്കും അക്രമികള് ഓടി രക്ഷപ്പെട്ടിരുന്നു. പനമരം പൊലീസ് സ്ഥലത്തെത്തി അന്വേഷണം ആരംഭിച്ചു. പ്രതികള്‍ക്കായുള്ള തിരച്ചിലും ഊര്‍ജിതമാക്കി. കവര്‍ച്ച ശ്രമമായിരിക്കാം അക്രമത്തിനിടയാക്കിയതെന്നാണ് പൊലീസിന്റെ പ്രാഥമിക നിഗമനം.\nമക്കളായ മഹേഷ് മാനന്തവാടിയിലും മുരളി പ്രസാദ് കോഴിക്കോട്ടും മിനിജ കൂടോത്തുമ്മലിലുമാണ് താമസം. പനമരം, നീര്‍വാരം സ്‌കൂളുകളിലെ കായികാധ്യാപകനായിരുന്നു കേശവന്.


Tuesday 8 December 2015 10:21 pm IST\nകുമരകം: കുമരകത്ത് സിപിഎം-സിപിഐ പോരുമുറുകുന്നു. ഗ്രാമപഞ്ചായത്തു തെരഞ്ഞെടുപ്പില് സിപിഐ സ്ഥാനാര്‍ത്ഥിയെ സിപിഎം മനപൂര്‍വ്വം തോല്‍പ്പിച്ചതായാണ് ആരോപണം. സിപിഎം സിപിഐക്കായി കുമരകത്ത് 10,11,16 വാര്‍ഡുകളാണ് നീക്കിവച്ചിരുന്നത്. 16-ാം വാര്‍ഡ് എല്‍ഡിഎഫിന് ഏറെ പ്രതീക്ഷയുള്ള വാര്‍ഡായിരുന്നു. അവിടെ കോണ്‍ഗ്രസും, സിപിഐയും, സമത്വമുന്നണിയും, ഒരു സ്വതന്ത്രനുമാണ് മത്സരിച്ചത്. അതില് സ്വതന്ത്രന് വന് ഭൂരിപക്ഷത്തോടെ ജയിച്ചതോടെ സിപിഎം സിപിഐ സ്ഥാനാര്‍ത്ഥിയെ കാലുവാരിയതായി ആരോപണമുയര്‍ന്നിരുന്നു. ഇപ്പോള് സ്വതന്ത്രസ്ഥാനാര്‍ത്ഥിയായി ജയിച്ചെങ്കിലും സിപിഎമ്മിനൊപ്പം നില്‍ക്കുന്നതും സിപിഎമ്മിന്റെ പിന്തുണയോടെ പഞ്ചായത്തില് വികസന സ്റ്റാന്‍ഡിംഗ് കമ്മിറ്റി ചെയര്‍മാനായി തെരഞ്ഞെടുത്തതും ഈ ആരോപണത്തെ ശരിവയ്ക്കുന്നു. ഇത് കുമരകത്ത് സിപിഎം-സിപിഐ പോരിന് വഴിവച്ചിട്ടുണ്ട്.


പെസഹ അപ്പവും പാലും തയ്യാറാക്കുന്ന വിധങ്ങള് - Pravasishabdam\nHome Don't Miss പെസഹ അപ്പവും പാലും തയ്യാറാക്കുന്ന വിധങ്ങള്\nരീതി 1: ആവശ്യമായ സാധനങ്ങള്\nഉണ്ടാക്കുന്ന വിധം: അരിപ്പൊടിയില് തേങ്ങ ചിരകി ഇടുക. ഉഴുന്ന് പരിപ്പ് കുതിര്‍ത്തതും ജീരകവും വെളുത്തുള്ളിയും ചുവന്നുള്ളിയുംകുടി അരച്ച്, ആദ്യത്തെ മിശ്രിതത്തില് ഇട്ട് ആവശ്യത്തിനു വെള്ളവും ചേര്‍ത്ത് ചപ്പാത്തിക്ക് കുഴക്കുന്നതുപോലെ കുഴച്ചെടുക്കുക. വാഴയില വെയിലത്ത് വാട്ടി കീറിയെടുക്കുക. വാഴയില ഇടതു കൈയ്യില് വച്ച് വലതു കൈകൊണ്ട് കുറച്ച് കുഴച്ച മാവെടുത്ത് അല്പം ഒന്ന് ഉരുട്ടി നീട്ടി വാഴയിലയ്ക്കകത്ത് വച്ച് മടക്കുക. അത്രയും മാവ് എടുത്ത് ഉരുട്ടി നീട്ടി മടക്കിന്റെ പുറത്തു വയ്ക്കുക. അതിനു ശഷം ഇല ഒന്നിച്ച് മടക്കി അപ്പച്ചെമ്പില്‍വയ്ക്കണം. മൊത്തം മിശ്രിതം ഇതുപേലെ എടുക്കുക. ഒന്നിച്ചുവച്ച് പുഴുങ്ങിയെടുക്കുക. ഇണ്ടറിയപ്പം റെഡി.\nരീതി2:ആവശ്യമായ സാധനങ്ങള്\nഉണ്ടാക്കുന്ന വിധം: രണ്ടോ മൂന്നോ മണീക്കൂര് നേരത്തേക്കു ഉഴുന്ന് വെള്ളത്തിലിട്ട് കുതിര്‍ക്കുക. പിന്നീട് ഉഴുന്ന്, തേങ്ങ ചുരണ്ടിയത്, ജീരകം, വെളുത്തുള്ളി, ചെറിയുള്ളി എന്നിവ കുഴമ്പു പരുവത്തില് മിക്സിയില് അടിച്ചെടുക്കുക. ഇളം ചൂടുള്ള വെള്ളം അരിപ്പൊടിയിലൊഴിച്ചു കുഴക്കുക. മേല്പ്പറഞ്ഞ ചേരുവകളുടെ കുഴമ്പും ഉപ്പും അതിനോട് ചേര്‍ത്തു നന്നായി കുഴച്ചു വയ്ക്കുക. സ്റ്റീല് പാത്രത്തില് അല്പം എണ്ണ പുരട്ടി അതിലേക്ക് മാവ് പകര്‍ന്ന് വട്ടയപ്പം ഉണ്ടാക്കുന്നതു പോലെ പുഴുങ്ങിയെടുക്കുക. സാധാരണ കുടുംബ നാഥന് വിഭജിക്കുന്ന അപ്പത്തില് തെങ്ങോല കൊണ്ട് കുരിശ് ഉണ്ടാക്കി പുഴുങ്ങുന്നതിനു മുമ്പേ പാത്രത്തിലേക്ക് പകര്‍ന്ന മാവിന്റെ മുകളില് വക്കാറുണ്ട്. ഓശാന ഞായറാഴ്ച്ച പള്ളിയില് നിന്ന് വെഞ്ചെരിച്ചു കിട്ടുന്ന കുരുത്തോലയാണ് ഇതിനുപയോഗിക്കുന്നത്. അങ്ങനെ കുരിശിന്‍റെ ആകൃതി അപ്പത്തില് പതിയുന്നു. അതുകൊണ്ട് തന്നെ ഇതിനെ കുരിശപ്പം എന്നും വിളിക്കാറുണ്ട്.\nരീതി3:ആവശ്യമായ സാധനങ്ങള്\nഉണ്ടാക്കുന്ന വിധം: 1)ഉഴുന്ന്2മണിക്കൂര് വെള്ളത്തില് കുതിര്‍ത്തശേഷം,കുറച്ച് വെള്ളം ചേര്‍ത്ത്അരച്ചെടുക്കുക. 2) തേങ്ങ, വെളുത്തുള്ളി, ചുവന്നുള്ളി, ജീരകം എന്നിവ വളരെ കുറച്ച് വെള്ളം ചേര്‍ത്ത് നന്നായി അരച്ചെടുക്കുക.3) ഒരു പാത്രത്തില് വെള്ളം ആവശ്യത്തിന് ഉപ്പ് ചേര്‍ത്ത് തിളപ്പിയ്ക്കുക.അതിലേയ്ക്ക് അരിപ്പൊടി കുറേശ്ശേ ഇട്ട് വാട്ടിക്കുഴയ്ക്കുക. അതിലേയ്ക്ക് ഉഴുന്ന് കൂട്ടും,തേങ്ങാക്കൂട്ടും ചേര്‍ത്ത് നന്നായി യോജിപ്പിയ്ക്കുക. ( ഈ മിശ്രിതം ഏകദേശം ഇഡ്ഡലി മാവിന്റെ അയവില് ആയിരിയ്ക്കണം) 4)ഈ കൂട്ട് മയം പുരട്ടിയ ഒരു പാത്രത്തില് ഒഴിച്ച ശേഷം നടുക്ക് കുരുത്തോല കുരിശ് വയ്ക്കുക. അതിനുശേഷം ആവിയില് 20-25 മിനിട്ട് വേവിച്ചെടുത്താല് പെസഹായ്ക്കുള്ള അപ്പം തയ്യാറായിക്കഴിഞ്ഞു.\nരീതി4: ആവശ്യമായ സാധനങ്ങള്\nതേങ്ങ രണ്ട (അധികം ഉണങ്ങാത്തത്)) )\nഉണ്ടാക്കുന്ന വിധം: അരി വൃത്തിയായി കഴുകി പൊടിച്ച് ചെറിയ അരിപ്പയില് അരിച്ചെടുത്ത ശേഷം ചൂടാക്കിയെടുക്കുക. പൊടി അധികം മൂത്ത് പോകാതിരിക്കാന് ശ്രദ്ധിക്കണം. ആറിയതിനുശേഷം അരച്ച തേങ്ങായും ഉഴുന്ന് അരച്ചതുംകൂടി അരിപ്പൊടിയില് നന്നായി ഇളക്കി യോജിപ്പിക്കുക. വട്ടയപ്പത്തിന്റെ മാവുപോലെ അയവുണ്‌ടായിരിക്കണം. ഒരു മണിക്കൂര് കഴിഞ്ഞ് അപ്പചെമ്പില് വെള്ളം തിളപ്പിച്ച് വട്ടയപ്പം പുഴുങ്ങുന്നതുപോലെ പാത്രത്തില് കോരിയൊഴിച്ച് വേവിക്കുക. പ്രാര്‍ഥനയ്‌ക്ക് മുറിക്കുവാനുള്ള അപ്പം കോരിയൊഴിയ്‌ക്കുമ്പോള് മാവിന്റെ നടുക്ക് കുരുത്തോല മുറിച്ച് കുരിശിന്റെ ആകൃതിയില് വച്ച് പുഴുങ്ങിയെടുക്കണം.\nരീതി5:\nഉണ്ടാക്കുന്ന വിധം: ചിലയിടങ്ങളില്‍അരിപ്പൊടി വറൂത്ത് അതില് കരിക്ക് അരച്ചതും കരിക്കിന് വെള്ളവും, ഏലക്കായും ചേര്‍ത്ത് രാത്രി വെയ്ക്കുന്നു. എന്നിട്ട് രാവിലെ, ദോശക്കല്ലില് ചുട്ടെടുക്കുന്നു.\nരീതി 1 :ആവശ്യമായ സാധനങ്ങളും ഉണ്ടാക്കുന്ന വിധവും\nരീതി2: ആവശ്യമായ സാധനങ്ങള്\nഉണ്ടാക്കുന്ന വിധം : ഒന്നര കപ്പ് വെള്ളത്തിൽ ശർക്കര പാനിയാക്കുക. കരടുണ്ടെങ്കിൽ അരിച്ചു കളയുക.അരി നന്നായി വറുത്തെടുക്കുക. ചുക്ക്, ജീരകം എന്നിവയാടൊപ്പം അരി നന്നായി പൊടിച്ചെടുക്കുക. അത് തലപ്പാലിൽ ചേർത്ത് നന്നായി മിക്സ് ചെയ്ത് മാറ്റിവക്കുക. ശർക്കരപ്പാനിയിൽ രണ്ടാം പാൽ ചേർത്ത് സാവകാശം തിളപ്പിക്കുക. അതിനു ശേഷം തലപ്പാലിൽ ചേർത്തുണ്ടാക്കിയ മിശ്രിതം കൂടെയാഴിച്ച് തിളപ്പിച്ചെടുക്കുക. ഇണ്ടറി അപ്പത്തിലെന്ന പോലെ പെസഹാപ്പാലിലും ഓശാന ഞായറാഴ്ച കിട്ടിയ കുരുത്തോലെകാണ്ട് കുരിശുണ്ടാക്കി ഇടണം. കുറുകുന്നതു വെരെ നിരന്തരം ഇളക്കിക്കൊണ്ടിരിക്കുക. പിന്നെ തീയിൽ നിന്നു വാങ്ങുക. തിരുവിതാംകൂർ ശൈലിയിൽ വാഴപ്പഴത്തിന്റെ കഷണങ്ങളും കൂടെയിട്ടാണ് തിളപ്പിക്കുന്നത്. ശർക്കരയിലെ മധുരത്തെ ലവുലോസ് എന്നു വിളിക്കുന്ന ഫ്രുക്റ്റോസ് പഞ്ചസാരയുടെ നല്ല ചേർച്ച സൃഷ്ടികാൻ ഇതിനു കഴിയും. പെസഹാപ്പാലിനെ രുചിയുള്ളതാക്കി മാറ്റുന്നതിനു പുറെമെ, ദഹനത്തിലും ഇത് സഹായകമാകുന്നു.\nഉണ്ടാക്കുന്ന വിധം : പുത്തന് പാത്രത്തില് തേങ്ങാ ചിരണ്ടിപിഴിഞ്ഞ പാല് എടുത്ത് ശര്‍ക്കര ചെറിയ കഷണങ്ങളാക്കിയിടുക, ഓശാന ഞായറാഴ്ച്ച ലഭിച്ച ഓല കുരിശാകൃതിയില് ഇടുക. എള്ള്, ജീരകം, ഏലക്ക പൊടിച്ചത് എന്നിവയും ചേര്‍ത്ത് അടുപ്പില് വച്ച് പുത്തന്‍തവികൊണ്ട് ഇളക്കിക്കൊണ്ടിരിക്കുക. പാല് തിളപ്പിച്ച് വാങ്ങുക.\nരീതി4:ആവശ്യമായ സാധനങ്ങള്\nതേങ്ങാപ്പാല്-3 11 കപ്പു , രണ്ടാം പാല് 1 കപ്പു\nഉണ്ടാക്കുന്ന വിധം : 1) ശര്‍ക്കര കുറച്ച് വെള്ളം ചേര്‍ത്ത് തിളപ്പിച്ച ശേഷം അരിച്ചെടുക്കുക.2)അതിലേയ്ക്ക് തേങ്ങയുടെ 2-ാം പാല് ചേര്‍ത്ത് നന്നായി ഇളക്കി വേവിയ്ക്കുക.3)ഏകദേശം കുറച്ച് വെള്ളം വറ്റുമ്പോള് അതിലേയ്ക്ക് ഒന്നാം പാല് ചേര്‍ത്ത് ചെറുതായി തിളപ്പിച്ച് വാങ്ങുക. ഇപ്പോള് പെസഹായ്ക്കുള്ള പാലും തയ്യാറായിക്കഴിഞ്ഞു. ( ഈ പാല് കുറച്ച് കൂടി കട്ടി എടുക്കണമെങ്കില്2ടേബിള്‍സ്പൂണ് അരിപ്പൊടി ചൂടുവെള്ളത്തില് കലക്കി ചേര്‍ത്ത് കുറച്ചുനേരം കൂടി ചൂടാക്കി വാങ്ങുക.)\nരീതി5:ആവശ്യമായ സാധനങ്ങള്\nപാല് ഉണ്ടാക്കുന്ന വിധം: ശര്‍ക്കര പാനിയും രണ്ടാമത്തെയും മൂന്നാമത്തെയും തേങ്ങാപാലും കൂടി തിളപ്പിക്കുക. അരിവറുത്ത് പൊടിക്കുക. അരിപ്പൊടി കട്ടപിടിക്കാതെ കുറച്ച് വെള്ളത്തിലോ തേങ്ങാപാലിലോ കലക്കി തിളച്ച പാലില് ഒഴിക്കുക. പിന്നീട് ചുക്കുപൊടി, ജീരകപ്പൊടി, ഏലക്കാപ്പൊടി ഇവകള് പാലില് ചേര്‍ത്ത് ഇളക്കി വാങ്ങി ഉപയോഗിക്കുക.\nഎല്ലാവര്‍ക്കും പെസഹ ആശംസകള്\nPrevious article29 കാരന് 16 കുട്ടികള്; പതിനൊന്നു കാമുകിമാര്\nNext articleമാരന് സഹോദരങ്ങളുടെ 742 കോടി ആസ്തിയുള്ള സ്വത്തുക്കള് കണ്ടു കെട്ടി


നാഗാലാൻഡിലെ മോൺ ജില്ലയിൽ സാധാരണക്കാരായ ആളുകൾ കൊല്ലപ്പെട്ട സംഭവത്തിൽ കേന്ദ്ര സർക്കാരിനെ വിമർശിച്ച് കോൺഗ്രസ് നേതാവ് രാഹുൽ ഗാന്ധി.\n“ആഭ്യന്തര മന്ത്രാലയം എന്താണ് ചെയ്യുന്നത്?” എന്ന് ചോദിച്ച രാഹുൽ ഗാന്ധി സർക്കാർ ശരിയായ മറുപടി നൽകണമെന്നും പറഞ്ഞു.\n“ഇത് ഹൃദയഭേദകമാണ്. കേന്ദ്ര സർക്കാർ ശരിയായ മറുപടി നൽകണം. നമ്മുടെ സ്വന്തം നാട്ടിൽ സിവിലിയന്മാരോ സുരക്ഷാ ഉദ്യോഗസ്ഥരോ സുരക്ഷിതരല്ലാത്തപ്പോൾ ആഭ്യന്തര മന്ത്രാലയം എന്താണ് ചെയ്യുന്നത്?” രാഹുൽ ട്വിറ്ററിൽ കുറിച്ചു.\nനാഗാലാൻഡിലെ മോൺ ജില്ലയിലെ ഒട്ടിങ്ങിനും തിരു ഗ്രാമത്തിനും ഇടയിൽ ശനിയാഴ്ച വൈകുന്നേരം നടന്ന വെടിവയ്പ്പിൽ ഒരു സൈനികനും14 ഗ്രാമവാസികളും കൊല്ലപ്പെട്ടു. സംസ്ഥാനം നിയോഗിച്ച പ്രത്യേക അന്വേഷണ സംഘം വിഷയം അന്വേഷിക്കുമെന്ന് കേന്ദ്രമന്ത്രി അമിത് ഷാ പറഞ്ഞു.\nമ്യാൻമറുമായി അതിർത്തി പങ്കിടുന്ന മോൺ ജില്ലയിൽ സായുധകലാപത്തിനെതിരായ ഓപ്പറേഷനായി സുരക്ഷാ സേനയെ സജ്ജമാക്കിയിരുന്നു. കലാപകാരികളുടെ നീക്കത്തെക്കുറിച്ചുള്ള സൂചനയെത്തുടർനന്നായിരുന്നു ഇത്. ഓട്ടിംഗ് ഗ്രാമത്തിന് സമീപം പതിയിരുന്ന് ആക്രമണം നടത്താനായിരുന്നു പദ്ധതി.\nഎന്നാൽ, ഗ്രാമീണർ സഞ്ചരിച്ചിരുന്ന ഒരു വാഹനത്തിന് നേരെ തിരു-ഓട്ടിങ്ങ് റോഡിൽ വെച്ച് വെടിയുതിർക്കുകയായിരുന്നുവെന്ന് പൊലീസ് വൃത്തങ്ങൾ അറിയിച്ചു. തൊട്ടുപിന്നാലെ രോഷാകുലരായ നാട്ടുകാർ സുരക്ഷാ സേനയെ വളഞ്ഞു. “സ്വയം പ്രതിരോധത്തിനായി” ജനക്കൂട്ടത്തിന് നേരെ സൈന്യം വെടിയുതിർത്തതിനാൽ ഏഴ് ഗ്രാമീണർക്ക് പരിക്കേറ്റതായി പോലീസ് വൃത്തങ്ങൾ അറിയിച്ചു